STRATEGIJA RAZVOJA SARADNJE SA ISELJENIŠTVOM BRČKO DISTRIKTA BIH 2025-2029

**Sadržaj**

[Skraćenice 3](#_Toc188508769)

[Uvodne napomene 4](#_Toc188508770)

[1. Pristup i metodologija izrade Strategije razvoja saradnje sa iseljeništvom Brčko distrikta BiH 2025-2029 4](#_Toc188508771)

[2. Prikaz implementacije Strategije razvoja saradnje sa iseljeništvom Brčko distrikta BiH za period 2020-2024 5](#_Toc188508772)

[3. Rezime situacione analize 7](#_Toc188508773)

[3.1. Ključne preporuke 7](#_Toc188508774)

[4. SWOT analiza i strateško fokusiranje 11](#_Toc188508775)

[4.1. Tabela SWOT analize 11](#_Toc188508776)

[4.2. Strateško fokusiranje 12](#_Toc188508777)

[5. Vizija Strategjie razvoja saradnje sa iseljeništvom Brčko distrikta BiH 2025-2029. godina i strateški ciljevi sa indikatorima 14](#_Toc188508778)

[5.1. Izjava vizije razvoja saradnje sa iseljeništvom Brčko distrikta BiH 2025-2029. godina 14](#_Toc188508779)

[5.2. Strateški ciljevi sa indikatorima 14](#_Toc188508780)

[6. Prioriteti i mjere sa indikatorima 16](#_Toc188508781)

[Slika 1: Prioriteti grupirani po strateškim ciljevima 16](#_Toc188508782)

[6.1. Pregled prioriteta sa indikatorima i pripadajućim mjerama 17](#_Toc188508783)

[6.2. Ključni strateški projekati 19](#_Toc188508784)

[Ključni strateški projekat 1. Razvoj i primjena multifunkcionalne digitalne platforme za iseljeništvo 19](#_Toc188508785)

[7. Provjera međusobne usklađenosti Strategije razvoja saradnje sa iseljeništvom Brčko distrikta BiH 2025-2029 20](#_Toc188508786)

[8. Indikativni finansijski okvir 22](#_Toc188508787)

[9. Okvir za provođenje, praćenje, izvještavanje i evaluaciju 25](#_Toc188508788)

[10. Sažeti pregled strateškog dokumenta 29](#_Toc188508789)

[11. Prilozi 34](#_Toc188508790)

[Prilog 1. Detaljan pregled mjera 34](#_Toc188508791)

[Mjera 1.1.1. Razvoj i primjena multifunkcionalne digitalne platforme za iseljeništvo 34](#_Toc188508792)

[Mjera 1.1.2. Promocija i jačanje funkcije Registra iseljeništva 35](#_Toc188508793)

[Mjera 1.1.3. Promocija Strategije razvoja saradnje sa iseljeništvom u javnosti 36](#_Toc188508794)

[Mjera 1.2.1. Jačanje kapaciteta i kompetencija državnih službenika za razvoj saradnje sa iseljeništvom 37](#_Toc188508795)

[Mjera 1.2.2. Podrška i učešće na godišnjim konferencijama u zemljama boravka 38](#_Toc188508796)

[Mjera 1.2.3. Unapređenje administrativnih procedura za iseljeništvo 39](#_Toc188508797)

[Mjera 2.1.1. Osnivanje Fonda za podršku projekata iz iseljeništva 40](#_Toc188508798)

[Mjera 2.1.2. Razvoj i implementacija programa transfera znanja iz iseljeništva 41](#_Toc188508799)

[Mjera 2.1.3. Podrška razvoju javno-privatnih partnerstava 42](#_Toc188508800)

[Mjera 2.2.1. Unapređenje turističke ponude za iseljeništvo 43](#_Toc188508801)

[Mjera 2.2.2. Organizacija poslovnih foruma za iseljeništvo I promocije uspješnih priča investicija iz iseljeništva 43](#_Toc188508802)

[Mjera 3.1.1. Stipendiranje mladih iz iseljeništva 45](#_Toc188508803)

[Mjera 3.1.2. Podrška očuvanju jezika i tradicije među djecom i mladima iz iseljeništva 46](#_Toc188508804)

[Mjera 3.1.3. Razvoj programa registracije mentorstva za mlade iz iseljeništva 46](#_Toc188508805)

[Mjera 3.1.4. Osnivanje biblioteke iseljeništva 47](#_Toc188508806)

[Mjera 3.2.1. Organizacija kulturnih i turističkih manifestacija za iseljeništvo 48](#_Toc188508807)

[Mjera 3.2.2. Organizacija sportskih događaja sa iseljeništvom 49](#_Toc188508808)

[Mjera 3.2.3. Organizacija porodičnih okupljanja iseljeništva 50](#_Toc188508809)

[Mjera 3.2.4. Razvoj ambasadorskog programa za iseljeništvo 51](#_Toc188508810)

[Prilog 2. Akcioni plan realizacije Strategije razvoja saradnje sa iseljeništvom za period 2025-2029 53](#_Toc188508811)

[Prilog 3. Detaljna situaciona analiza 63](#_Toc188508812)

[Prilog 3.1. Forma ankete iseljeništva Brčko distrikta BiH (oktobar/listopad 2024. godine) 83](#_Toc188508813)

# Skraćenice

|  |  |
| --- | --- |
| BiH  | Bosna i Hercegovina  |
| BHAS  | Agencija za statistiku Bosne i Hercegovine  |
| EU  | Evropska Unija  |
| FBiH  | Federacija Bosne i Hercegovine  |
| MLJPI BiH  | Ministarstvo za ljudska prava i izbjeglice Bosne i Hercegovine  |
| OSCE  | Organizacija za sigurnost i saradnju u Evropi  |
| RS  | Republika Srpska  |
| UN  | Ujedinjene nacije  |
| UNDP  | Razvojni program Ujedinjenih nacija  |

# Uvodne napomene

U periodu od 2020. do 2024. godine, realizacija Strategije razvoja saradnje sa iseljeništvom Brčko distrikta BiH odvijala se kroz više strateških ciljeva i pripadajućih mjera. Akcenat je stavljen na jačanje institucionalnih kapaciteta za saradnju sa iseljeništvom, izgradnju komunikacionih kanala, podršku transferu znanja, te uključivanje iseljenika u ekonomski i društveni razvoj Distrikta. Ostvaren je napredak u institucionalnoj koordinaciji kroz odluke Vlade o horizontalnoj i vertikalnoj koordinaciji i uspostavu radnih mjesta za saradnju sa iseljeništvom. Uspješno su organizovane obuke za službenike zadužene za saradnju sa iseljeništvom, dok je organizacija manifestacija kao što su "Dani iseljeništva" postigla uspjeh u zbližavanju iseljeništva i lokalne zajednice. No, uspostava registra iseljeništva naišla je na određene tehničke prepreke i slabu zainteresovanost iseljenika, dok je nedostatak budžetskih sredstava ograničio realizaciju nekih mjera, poput kulturnih i omladinskih projekata. Također, pojedine aktivnosti, poput preferencijalnog finansiranja i uvođenja instrumenata finansijskog tržišta za investicije iseljeništva, nisu bile realizovane zbog kompleksnosti i nedovoljne podrške nosilaca zadataka. Generalno, realizacija Strategije pokazala je značajne rezultate, ali i ukazala na izazove koji zahtijevaju dodatnu pažnju pri izradi nove strategije za period 2025-2029. godina, kako bi saradnja sa iseljeništvom bila još uspješnija i sistematski održivija – a što je razmotreno prilikom izrade nove Strategije razvoja saradnje sa iseljeništvom Brčko distrikta 2025-2029 godina, koja je rezultirala sa izradom 19 detaljnih mjera koje su prezentovane kao [Prilog 1.](#_Detaljan_pregled_mjera) kreiranih unutar 6 prioriteta i 3 strateška cilja. Ukupna vrijednost implementacije Strategije razvoja saradnje sa iseljeništvom iznosi 1,250,000 KM, od čega je planirano da se finansiraju projekti u periodu od 5 godina sa 53,36% iz budžeta Brčko distrikta BiH (667,000 KM), 45,04% iz eksternih izvora finansiranja (563,000 KM) te 1,6% ili 20,000 KM sa viših nivoa vlasti u BiH. Konačno, nakon izrade Nacrta Strategije, pristupilo se izradi i prvog [Akcionog plana realizacije Strategije razvoja saradnje sa iseljeništvom za period 2025-2029. godina](#_Prilog_2._Akcioni), a koji je prezentovan kao Prilog 2 ovom dokumentu, koji se dalje razrađuje u narednim poglavljima.

# Pristup i metodologija izrade Strategije razvoja saradnje sa iseljeništvom Brčko distrikta BiH 2025-2029

Metodologija izrade Strategije razvoja saradnje sa iseljeništvom Brčko distrikta BiH 2025-2029. godina je prije svega zasnovana na normativnom i institucionalnom okviru za strateško planiranje u Brčko distriktu BIH kroz primjenu Pravilnika o sadržaju i metodologiji izrade, sistemu praćenja i nadzora provođenja strateških dokumenata i implementacionih dokumenata od 20.12.2023. godine, a u kojem je utvrđen sadržaj i metodologija izrade, sistem praćenja i nadzora provedbe strateških dokumenata i implementacionih dokumenata od strane budžetskih korisnika, vanbudžetskih fondova i korisnika koji su obaveznici primjene budžetskog računovodstva.

Konkretnije, gore navedenim, ali i drugim (podzakonskim) aktima, jasno su definirane uloge i odgovornosti u postupku izrade strateških dokumenata, utvrđena je obavezna struktura strateških dokumenata i elementi njihovog sadržaja prema kojoj se predlaže i metodologija izrade Strategije. Dakle, ovaj dokument je pripremljen u skladu sa principima izrade strateških dokumenata koji daju neophodna usmjerenja akterima i korisnicima sistema o tome kako djelovati u okviru samog sistema. To su principi otvorene metode koordinacije, ravnopravnosti (s)polova i jednakih mogućnosti, horizontalne i vertikalne koordinacije, partnerstva te javnosti i transparentnosti. Radi se o važnom principu za postizanje ciljeva sistema razvojnog planiranja i upravljanja razvojem, a posebno u svjetlu bolje usaglašenosti, koordinacije i integracije strateških dokumenata između svih nivoa vlasti – kao što je usklađenost sa Strategijom razvoja Brčko distrikta BiH 2021-2027 godina. Između ostalog, gore navedenim aktima su definirane sve faze procesa izrade te struktura i obavezni elementi strateškog dokumenta kao i minimalna struktura strateških dokumenata (*bez obzira da li se radi o razvojnoj ili sektorskoj strategiji*), stoga ova Strategija sadržava sljedeće elemente: uvodne napomene, stratešku platformu sa situacionom analizom, pregled prioriteta i mjera sa indikatorima, ključne strateške projekte, indikativni finansijski okvir, okvir za provođenje, praćenje, izvještavanje i evaluaciju strateškog dokumenta te detaljan pregled mjera kao prilog Strategije. Zbog specifičnog administrativnog statusa Brčko distrikta BiH u odnosu na ostale jedinice lokalne samouprave u BiH, ali i cijeloj regiji zapadnog Balkana, nije vršena uporedna analiza sa drugim gradovima i općinama u okruženju, jer bi se nalazi i poređenja bazirali na bitno drugačijim pretpostavkama (*značajno veći obim nadležnosti Brčko distrikta BiH u odnosu na druge jedinice lokalne samouprave po pitanju saradnje sa iseljeništvom*), ali je u kontekstu određenih pokazatelja napravljeno poređenje sa trendovima u BiH, Federaciji Bosne i Hercegovine i Republici Srpskoj.

Kada govorimo o procesu izrade Strategije razvoja saradnje sa iseljeništvom Brčko distrikta BiH 2025-2029. i procesa konsultacija, nakon imenovanja Radne grupe od strane Vlade Brčko distrikta BiH, broj predmeta 48-000005/18, broj akta 01.11-0323SR-148/24 od 11.9.2024. godine, koju je činio 21 predstavnik organa uprava i institucija Brčko distrikta BiH, Odjeljenje za evropske integracije i međunarodnu saradnju Vlade Brčko distrikta BiH je putem procesa javnih nabavki odabralo Agenciju za konsalting i razvoj AKRA d.o.o. za proces podrške i vođenja kroz proces izrade strateškog dokumenta. U prve tri radionice izvršena je izrada strateške platforme i verifikacija, utvrđivanje vizije i strateških ciljeva, ali nisu provedene javne konsultacije o strateškoj platformi, propisane članom 4. stavom (7) Pravilnika o sadržaju i metodologiji izrade, sistemu praćenja i nadzora provođenja strateških dokumenata i implementacionih dokumenata (Službeni glasnik Brčko distrikta BiH, broj 3/24 zbog nedostatka vremena za pripremu cjelokupnog dokumenta do kraja trajanja ugovora, nego je strateška platforma dostavljena svim članovima Radne grupe i drugim zainteresovanim akterima na dostavljanje komentara. Nakon dostavljenih 18 komentara, odnosno inputa, AKRA d.o.o. je izvršila dopune i dostavila povratne informacije o sprovedenim izmjenama i dopunama. Nakon toga, tokom novembra/decembra, pripremljen je cjelokupni dokument u formi nacrta te je isti ponovno dostavljen svim članovima Radne grupe i Sektoru za strateško planiranje Sekretarijata Vlade Brčko distrikta BiH na davanje mišljenja o usklađenosti sa strateškim dokumentima, i to prije provođenja procesa konsultacija o strateškom dokumentu, u skladu sa članom 3. stav (4) i članom 7. Pravilnika. Nakon dostavljanja mišljenja, sprovedene su javne konsultacije u trajanju od 30 dana, nakon čegu su razmotrene sve pristigle sugestije i komentari, te je Strategije razvoja saradnje sa iseljeništvom Brčko distrikta BiH 2025-2029. proslijeđena na usvajanje od strane Vlade Brčko distrikta BiH.

# Prikaz implementacije Strategije razvoja saradnje sa iseljeništvom Brčko distrikta BiH za period 2020-2024

U periodu 2020-2024. godine, realizacija Strategije razvoja saradnje sa iseljeništvom Brčko distrikta BiH sprovođena je u skladu s utvrđenim strateškim ciljevima i mjerama. Strategija, usvojena s namjerom jačanja veza između iseljeništva i Brčko distrikta, predviđala je aktivnosti usmjerene na institucionalno jačanje, unapređenje saradnje i uključivanje iseljeništva u društveni i ekonomski razvoj. Glavni rezultati, postignuća i izazovi u realizaciji ove sektorske strategije su kako slijedi:

* **Institucionalno i normativno jačanje saradnje**

Jedan od najvažnijih koraka na početku realizacije Strategije bio je uspostavljanje institucionalnog okvira za saradnju sa iseljeništvom. Iako Brčko distrikt BiH ima jako dobru saradnju sa MLJPI BiH po pitanju podrške i saradnje sa iseljeništvom, nepostojanje jedinstvene platforme (registra BiH iseljeništva, spiska stručnjaka za transfer znanja i vještina i sl.) ne doprinosi jačanju saradnje sa iseljeništvom. Međutim, na nivou Brčko distrikta BIH, Odlukom Vlade Brčko distrikta iz 2020. godine uspostavljena je vertikalna koordinacija između Distrikta i nadležnih organa na državnom nivou, kao i horizontalna koordinacija između odjeljenja Vlade Distrikta. Za ove zadatke imenovani su koordinator i kontakt osobe, dok je organizacijska struktura unutar Odjeljenja za evropske integracije i međunarodnu saradnju Vlade Brčko distrikta BiH prilagođena (n)ovim potrebama. Poseban naglasak stavljen je na edukaciju službenika zaduženih za saradnju sa iseljeništvom. U periodu trajanja Strategije održano je nekoliko ciklusa obuka, od kojih su najvažnije bile one realizovane kroz program „Iseljeništvo za razvoj“ i od strane Odjeljenja za evropske integracije i međunarodnu saradnju Vlade Brčko distrikta BiH. Obuke su omogućile službenicima bolje razumijevanje potreba iseljeništva i načina pružanja usluga. Ocjene učesnika pokazale su prosječno povećanje znanja za 40%, dok su stečena znanja direktno primjenjivana u radu sa iseljeništvom.

* **Komunikacija i tehnička podrška iseljeništvu**

Kao ključni alat za povezivanje sa iseljeništvom uspostavljen je Registar iseljenika Brčko distrikta, dostupan putem web stranice Vlade. Ipak, tehničke prepreke, poput nedostatka SSL certifikata i nepristupačnog korisničkog interfejsa, dovele su do slabog odziva iseljenika. Iako je registar javno dostupan od 2023. godine, dinamičnost upisa ostaje daleko ispod očekivanja. U cilju povećanja zainteresovanosti, organizovani su promotivni događaji i radni sastanci sa iseljeništvom.

* **Unapređenje saradnje kroz događaje i manifestacije**

Jedan od najvažnijih događaja bio je „Dani brčanske dijaspore“, koji je prvi put organizovan 2022. godine nakon pandemijskih ograničenja. Manifestacija je okupila preko 500 učesnika, omogućila razmjenu ideja i iskustava te stvorila nove mogućnosti za povezivanje iseljeništva i lokalne zajednice. U 2024. godini manifestacija je organizovana kao poslovni forum pod nazivom „Investicija u siguran rast“, gdje su predstavnici iseljeništva i lokalni privrednici razmatrali investicijske projekte i mogućnosti poslovne saradnje. Studijske posjete iseljeništvu započele su 2023. godine, posjetom predstavnika Vlade Brčko distrikta Švicarskoj. Ova posjeta rezultirala je korisnim kontaktima, razmjenom iskustava i konkretnim planovima za buduću saradnju. Kroz ovakve aktivnosti stvara se povjerenje i uspostavlja direktna komunikacija s iseljenicima.

* **Kulturni i društveni projekti**

Iako su Strategijom planirani projekti poput „Kulturnog kutka iseljeništva“ i predstavljanje umjetničkog stvaralaštva iseljenika, njihova realizacija otežana je zbog nedostatka budžetskih sredstava i tehničkih kapaciteta. Uprkos ovim izazovima, pojedini segmenti realizacije ostvareni su kroz manje inicijative i saradnju s lokalnim institucijama.

* **Uloga iseljeništva u razvoju ekonomije Distrikta**

Ekonomsku dimenziju Strategije karakterisale su mjere usmjerene na uključivanje iseljeništva u poslovne tokove Brčko distrikta. Usprkos naporima da se iseljeništvo uključi u Privredno vijeće i stvori mreža za poslovno uvezivanje, rezultati su bili ograničeni. Problemi su proizašli iz nedostatka kapaciteta, ali i slabog interesa iseljeništva za učešće u lokalnim ekonomskim projektima. Poslovni susreti i preferencijalni mehanizmi finansiranja investicija ostali su nedovoljno iskorišteni, što ukazuje na potrebu za intenzivnijim radom na ovom polju u narednom periodu.

* **Izazovi i preporuke za budućnost**

Izazovi u realizaciji Strategije uključuju nedostatak finansijskih sredstava, tehničke prepreke pri implementaciji registra i slab odziv iseljenika na inicijative. Takođe, koordinacija među odjeljenjima i nosiocima mjera pokazala se kao problematična, što je uticalo na realizaciju određenih aktivnosti. Preporučuje se da nova Strategija za period 2025-2029. godine obuhvati jaču tehničku i finansijsku podršku, bolje promovisanje registra iseljenika, te usmjerenije aktivnosti na uključivanje iseljeništva u kulturni i ekonomski razvoj Distrikta. Takođe, veća pažnja treba biti posvećena kreiranju održivih mehanizama saradnje i pružanju konkretnih pogodnosti za iseljeništvo.

# Rezime situacione analize

U skladu sa detaljnom situacionom analizom prezentovanom kao [Prilog 3](#_Prilog_3._Detaljna), za uvod je bitno naglasiti da se BiH *(ali i druge zemlje okruženja)* suočava sa značajnim emigracijskim pritiscima, pozicionirajući se kao jedna od vodećih zemalja Evrope i svijeta po stopi iseljavanja. Do 2020. godine procjenjuje se da je broj stanovnika smanjen za preko milion u odnosu na popis iz 2013, prvenstveno zbog intenzivnih emigracija i pada prirodnog priraštaja. Više od 1,7 miliona ljudi iz BiH danas živi u inostranstvu, čineći iseljeništvo koja uveliko nadmašuje brojnost mnogih lokalnih zajednica u zemlji migracije. Faktori koji potiču iseljavanje građana BiH obuhvataju socijalno-ekonomske uslove, političku nestabilnost, nizak životni standard, te nezadovoljstvo javnim uslugama. Prethodne ankete na nivou BiH sprovedene među članovima iseljeništva potvrđuje da se glavni motivi odlaska svode na potragu za boljim životnim standardom i sigurnijim okruženjem za porodicu. Visoka stopa nezaposlenosti, niske plate, te perspektive ograničenog napretka u karijeri ili pak obrazovanju dodatno podstiču iseljavanje, posebno među mlađom, obrazovanijom populacijom.

Brčko distrikt BiH, kao i ostatak BiH, pogođen je pitanjem emigracije, što se primarno reflektuje u smanjenju broja stanovnika i radne snage, ali i negativnom utjecaju na lokalni razvoj u cjelini. Prema raspoloživim procjenama I podacima, kao što je podatak iz Policije Brčko distrikta BIH iz novembra 2024. Godine da je Policija Brčko distrikta BiH u prethodne četiri godina izdala 11583 uvjerenja o nekažnjavanju radi ostvarivanja radno-pravnih odnosa u inostranstvu, Brčko se suočava sa ozbiljnim izazovima u očuvanju društvenog kapitala zbog kontinuirane emigracije mladih i kvalifikovanih radnika, što predstavlja prijetnju održivom razvoju Distrikta u budućnosti. Stoga, neophodno je da Brčko distrikt BiH razvije svoje metode i mjere privlačenje investicija iseljeništva, razvoj tržišta rada, poboljšanje životnih uslova, te podsticanje povratka emigranata. Saradnja sa iseljeništvom mogla bi osigurati prijenos znanja i investicije koje bi pozitivno uticale na ekonomski i društveni razvoj. Međutim, ostvarivanje ovih ciljeva zahtijeva političku volju i aktivno uključivanje svih nivoa vlasti kako bi se spriječili dodatni gubici radne snage i unaprijedio socio-ekonomski status lokalne zajednice. Drugim riječima, odlazak mladih i kvalifikovanih radnika ima ozbiljne posljedice na ekonomiju i demografiju Brčko distrikta BiH. Održavanje održivosti demografskog i ekonomskog razvoja zahtijeva hitne reforme u obrazovanju, zdravstvenom sektoru i politici zapošljavanja, kao i intenziviranje saradnje sa iseljeništvom kako bi se ostvario prijenos znanja i kapitala nazad u Brčko distrikt BiH. Međutim, raspoložive analize jasno ukazuju da brčansko iseljeništvo ostaje emotivno povezana sa lokalnom zajednicom, ali da prepreke za povratak i investiranje ostaju značajne. Ključni izazovi uključuju potrebu za unapređenjem povjerenja u institucije Distrikta, jačanje institucionalne podrške iseljeništvu i stvaranje sigurnog poslovnog ambijenta koji bi podstakao ulaganja.

## 3.1. Ključne preporuke

Ključne preporuke za razvoj saradnje sa iseljeništvom temelje se na opštim procjenama situacije iseljeništva BiH, dosadašnjoj implementaciji Strategije razvoja saradnje sa iseljeništvom Brčko distrikta BiH 2020-2024 te rezultatima pribavljenih podataka iz institucija Brčko distrikta BIH i nalaza rezultata ankete koja je provedena za potrebe izrade ove Strategije razvoja saradnje sa iseljeništvom Brčko distrikta BiH 2025-2029. godina.

Primarni teritorijalni fokus Strategije razvoja saradnje sa iseljeništvom Brčko distrikta BiH 2025-2029. godina treba biti na Austriji, Njemačkoj i Sloveniji, gdje se nalazi najveći broj iseljenika. Aktivnosti bi trebale uključivati uspostavljanje direktnih komunikacijskih kanala s organizacijama iseljeništva, poslovne forume te promociju kulturne i ekonomske saradnje s ovim zajednicama. Poseban naglasak treba staviti na kreiranje zajedničkih projekata koji će iseljenicima omogućiti jednostavnije investiranje u Brčko distrikt BiH ili učestvovanje u razvojnim programima. Istovremeno, potrebno je razvijati saradnju s manjim, ali značajnim zajednicama u Italiji, Švicarskoj, Češkoj, Francuskoj, SAD i Australiji. Fokus bi mogao biti na promovisanju njihovog uključivanja kroz kulturne manifestacije, programe za transfer znanja i umrežavanje s poslovnom zajednicom Distrikta. Za zemlje s manjim brojem iseljenika, poput Norveške, Švedske, Danske, predlaže se razvoj digitalnih platformi koje bi omogućile lakšu komunikaciju i pristup informacijama o mogućnostima saradnje. Pored toga, obavezna regionalna saradnja sa susjednim zemljama, poput Hrvatske i Srbije, trebala bi biti dio šireg strateškog pristupa, s obzirom na geografski kontekst i bliske istorijske/povijesne veze. Posebna pažnja mogla bi se posvetiti organizaciji zajedničkih projekata koji bi uključili iseljenike iz ovih zemalja u aktivnosti od značaja za Distrikt. Nadalje, Strategija razvoja saradnje sa iseljeništvom 2025-2029. godina treba biti usmjerena ka jačanju postojećih veza s ključnim iseljeničkim destinacijama, dok istovremeno gradi nove modalitete saradnje sa zemljama koje su trenutno slabije zastupljene, ali imaju potencijal za razvoj dugoročnih odnosa s Brčko distriktom BiH. Dodatno, Strategija treba prepoznati dugotrajan karakter migracijskih tokova, ali i prilagoditi aktivnosti u skladu s različitim potrebama i karakteristikama svake etničke grupe, uz očuvanje zajedničkog identiteta i promovisanje saradnje s Brčko distriktom BiH. Nalazi rezultata sprovedene ankete ukazuju na potrebu prilagođavanja pristupa prema grupama s obzirom na njihovu dužinu boravka a preporučuje se da strategija saradnje sa iseljeništvom bude usmjerena na radno aktivnu populaciju, posebno na osobe između 31 i 50 godina, koje čine većinu kod sve tri etničke grupe. Fokus bi trebao biti na programima koji podržavaju ekonomsko umrežavanje, investicije i profesionalni razvoj. S obzirom na značajan udio starijih od 51 godinu kod anketiranih, važno je uključiti programe koji olakšavaju prijenos znanja, iskustava i potencijalne povratničke projekte. Za mlađu populaciju ispod 30 godina, koja je manje zastupljena, potrebno je razviti aktivnosti usmjerene na očuvanje identiteta, kulturnih veza i uvođenje u profesionalne tokove kroz stipendije, mentorstvo i programe razmjene. Konačno, iako je udio starijih od 65 godina nizak, treba predvidjeti aktivnosti za penzionersku populaciju, poput kulturnih i socijalnih projekata koji omogućavaju njihovo aktivno uključivanje u zajednicu iseljeništva i Distrikta.

Kao preporuke vezano za period napuštanja Brčko distrikta BIH, potrebno je detaljnije istražiti faktore koji su utjecali na intenzivne migracijske valove, naročito nakon rata i u savremenom ekonomskom kontekstu. Strategija stoga mora mjere za poboljšanje lokalnih uslova života, uključujući kreiranje radnih mjesta, jačanje infrastrukture i podršku mladima. Također, potrebno je uspostaviti jače veze sa iseljeništvom, posebno s onima koji su emigrirali u ključnim periodima, kroz programe ulaganja, kulturne razmjene i poticanje povratka. Za one koji razmatraju povratak, treba osigurati adekvatne programe reintegracije, s naglaskom na zapošljavanje, stambenu podršku i društvenu inkluziju.

Dodatno, redovne posjete većine iseljenika predstavljaju priliku za unapređenje saradnje kroz ekonomske, kulturne i društvene inicijative. Organizacija događaja tokom perioda kada većina iseljeništva dolazi u Brčko distrikt BiH mogla bi dodatno učvrstiti ove veze. Strategija treba uključiti mjere za olakšavanje i poticanje posjeta, kao što su promotivne kampanje, finansijski podsticaji za putovanje i unapređenje turističke infrastrukture. Također, potrebno je razviti programe za angažman onih koji dolaze rjeđe, kroz jačanje komunikacije, digitalne platforme za povezivanje i ciljana istraživanja kako bi se razumjeli razlozi rjeđih posjeta. Na ovaj način, Brčko distrikt BiH može dodatno osnažiti svoju vezu sa iseljeništvom i iskoristiti njen potencijal za lokalni razvoj. Dodatno, na osnovu povratnih informacija o prosječnom boravku iseljenika u “zavičaju” u toku jedne godine, može se izvući nekoliko važnih smjernica za buduću Strategiju. Ključna preporuka je organizacija manifestacija i događaja koji će maksimalno iskoristiti vrijeme boravka iseljeništva, posebno u periodima kada većina posjećuje Brčko. Treba razmotriti i mogućnosti za privlačenje onih koji trenutno borave kraće, kroz prilagođene turističke ili poslovne ponude. Također, za one koji provode značajan dio godine u Brčkom, korisno je razviti mjere koje će omogućiti njihovu dugoročniju uključenost, poput investicijskih prilika, uključivanja u lokalne projekte i jačanja zajedničkih inicijativa s lokalnim stanovništvom i institucijama Distrikta. Sve ove aktivnosti treba pratiti kampanja jačanja osjećaja pripadnosti i promocija Brčkog kao mjesta gdje se vrijednosti zajedništva i saradnje sa iseljeništvom prepoznaju i cijene.

Emotivno gledajući, nalazi ankete jasno pokazuju da iseljeništvo Brčko distrikta i dalje ima čvrste porodične korijene u lokalnoj zajednici, što može biti ključni faktor za jačanje međusobne saradnje. U Strategiji, fokus bi trebao biti na osnaživanju porodičnih veza kroz redovne porodične okupljanja, kulturne i društvene manifestacije te programe podrške za održavanje kontakta između članova porodica. Osim toga, treba razmotriti inicijative koje će angažirati one s manjim brojem porodičnih veza u Brčkom, kako bi se osjećali više povezano s lokalnom zajednicom. Ovo bi moglo uključivati projekte koji promovišu osjećaj pripadnosti, kao što su programi za povezivanje iseljeništva s lokalnim institucijama, podrška za ulaganja ili volonterske aktivnosti u zajednici. Održavanje porodičnih i društvenih veza ključno je za dugoročnu uključenost iseljeništva u razvoj Brčko distrikta BiH.

Kada govorimo o preporukama vezanim za percepciju povratka iseljenika u Brčko distrikt BiH, prvo, za one koji su već zainteresovani za povratak, potrebno je osigurati mjere podrške, uključujući zapošljavanje, stambeno zbrinjavanje i integraciju u lokalnu zajednicu. Drugo, za one koji povratak uslovljavaju dodatnim benefitima, treba razviti konkretne mjere poput subvencija za pokretanje biznisa, poreskih olakšica ili olakšanog pristupa tržištu rada. Treće, za neodlučne i nezainteresovane, treba raditi na promociji Brčkog kao atraktivnog mjesta za život i ulaganje, uključujući kampanje koje će isticati njegove prednosti, poput multikulturalnosti, prirodnih resursa i potencijala za razvoj. Konačno, za sve segmente iseljeništva ključno je održavanje kontinuirane komunikacije i razvijanje povjerenja kroz transparentne i inkluzivne politike. Ovako osmišljene mjere mogu pomoći da se poveća broj onih koji razmatraju povratak, što bi dugoročno doprinijelo razvoju Brčko distrikta BiH.

Ne manje bitno, podaci o razlozima iseljavanja iz Brčko distrikta BiH pružaju važan uvid u faktore koji oblikuju odluke iseljenika, ali i ukazuju na potencijalne tačke saradnje. Veliki broj ispitanika koji su napustili Brčko zbog obrazovnih, ekonomskih i opštih životnih razloga pokazuje da bi buduća strategija trebala biti usmjerena na stvaranje veza koje će iseljeništvu omogućiti da doprinese lokalnoj zajednici, čak i ako fizički nisu prisutni. Razvoj saradnje sa iseljeništvom zahtijeva osmišljavanje programa koji će olakšati njihov povratak, privremeni ili trajni, ali i pružiti načine za njihovo aktivno uključivanje u razvoj zajednice iz inostranstva. Ključni fokus treba biti na stvaranju prilika koje omogućavaju iseljenicima da ulažu u lokalne projekte, razvijaju poslovne ideje i pružaju podršku kroz mentorstvo i prenos znanja. Poseban akcenat treba staviti na sektore obrazovanja i zapošljavanja, jer su to dva ključna faktora odlaska, ali i oblasti u kojima iseljeništvo može dati značajan doprinos. Osim toga, neophodno je raditi na unapređenju percepcije Brčkog kao mjesta otvorenog za povratak i saradnju. To uključuje promociju pozitivnih primjera saradnje sa iseljeništvom, jačanje transparentnosti u radu institucija i osmišljavanje inicijativa koje potiču osjećaj pripadnosti, kao što su kulturni događaji, porodični susreti i iseljeničke konferencije. Strategija saradnje sa iseljeništvom mora također prepoznati raznolike potrebe iseljeništva, od onih koji su zainteresovani za povratak do onih koji žele ostati uključeni na daljinu. Digitalne platforme za umrežavanje, olakšan pristup informacijama i prilagođene usluge za iseljeništvo mogu pomoći u prevazilaženju fizičke distance i jačanju međusobnih veza. Kod ovog faktora, cilj u Strategiji treba biti stvaranje partnerskog odnosa sa iseljeništvom, u kojem će ona postati aktivan učesnik u razvoju Brčko distrikta BiH, bilo kroz povratak, ulaganja ili prenos znanja. Time se ne samo jača lokalna zajednica, već i produbljuje osjećaj povezanosti i zajedništva između iseljeništva i zavičaja.

Kada govorimo o uslugama koje pruža Brčko distrikt BiH iseljenicima, rezultati ukazuju na potrebu za sveobuhvatnim unapređenjem usluga koje Distrikt nudi kako bi se stvorili bolji uslovi za povratak i saradnju sa iseljeništvom. Prioritet treba biti razvoj politika koje će stimulisati zapošljavanje i ulaganje, uključujući stvaranje povoljnih uslova za investiranje iz iseljeništva i podršku preduzetnicima kroz pojednostavljenje procedura i poreske olakšice. Zdravstvene usluge zahtijevaju dodatna ulaganja u kvalitet i dostupnost, uključujući osiguranje modernije opreme i bolje organizacije rada zdravstvenih institucija. Socijalna podrška mora biti proširena kroz ciljane programe koji obuhvataju najosjetljivije grupe stanovništva, uključujući iseljeništvo koja razmatra povratak. Rad pravosuđa i javne uprave mora biti transparentniji i efikasniji, kako bi se povećalo povjerenje građana, dok je u oblasti obrazovanja potrebno uvesti programe cjeloživotnog učenja i pružiti podršku talentovanim pojedincima iz iseljeništva. Konačno, unapređenje društvenih i kulturnih sadržaja, kao i sigurnosnih usluga, može značajno doprinijeti privlačnosti Brčko distrikta kao destinacije za povratak, što bi trebalo biti praćeno kampanjom koja ističe pozitivne promjene i mogućnosti za iseljeništvo i saradnju sa Distriktom. Na osnovu mišljenja iseljeništva o svom trenutnom statusu u zemlji boravka, nameće se preporuka da je potrebno razviti programe koji jačaju emotivne veze iseljenika s Brčko distriktom kroz kulturne i društvene inicijative. Takođe, treba raditi na smanjenju razočaranja iseljenika u novim sredinama kroz specifične programe podrške, uključujući mreže za povezivanje i mentorstvo. Unapređenje narativa o Brčkom kao destinaciji za povratak ili saradnju treba biti prioritet, s fokusom na promociju uspješnih priča i jačanje povjerenja jer kombinacija ovih mjera može poslužiti kao snažan alat za dugoročnu saradnju između Distrikta i njegove iseljeništva.

Pored gore navedenog, kada govorimo o oblastima zainteresovanosti iseljeništva za saradnju sa Brčko distriktom BiH, preporuke za Strategiju uključuju fokusiranje na osmišljavanje konkretnih ekonomskih i obrazovnih programa koji uključuju iseljeništvo, kao što su platforme za investiranje, stručna predavanja, ili razmjene znanja. Paralelno s tim, kulturne i sportske aktivnosti mogu služiti kao snažan alat za jačanje emotivnih veza i izgradnju povjerenja. Za promociju distrikta, treba razviti ambasadorske programe koji omogućavaju iseljenicima da budu glasnogovornici pozitivnog narativa o Brčkom. Oblasti sa manjim interesovanjem treba dalje istražiti kroz ciljane ankete ili fokus grupe kako bi se bolje razumjele mogućnosti za njihovo aktiviranje u budućnosti. Dodatno, prema pribavljenim podacima, potrebno je kreirati platformu za iseljeništvo koja omogućava predstavljanje postojećih projekata i ideja, uz institucionalnu podršku za njihovu realizaciju. Za one s inicijativama u razvoju, predlaže se uvođenje programa mentorstva i tehničke pomoći kako bi se njihovi koncepti brže i efikasnije pretočili u konkretne projekte. Umrežavanje treba podržati redovnim organizovanjem virtuelnih sastanaka, radionica i konferencija kako bi se ojačale veze između iseljenika i lokalne zajednice. Za ispitanike koji nisu razmišljali o saradnji, strategija treba uključivati aktivne kampanje informisanja o mogućnostima i benefitima uključivanja, koristeći uspješne priče kao motivacione primjere. Ovaj segment može se postepeno aktivirati kroz inicijative nižeg intenziteta, poput promocije lokalnih potreba i potencijala Distrikta.

Finansijski gledajući, iseljenici imaju interes za saradnju sa Brčko distriktom BIH, te se preporučuje da Strategija bude fleksibilna i prilagođena različitim nivoima ulaganja. Za manja izdvajanja (do 10.000 eura), predlaže se razvijanje programa mikroprojekata koji se lako mogu realizovati uz minimalnu administraciju, poput kulturnih, obrazovnih ili sportskih inicijativa. Za one koji su spremni na veća ulaganja, od ključnog značaja je kreirati atraktivne investicione programe, uključujući infrastrukturne projekte, start-up inicijative ili partnerstva sa lokalnim biznisima. Poseban naglasak treba staviti na razvoj javno-privatnih partnerstava, jer ova kategorija omogućava održive projekte s dugoročnim uticajem. Uvođenje transparentnih i pouzdanih mehanizama za upravljanje sredstvima iz iseljeništva, poput fondova za razvoj, može dodatno ohrabriti ulaganja. Takođe, važno je promovisati uspješne priče o ulaganju kako bi se povećalo povjerenje i motivisala šira baza potencijalnih investitora.

No, kada govorimo o percepciji iseljeništva o preprekama za viši stepen saradnje, prvi korak treba biti uspostavljanje jasnih i pouzdanih kanala komunikacije sa iseljeništvom, kao što su digitalne platforme i redovni informativni bilteni o mogućnostima saradnje, projektima i aktivnostima u Distriktu. Uz to, neophodno je pojednostaviti administrativne procedure kroz digitalizaciju i efikasnije procese, čime bi se smanjile barijere za učešće iseljeništva u projektima i ostvarivanju svojih građanskih prava. Za izgradnju povjerenja ključno je sprovesti mjere koje povećavaju transparentnost u radu institucija Distrikta, uključujući monitoring i javno objavljivanje rezultata saradnje. Takođe, predlaže se organizacija redovnih sastanaka i događaja između predstavnika iseljeništva i lokalnih vlasti kako bi se uspostavio direktan dijalog i poboljšala međusobna povezanost. Pored ovoga, treba razviti promotivne kampanje koje će suzbiti “negativne predrasude i percepcije”, ističući pozitivne primjere uspješne saradnje i integriteta institucija Distrikta. Na kraju, iako pravna i porezna politika nije istaknuta kao ključna prepreka, treba osigurati da okvir ostane konkurentan i privlačan za potencijalne investitore.

Analiza podataka iz ankete o prioritetnim mjerama za Strategiju razvoja saradnje sa iseljeništvom Brčko distrikta BiH pokazuju da je iseljeništvo najviše zainteresovano za praktične mjere koje direktno olakšavaju svakodnevne potrebe, poput digitalnih rješenja i administrativne podrške. Strategija treba prioritetno obuhvatiti modernizaciju servisa kroz digitalizaciju (e-aplikacije, elektronska plaćanja, dvosmjerna komunikacija), uz fokus na očuvanje kulturnog identiteta kroz obrazovne i kulturne mjere. Važno je osigurati da ove usluge budu dostupne na stranim jezicima kako bi se olakšao pristup svim članovima iseljeništva, posebno mlađim generacijama iseljeništva. Za jačanje povezanosti i povjerenja, predlaže se uvođenje transparentnih mehanizama pravne i administrativne podrške, uz organizaciju društvenih i sportskih događaja. Ekonomska povezanost može se dodatno podstaći mjerama za olakšavanje doznaka i finansijskim olakšicama za povratnike. Mjere nižeg prioriteta, poput posjeta institucija i vjerskog obrazovanja, treba pažljivo analizirati i implementirati samo ako postoji specifičan interes. Strategija treba biti inkluzivna i prilagodljiva, omogućavajući iseljenicima različite nivoe uključenosti, od osnovnih administrativnih usluga do aktivnog sudjelovanja u razvojnim procesima. Isticanje uspješnih primjera saradnje može motivisati veći broj iseljenika da se uključe.

Konačno, ali ne manje bitno, rezultati ukazuju na potrebu za strateškim pristupom u komunikaciji sa iseljeništvom. Fokus treba biti na redovnom i kvalitetnom informisanju o investicijskim prilikama, što uključuje projekte, poslovne ponude i mogućnosti saradnje. Ove informacije treba prilagoditi interesima različitih grupa iseljenika, uključujući uspješne profesionalce, potencijalne investitore i mlade poduzetnike. Paralelno s tim, preporučuje se redovna distribucija informacija o kulturnim, sportskim i zabavnim manifestacijama, jer ove aktivnosti jačaju emocionalne veze iseljenika s domovinom. Informacije o obrazovnim i naučnim prilikama trebaju biti ciljano distribuirane grupama koje su izrazile interes, posebno kroz saradnju s akademskim institucijama i profesionalnim udruženjima. Kako bi komunikacija bila efektivna, predlaže se korištenje digitalnih kanala, poput newslettera, društvenih mreža i aplikacija, uz jasno definisan vremenski okvir za dostavu informacija. Frekvencija dostavljanja treba biti prilagođena sadržaju – mjesečno za manifestacije i dešavanja, kvartalno za javne pozive i obrazovne programe, a u realnom vremenu za investicijske prilike i ponude. Implementacija ovakvog pristupa može značajno doprinijeti izgradnji povjerenja i aktivnijem angažmanu iseljeništva u razvoju Brčko distrikta BiH.

# SWOT analiza i strateško fokusiranje

SWOT analiza (analiza prednosti, slabosti, šansi i prijetnji) predstavlja most između sadašnjeg stanja, koje je utvrđeno situacionom analizom, i željenog budućeg stanja koje se definiše Strategijom razvoja saradnje sa iseljeništvom Brčko distrikta BiH 2025-2029. godina. Ovaj koncept nam daje sistematsku analizu prijetnji i prilika, kao i njihovo usaglašavanje sa jakim i slabim stranama. SWOT analiza obezbjeđuje informacije korisne za usklađivanje kapaciteta i sposobnosti sa okruženjem u kojem djeluje Brčko distrikt BiH u svom sastavu, sa apsekta posmatranja iz ugla razvoja saradnje sa iseljeništvom Brčko distrikta BiH kako slijedi:

## 4.1. Tabela SWOT analize

*Tabela 1: SWOT analiza*

|  |  |
| --- | --- |
| *SNAGE** Postojanje službenika za iseljeništvo/Strategije razvoja saradnje sa iseljeništvom Brčko distrikta BiH
* Postojanje Zakona o mladima Brčko distrikta BiH
* Imenovane kontakt osobe iz organa uprave i institucija Brčko distrikta za saradnju sa iseljeništvom
* Neovisan sistem donošenja propisa na efikasniji i efektivniji način
* Multietnična sredina (kultura, tradicija, nasljeđe)
* Stabilna budžetska sredstva
* Emotivna povezanost značajnog broj iseljenika
* Motivirajuće okruženje za poslovanje
 | *MOGUĆNOSTI/PRILIKE** Geografski položaj
* Transfer znanja iz iseljeništva
* Unapređenje visokoškolskog obrazovanja uz učešće iseljeništva
* Postoje značajni fondovi za projekte saradnje sa iseljeništvom
* Doznake i investicije iz iseljeništva
* Saradnja sa organizacijama civilnog društva
* Potencijal za lokalni razvoj
* Kulturno-istorijsko multietnički pristup
* Aktivno učešće iseljeništva u određenim manifestacijama u Distriktu
* Transfer znanja i iskustva u ekonomski razvoj
* Jačanje postojećih i osnivanje novih udruženja
 |
| *SLABOSTI** Nerazvijena transportna infrastruktura
* Nepostojanje dvosmjerne komunikacije sa iseljeništvom
* Nedovoljan broj omladinskih organizacija iz iseljeništva
* Negativno informisanje I kontekst informacija prema javnosti o iseljeništvu
* Usporeno mapiranje iseljništva zbog slabog odziva (upisa) u registar iseljeništva
* Administrativne prepreke
* Nedostatna vertikalna i horizontalna komunikacija po pitanju saradnje sa iseljeništvom
 | *PRIJETNJE** Visok stepen percepcije korupcije
* Nezainteresovanost iseljeništva za saradnju
* Nepovjerenje iseljeništva prema institucijama
* Nedovoljno kapaciteta za namicanje sredstava za finansiranje programa/projekata
* Političko-ekonomska nestabilnost
* Institucionalna neorganizovanost u BiH
* Nedostatak svjesnosti medija o važnosti saradnje sa iseljeništvom
* Visok stepen emigracija porodica
 |

## Strateško fokusiranje

Strateškim fokusiranjem su se odredili strateški pravci i ključna usmjerenja Strategije razvoja saradnje sa iseljeništvom Brčko distrikta BiH 2025-2029. godine, a kao najkritičniji izazovi i preporuke, odnosno prioriteti koji zahtijevaju strateške intervencije. Sam postupak izrade strateških fokusa je podrazumijevao „izvlačenje“ strateških fokusa iz nalaza situacione i SWOT analize (pogledati [Prilog 2.](#_Prilog_2.-_Detaljna)) na način da su se identifikovali stvarne i potencijalne prednosti Brčko distrikta BiH u ovom smislu te relevantnih oblasti razvoja saradnje sa iseljeništvom, te su iste stavljene u kontekst ključnih izazova i vanjskog okruženja (prilika i prijetnji). Zbog toga se u praksi najčešće koristi pristup po kojem se strateški fokusi „izvlače“ iz nalaza situacione analize, odnosno, uočeni ključni izazovi se uz pomoć utvrđenih konkurentskih prednosti i razvojnih potencijala transponiraju u buduće strateške pravce, odnosno, strateške fokuse. S tim u vezi, za ključna usmjerenja Strategjie razvoja saradnje sa iseljeništvom Brčko distrikta BiH 2025-2029. godina definisani su sljedeći strateški fokusi:

*Tabela 2: Ključni strateški fokusi Strategije razvoja saradnje sa iseljeništvom Brčko distrikta BiH 2025-2029. godine*

|  |  |
| --- | --- |
| **Strateški fokus 1.** | **Omogućavanje komunikacijske digitalizacije i institucionalno jačanje za saradnju sa iseljeništvom** |
| **Strateški fokus 2.** | **Ekonomska valorizacija potencijala iseljeništva**  |
| **Strateški fokus 3.** | **Očuvanje kulturnih veza i jačanje identiteta kroz društvene inicijative** |

**Prvi strateški fokus je** prije svega odgovor na uočene nedostatke i izazove. Isti stavlja naglasak na kreiranje modernog i efikasnog sistema komunikacije i podrške iseljeništvu, čime bi se prevazišle postojeće slabosti poput nedostatka digitalnih alata i neefikasne administracije. Digitalizacija bi obuhvatala razvoj sveobuhvatne digitalne platforme koja bi omogućila registraciju članova iseljeništva, pružanje informacija o mogućnostima saradnje, kao i lakšu administrativnu podršku. Platforma bi sadržavala informacije o investicijskim prilikama, procedurama povratka i zapošljavanja, te omogućila interakciju između iseljeništva i lokalnih institucija. Osim digitalnih rješenja, strateški fokus uključuje jačanje kapaciteta lokalnih institucija kroz obuku službenika za rad sa iseljeništvom, kao i uspostavljanje redovne koordinacije sa iseljenicima putem godišnjih konferencija i sastanaka.

Pretpostavke za realizaciju ovog strateškog fokusa uključuju:

* Motivaciju donosioca odluka za unapređenje administrativnih procesa i investiranje u digitalnu infrastrukturu.
* Osiguranje budžetskih sredstava za kreiranje i održavanje digitalne platforme.
* Aktivno uključivanje iseljeništva u planiranje i testiranje platforme kako bi bila prilagođena njihovim potrebama.
* Saradnju sa stručnjacima iz oblasti IT-a i administracije za implementaciju efikasnih rješenja.

**Drugi strateški fokus**, komplementaran prvom, odnosi se na cilj prepoznavanja iseljeništva kao ključnog partnera za lokalni razvoj kroz ulaganja i transfer znanja. Aktivnosti bi uključivale kreiranje specijalizovanih programa za podsticanje ulaganja iz iseljeništva, poput poreskih olakšica, subvencija za pokretanje biznisa i javno-privatnih partnerstava u sektorima obrazovanja, tehnologije i turizma. Posebna pažnja bila bi posvećena organizaciji I učešću na poslovnim forumima u zemljama sa značajnim brojem iseljenika, poput Njemačke, Austrije, Slovenije, podrazumijevajući Srbiju i Hrvatsku, kako bi se povezali uspješni članovi iseljeništva sa lokalnim privrednicima i institucijama a prema ostvarenim kontaktima i pozivima za učešće, a kako bi se povezali uspješni članovi iseljeništva. Takođe, fokus bi bio na olakšavanju procedura za ulaganja, uključujući pojednostavljene administrativne procese i transparentno upravljanje sredstvima.

Osnovne pretpostavke za realizaciju gore navedenog drugog strateškog fokusa su:

* Kreiranje atraktivnih politika za investicije koje nude konkretne koristi investitorima iz iseljeništva.
* Transparentan i stabilan regulatorni okvir koji omogućava povjerenje između iseljeništva i lokalnih institucija.
* Aktivna promocija uspješnih primjera saradnje sa iseljeništvom radi podizanja svijesti o potencijalima Brčko distrikta.
* Organizacija redovnih foruma i radionica sa fokusom na transfer znanja i povezivanje sa lokalnim stručnjacima.

Konačno, ali ne manje bitno, jeste **treći strateški fokus** koji stavlja akcenat na očuvanje emotivnih i kulturnih veza između iseljeništva i Brčko distrikta, koristeći društvene i kulturne projekte kao sredstvo povezivanja. Aktivnosti bi uključivale organizaciju, promociju i/ili učešće na kulturnim manifestacijama, festivalima i sportskim događajima, u periodima kada iseljeništvo najviše posjećuje Distrikt, okupljajući članove iseljeništva za participiranjem na istim. Osim toga, fokus bi bio na razvoju programa mentorstva i stipendija za mlade iz iseljeništva kako bi se podržala njihova edukacija i profesionalni razvoj, kao i promocija lokalnih tradicija i zajedničkog identiteta kroz ambasadorske programe koji angažuju uspješne članove iseljeništva kao promotere Brčkog.

Osnovne pretpostavke za realizaciju trećeg strateškog fokusa su:

* Aktivno učešće lokalnih, mjesnih zajednica i kulturnih institucija u organizaciji događaja i programa.
* Daljnjoj saradnji sa iseljeništvom u identifikovanju specifičnih potreba i interesa.
* Finansijska podrška za organizaciju manifestacija i razvoj programa mentorstva i razmjene.
* Kreiranje medijske kampanje koja promoviše kulturni i društveni značaj saradnje sa iseljeništvom.

Gore navedeni strateški fokusi nude sveobuhvatan pristup u unapređenju saradnje sa iseljeništvom, uzimajući u obzir specifične prednosti, slabosti i prilike koje su identifikovane analizom. Realizacija ovih fokusa zahtijeva snažno partnerstvo između lokalnih institucija Brčko distrikta BiH, iseljeništva i međunarodnih aktera.

# Vizija Strategjie razvoja saradnje sa iseljeništvom Brčko distrikta BiH 2025-2029. godina i strateški ciljevi sa indikatorima

## Izjava vizije razvoja saradnje sa iseljeništvom Brčko distrikta BiH 2025-2029. godina

Vizija Strategije razvoja saradnje sa iseljeništvom Brčko distrikta BiH 2025-2029. godina je definisana kao sažeta izjava koja predstavlja zajedničku fokusiranu predodžbu željene promjene za razvoj saradnje sa iseljeništvom u dugoročnoj perspektivi kojoj će Strategija doprinijeti. Vizija se zasniva na zaključcima situacione analize i služi kao osnov za utvrđivanje strateških ciljeva a u svrhu definisanja vizije, kao podloga za rad su se koristili prethodno utvrđeni i opisani strateški fokusi, postojeća vizija iz Strategije razvoja Brčko distrikta BiH 2021-2027 te najizraženije prednosti ili odrednice koje govore o dugoročno željenoj poziciji saradnje sa iseljeništvom a koje su definisane u situacionoj analizi. Nakon toga, prijedlozi su sublimirani u formulaciji izjave o viziji, koja glasi:

|  |
| --- |
| "Brčko distrikt BiH – prepoznatljiv centar inovativne i inkluzivne saradnje sa iseljeništvom, gdje se kulturne, ekonomske i društvene veze iseljeništva i lokalne zajednice razvijaju u smjeru održivog zajedničkog prosperiteta." |

## Strateški ciljevi sa indikatorima

Slijedom prethodno utvrđenih strateških razvojnih pravaca i izjave o viziji, definisani su strateški ciljevi kao izraz onoga što se želi postići u periodu važenja Strategije razvoja saradnje sa iseljeništvom Brčko distrikta BiH 2025-2029. godina, odnosno, oblasti unutar kojih je nužno djelovati. Prilikom definisanja strateških ciljeva je vođeno računa o dva aspekta:

1. Prvi aspekt podrazumijeva nastavak procesa “izvlačenja“ strateških ciljeva iz prethodno utvrđenih strateških fokusa (3 strateška fokusa) strateških ciljeva postavljenih unutar Strategije razvoja Brčko distrikta BiH odnosno, formulisanje strateških ciljeva na osnovu utvrđenih strateških razvojnih pravaca, kroz razmatranje najvažnijih ulaznih podataka iz pripremljene situacione i SWOT analize, kako je to predstavljeno u prethodnim poglavljima.
2. Drugi aspekt se odnosi na potrebu da su se prilikom definiranja strateških ciljeva razmotrili strateški dokumenti viših nivoa vlasti i preispitala mogućnost preuzimanja relevantnih ciljeva iz tih dokumenata ukoliko oni u potpunosti oslikavaju razvojne potrebe. Radi se, dakle, o postupku tokom kojeg se vodilo računa o poveznicama strateških ciljeva sa nalazima situacione analize, kao i o usklađenosti sa strateškim pravcima i strateškim ciljevima viših nivoa vlasti te Agendom 2030 i SDG okvirom, a posebno u kontekstu principa da “niko nije izostavljen” iz razvojnih procesa.

Strateški ciljevi su formulirani na način da su ostvarivi u vremenskom periodu važenja strateškog dokumenta, odnosno do 2029. godine, te mjerljivi uz pomoć objektivno provjerljivih indikatora (*SMART indikatora*). Svaki pojedinačni strateški cilj označen je rednim brojem, a uporedo sa definisanjem strateškog cilja, utvrđeni su i prateći indikatori/pokazatelji, na nivou indikatora utjecaja. U situaciji kada prilikom definiranja određenih indikatora utjecaja nisu postojali dostupni podaci, niti je moguće njihovo redovno praćenje tokom perioda implementacije Strategije razvoja saradnje sa iseljeništvom Brčko distrikta BiH 2025-2029. godina, takvi indikatori su prilagođeni. U situaciji kada ni to nije bilo moguće, onda se koristilo kvalitativnim izvorima podataka, kao što je analiza ankete. Imajući sve prethodno u vidu, definisani su sljedeći strateški ciljevi Strategije razvoja saradnje sa iseljeništvom Brčko distrikta BiH 2025-2029. godina, kako slijedi:

*Tabela 3. Strateški ciljevi Strategije razvoja saradnje sa iseljeništvom Brčko distrikta BiH 2025-2029. godina sa indikatorima*

|  |  |  |  |
| --- | --- | --- | --- |
| **Strateški cilj 1:** **Jačanje institucionalnih kapaciteta i komunikacije sa iseljeništvom** | **Indikator (uticaja)**  | **Polazna vrijednost** **(2024.)** | **Ciljna vrijednost (2029.)** |
| Postojanje nove funkcionalne digitalne platforme za iseljeništvo | Platforma ne postoji | Potpuno funkcionalna digitalna platforma dostupna na više jezika s najmanje 1.000 registriranih korisnika iz iseljeništva |
| Broj godišnjih sastanaka ili konferencija sa iseljeništvom | 1 | Najmanje 2 godišnja sastanka ili konferencije organizovanih u ključnim zemljama iseljeništva |
| Broj pristupa članova iseljeništva u sistemu registra | Nije funkcionalno u momentu | Najmanje 3000 registrovanih pristupa sistemu registra  |
| **Strateški cilj 2: Podsticanje ekonomskog angažmana iseljeništva** | **Indikator (uticaja)**  | **Polazna vrijednost** **(2024.)** | **Ciljna vrijednost (2029.)** |
| Procjenjeni broj pokrenutih poslovnih inicijativa ili start-upova podržanih od strane iseljeništva | Nepoznato | Najmanje 20 novih poslovnih inicijativa ili start-upova do 2029. godine |
| Broj organizovanih i/ili podržanih poslovnih foruma s učešćem iseljeništva | 1 | Najmanje 10 poslovnih foruma održanih sa značajnim prisustvom iseljeništva (minimalno 300 učesnika/ica) |
| **Strateški cilj 3: Jačanje kulturnih veza i očuvanje identiteta iseljeništva, posebno mladih osoba** | **Indikator (uticaja)**  | **Polazna vrijednost** **(2024.)** | **Ciljna vrijednost (2029.)** |
| Broj organizovanih porodičnih, turističkih, kulturnih i sportskih manifestacija u saradnji sa iseljeništvom | <2 događaja godišnje | Najmanje 25 manifestacija do kraja 2029. godine |
| Broj mladih iz iseljeništva uključenih u implementaciju mjera iz Strategije | Nepoznato (procjena minimalna) | Najmanje 100 mladih uključenih u mjera iz Strategije |
| Broj ambasadora iseljeništva uključenih u promociju Brčko distrikta BIH | Ne postoje formalni ambasadorski programi | Najmanje 10 ambasadora iseljeništva aktivno promovira Brčko distrikt BIH u iseljeništvu |

# Prioriteti i mjere sa indikatorima

Postupak utvrđivanja prioriteta se sproveo na način da se, na osnovu zaključaka i rezultata izvedenih tokom definiranja strateške platforme, vizije i strateških ciljeva (i strateških fokusa), razmatrali mogući prijedlozi prioriteta kroz dvije (međuzavisne) dimenzije:

i. Kroz prvu dimenziju, prioritet je razmatran kao polje djelovanja u okviru strateškog cilja, gdje utvrđeno polje djelovanja usmjerava aktere budućih strateških intervencija ka postizanju odgovarajućih i mjerljivih (višestrukih, dugoročnih, optimalnih i sinergijskih) ishoda, koji će dovesti do željene promjene na nivou strateškog cilja.

ii. Kroz drugu dimenziju definiranja prioriteta su se nastojali utvrditi smjerovi djelovanja, pri čemu se prioriteti fokusiraju na one razvojne faktore na čije se djelovanje može (institucionalno, partnerski ili resursno) uticati kroz buduće razvojne intervencije. Ovdje su se uzele u obzir identificirane komparativne prednosti područja ili sektora koje mogu postati prioritetni razvojni faktori ili smjerovi djelovanja a vezano za oblasti od interesa za razvoj saradnje sa iseljeništvom.

Istovremeno sa definisanjem prioriteta, određeni su i prateći indikatori na nivou krajnjeg rezultata koji ukazuju na konkretnu promjenu koja će se desiti kod ciljnih grupa mjera i prioriteta ili u okviru određene sektorske djelatnosti (strateškog cilja). Prilikom definisanja indikatora krajnjeg rezultata na nivou prioriteta, polazne vrijednosti su u najvećem broju slučajeva proizašli iz prethodno urađene situacione analize ili uvida u stanje i potrebe a u slučajevima kada je to bilo moguće i adekvatno, razmotrena je mogućnost preuzimanja i povezanih indikatora iz strategije/akcionog plana „višeg nivoa“ vlasti. Dakle, prioriteti predstavljaju ključna polja i smjerove djelovanja za ostvarenje vizije i strateških ciljeva i kao takvi imaju najveći uticaj na razvoj, odnosno ostvarenje strateških indikatora. U tom smislu, definisani prioriteti su grupisani pod relevantnim strateškim ciljevima kako je to prezentovano dole.

### Slika 1: Prioriteti grupirani po strateškim ciljevima

## Pregled prioriteta sa indikatorima i pripadajućim mjerama

Detaljnija razrada prioriteta se predstavlja kroz mjere, koje predstavljaju skupove srodnih sadržajnih elemenata u okviru jednog konkretnog područja planirane strateške intervencije (područja djelovanja). Kao takve, mjere su definisane da lakše, kreativnije i efektivnije osmisle konkretne projekte i aktivnosti (u skladu sa dostupnim sredstvima iz budžeta Brčko distrikta BiH i vanjskih finansijskih izvora). Mjere predstavljaju najvažniji aspekt razrade Strategije razvoja saradnje sa iseljeništvom 2025-2029. godina jer daju substancijalni sadržaj budućim intervencijama. U tehničkom smislu, mjere su gradivni elementi za kasniju razradu projekata i aktivnosti te ključna poveznica sa postupkom operativnog planiranja, odnosno, podloga za izradu trogodišnjih i godišnjih planova rada, planova i budžeta Brčko distrikta BiH i nadležnih organa uprave ili institucija Brčko distrikta BiH.

Stoga, prioriteti za Strateški cilj 1, uključujući pripadajuće mjere, prikazani su u donjem dijelu a u sklopu svakog prioriteta su definisani su indikatori (krajnjeg) rezultata sa početnim i ciljnim vrijednostima.

Tabela 4: Prioriteti za strateški cilj 1 sa pripadajućim mjerama

|  |  |  |  |
| --- | --- | --- | --- |
| **strateški cilj 1 :** **Jačanje institucionalnih kapaciteta i komunikacije sa iseljeništvom**  **Prioriteti**  | **Indikator (krajnjeg)** **rezultata** | **Polazna vrijednost****(2024)** | **Ciljna vrijednost****(2029)** |
| **Prioritet 1.1: Povećanje stepena digitalizacije i komunikacije sa iseljeništvom** | Broj registrovanih korisnika platforme | 0 | Minimalno 1,000 iseljenika registrovano na platformi do kraja 2029. godine |
| Procenat povećanja broja registrovanih iseljenika u registru u odnosu na prethodnu godinu | 0% | Minimalno 20% povećanja broja na godišnjem nivou |
| **PRIPADAJUĆE MJERE ZA REALIZACIJU PRIORITETA** |
| Mjera 1.1.1. Razvoj i primjena multifunkcionalne digitalne platforme za iseljeništvoMjera 1.1.2. Promocija i jačanje funkcije Registra iseljeništvaMjera 1.1.3. Promocija Strategije razvoja saradnje sa iseljeništvom u javnosti |
| **Prioritet 1.2. Institucionalno jačanje i povezivanje sa iseljeništvom** | Stepen povećanja zadovoljstva polaznika edukacija prema evaluacijama o održanim obukama | 80% | + 10% do kraja 2029. godine |
| Broj iseljenika koji je učestvovao na konferencijama | 0 | Minimalno 50 iseljenika na godišnjem nivou |
| Stepen zadovoljstva korisnika korištenim poboljšanim uslugama | 0 | Minimalno 80% zadovoljstva |
| **PRIPADAJUĆE MJERE ZA REALIZACIJU PRIORITETA** |
| Mjera 1.2.1. Jačanje kapaciteta i kompetencija državnih službenika za razvoj saradnje sa iseljeništvomMjera 1.2.2. Podrška i učešće na godišnjim konferencijama u zemljama boravkaMjera 1.2.3. Unapređenje administrativnih procedura za iseljeništvo |

Prioriteti za Strateški cilj 2 sa pripadajućim mjerama prikazani su u Tabeli dole. U sklopu svakog prioriteta definisani su indikatori (krajnjeg) rezultata sa početnim i ciljnim vrijednostima.

Tabela 5: Prioriteti za Strateški cilj 2 sa pripadajućim mjerama

|  |  |  |  |
| --- | --- | --- | --- |
| **Strateški cilj 2: Podsticanje ekonomskog angažmana iseljeništva**  **Prioriteti**  | **Indikator (krajnjeg)** **rezultata** | **Polazna vrijednost****(2024)** | **Ciljna vrijednost****(2029)** |
| **Prioritet 2.1: Podrška investicijama i ekonomskim projektima iseljeništva** | Vrijednost projekata realizovanih putem Fonda za podršku projekata iz iseljeništva | 0 KM | Minimalno 500,000 KM do kraja 2029. godine |
| Broj obuhvaćenih korisnika prenosom znanja iz iseljeništva | 0 | Minimalno 100 osoba do kraja 2029. godine |
| **PRIPADAJUĆE MJERE ZA REALIZACIJU PRIORITETA** |
| Mjera 2.1.1. Osnivanje Fonda za podršku projekata iz iseljeništvaMjera 2.1.2. Razvoj i implementacija programa transfera znanja iz iseljeništvaMjera 2.1.3. Podrška razvoju javno-privatnih partnerstava |
| **Prioritet 2.2. Povezivanje iseljeništva i institucija Brčko distrikta BIH kroz poslovne forume i turizam** | Broj novokreiranih turističkih ponuda / paketa za iseljeništvo | 0 | Minimalno 5 do kraja 2029. godine |
| Broj učesnika poslovnih foruma za iseljeništvo | 60 | Minimalno 300 do kraja 2029. godine |
| **PRIPADAJUĆE MJERE ZA REALIZACIJU PRIORITETA** Mjera 2.2.1. Unapređenje turističke ponude za iseljeništvoMjera 2.2.2. Organizacija poslovnih foruma za iseljeništvo I promocije uspješnih priča investicija iz iseljeništva |

Prioriteti za Strateški cilj 3 sa pripadajućim mjerama prikazani su u Tabeli dole. U sklopu svakog prioriteta definisani su indikatori (krajnjeg) rezultata sa početnim i ciljnim vrijednostima.

Tabela 6: Prioriteti za strateški cilj 3 sa pripadajućim mjerama

|  |  |  |  |
| --- | --- | --- | --- |
| **Strateški cilj 3: Jačanje kulturnih veza i očuvanje identiteta iseljeništva****Prioriteti**  | **Indikator (krajnjeg)** **rezultata** | **Polazna vrijednost****(2024)** | **Ciljna vrijednost****(2029)** |
| **Prioritet 3.1. Očuvanje jezika, tradicije i kulturnog identiteta među djecom i mladima iz iseljeništva**  | Broj djece i mladih iz iseljeništva uključenih u aktivnosti | 0 | Minimalno 100 do kraja 2029. godine |
| Broj registrovanih mentora  | 0 | Minimalno 10 do kraja 2029. godine |
| **PRIPADAJUĆE MJERE ZA REALIZACIJU PRIORITETA** |
|  Mjera 3.1.1. Stipendiranje mladih iz iseljeništvaMjera 3.1.2. Podrška očuvanju jezika i tradicije među djecom i mladima iz iseljeništvaMjera 3.1.3. Razvoj programa registracije mentorstva za mlade iz iseljeništvaMjera 3.1.4. Osnivanje biblioteke iseljeništva |
| **Prioritet 3.2. Povezivanje iseljeništva kroz kulturne, sportske, porodične i turističke aktivnosti i manifestacije** | Broj iseljenika uključenih u kulturne, sportske, porodične i turističke aktivnosti i manifestacije | Procjena 50 godišnje | Minimalno 300 do kraja 2029. godine  |
| **PRIPADAJUĆE MJERE ZA REALIZACIJU PRIORITETA**Mjera 3.2.1. Organizacija kulturnih i turističkih manifestacija za iseljeništvoMjera 3.2.2. Organizacija sportskih događaja sa iseljeništvomMjera 3.2.3. Organizacija porodičnih okupljanja iseljeništvaMjera 3.2.4. Razvoj ambasadorskog programa za iseljeništvo |

## Ključni strateški projekati

### Ključni strateški projekat 1. Razvoj i primjena multifunkcionalne digitalne platforme za iseljeništvo

U okviru mjere 1.1.1., ključni strateški projekat podrazumijeva osmišljavanje, izradu i implementaciju digitalne platforme koja će služiti kao centralno mjesto za povezivanje iseljeništva sa Brčko distriktom BiH. Ova platforma će imati višestruku funkcionalnost, uključujući informisanje, registraciju, pružanje administrativnih usluga, podršku investicijama i promociju kulturnih, obrazovnih i ekonomskih aktivnosti. Prvi korak podrazumijeva izradu detaljne studije izvodljivosti i konsultacije sa ključnim akterima, uključujući predstavnike iseljeništva. Zatim slijedi razvoj tehničkog rješenja uz angažovanje stručnjaka za dizajn i programiranje. Platforma će biti testirana prije zvaničnog lansiranja, a aktivnosti u kasnijim fazama uključuju redovno ažuriranje sadržaja, pružanje tehničke podrške i organizaciju promotivnih kampanja među iseljeništvom kako bi se osigurala njena široka upotreba. Realizacija ovog strateškog projekta donosi značajne razvojne efekte, posebno u kontekstu jačanja komunikacije sa iseljeništvom. Platforma će omogućiti efikasniji pristup informacijama i uslugama, što će unaprijediti povjerenje i saradnju sa iseljeništvom. Njena multifunkcionalnost doprinosi digitalizaciji administrativnih procesa i povećava vidljivost Brčko distrikta BiH na međunarodnoj sceni. Time se direktno doprinosi ostvarenju prioriteta "Povećanje stepena digitalizacije i komunikacije sa iseljeništvom" kroz osiguranje trajne digitalne povezanosti. Ciljna grupa za ova ključni strateški projekat uključuje iseljeništvo porijeklom iz Brčko distrikta BiH, procijenjenu na 35000 osoba širom svijeta. Platforma će prvenstveno biti namijenjena mladima i profesionalcima koji žele ostati povezani sa svojim zavičajem, kao i investitorima zainteresovanim za ulaganja. Takođe, lokalne institucije i organizacije bit će korisnici platforme za promociju svojih aktivnosti i usluga.

# Provjera međusobne usklađenosti Strategije razvoja saradnje sa iseljeništvom Brčko distrikta BiH 2025-2029

Provjera međusobne usklađenosti uključuje referiranje na konkretne strateške ciljeve i prioritete iz strateških dokumenata viših nivoa vlasti za koje se strateški ciljevi, priroriteti i mjere iz Strategije direktno vežu, kako slijedi:.

|  |  |
| --- | --- |
| **Strateški dokument „višeg“ nivoa** | **Vezani strateški cilj, prioritet i/ili mjera iz Strategije razvoja saradnje sa iseljeništvom Brčko distrikta BiH 2025-2029** |
| **STRATEGIJA RAZVOJA BRČKO DISTRIKTA BIH 2021 – 2027**  |
| Strateški cilj 1: KONKURENTNA PRIVREDA, SKLADNO UKLOPLJENA U GLOBALNE RAZVOJNE TRENDOVE I LANCE VRIJEDNOSTI, KAO MOTOR RAZVOJA BRČKO DISTRIKTA BiH | Prioritet 1.1: Povećanje stepena digitalizacije i komunikacije sa iseljeništvomPrioritet 1.2. Institucionalno jačanje i povezivanje sa iseljeništvomPrioritet 2.1. Podrška investicijama i ekonomskim projektima iseljeništvaPrioritet 2.2. Povezivanje iseljeništva i institucija Brčko distrikta BIH kroz poslovne forume i turizam |
| Strateški cilj 2: ZNAČAJNO UNAPRIJEĐENO PRUŽANJE USLUGA OBRAZOVANJA, ZDRAVSTVENE I SOCIJALNE ZAŠTITE, KULTURE, SPORTA I JAVNE SIGURNOSTI, NA PRINCIPIMA DOBROG UPRAVLJANJA JAVNIM SEKTOROM U SKLADU S EU STANDARDIMA | Prioritet 3.1. Očuvanje jezika, tradicije i kulturnog identiteta među djecom i mladima iz iseljeništvaPrioritet 3.2. Povezivanje iseljeništva kroz kulturne, sportske, porodične i turističke aktivnosti i manifestacije |
| **STRATEGIJA ZA MLADE BRČKO DISTRIKTA BIH 2022-2026** |
| STRATEŠKI CILJ 1 Osnažen sistem podrške zapošljavanju, konkurenta privreda Brčko distrikta BiH i unaprijeđen sistem obrazovanja je platforma kroz koju Distrikt odgovara na potrebe mladih stvarajući konkretnost mladih u na tržištu rada u Distriktu | Prioritet 1.1: Povećanje stepena digitalizacije i komunikacije sa iseljeništvomPrioritet 2.1. Podrška investicijama i ekonomskim projektima iseljeništvaPrioritet 2.2. Povezivanje iseljeništva i institucija Brčko distrikta BIH kroz poslovne forume i turizam |
| STRATEŠKI CILJ 2 Unaprijeđeni sistemi i usluge podrške mladima u polju socijalne brige, informisanja i zdravlja stvaraju bolji ambijent za život mladih Brčko distrikta BiH. | Prioritet 1.1: Povećanje stepena digitalizacije i komunikacije sa iseljeništvomPrioritet 2.1. Podrška investicijama i ekonomskim projektima iseljeništvaPrioritet 2.2. Povezivanje iseljeništva i institucija Brčko distrikta BIH kroz poslovne forume i turizamPrioritet 3.1. Očuvanje jezika, tradicije i kulturnog identiteta među djecom i mladima iz iseljeništvaPrioritet 3.2. Povezivanje iseljeništva kroz kulturne, sportske, porodične i turističke aktivnosti i manifestacije |
| STRATEŠKI CILJ 3 Brčko distrikt BiH prepoznaje mlade kao aktivne aktere koji aktivno doprinose razvoju i provedbi politika i programa za mlade, te EU integracijama |
| **OKVIR ZA REALIZACIJU CILJEVA ODRŽIVOG RAZVOJA U BOSNI I HERCEGOVINI 2030** |
| SDG 4: Kvalitetno obrazovanje | Prioritet 3.1: Očuvanje jezika, tradicije i kulturnog identiteta među djecom i mladima iz iseljeništva* Mjera 3.1.1: Stipendiranje mladih iz iseljeništva.
* Mjera 3.1.2: Podrška očuvanju jezika i tradicije među djecom i mladima iz iseljeništva.
* Mjera 3.1.3: Razvoj programa registracije mentorstva za mlade iz iseljeništva.
 |
| SDG 8: Dostojanstven rad i ekonomski rast | Prioritet 2.1: Podrška investicijama i ekonomskim projektima iseljeništva* Mjera 2.1.1: Osnivanje Fonda za podršku projekata iz iseljeništva.
* Mjera 2.1.2: Razvoj i implementacija programa transfera znanja iz iseljeništva.
* Mjera 2.1.3: Podrška razvoju javno-privatnih partnerstava.
 |
| SDG 9: Industrija, inovacije i infrastruktura | Prioritet 1.1: Povećanje stepena digitalizacije i komunikacije sa iseljeništvom* Mjera 1.1.1: Razvoj i primjena multifunkcionalne digitalne platforme za iseljeništvo.
* Mjera 1.1.2: Promocija i jačanje funkcije Registra iseljeništva.
 |
| SDG 11: Održivi gradovi i zajednice | Prioritet 2.2: Povezivanje iseljeništva i institucija Brčko distrikta kroz poslovne forume i turizam* Mjera 2.2.1: Unapređenje turističke ponude za iseljeništvo.
* Mjera 2.2.2: Organizacija poslovnih foruma za iseljeništvo i promocije uspješnih priča investicija iz iseljeništva.
 |
| SDG 16: Mir, pravda i jake institucije | Prioritet 1.2: Institucionalno jačanje i povezivanje sa iseljeništvom* Mjera 1.2.1: Jačanje kapaciteta i kompetencija državnih službenika za razvoj saradnje sa iseljeništvom.
* Mjera 1.2.3: Unapređenje administrativnih procedura za iseljeništvo.
 |
| SDG 17: Partnerstva za ciljeve | Prioritet 2.1: Podrška investicijama i ekonomskim projektima iseljeništva* Mjera 2.1.2: Razvoj i implementacija programa transfera znanja iz iseljeništva.
* Mjera 2.1.3: Podrška razvoju javno-privatnih partnerstava.

Prioritet 3.2: Povezivanje iseljeništva kroz kulturne, sportske, porodične i turističke aktivnosti i manifestacije* Mjera 3.2.1: Organizacija kulturnih i turističkih manifestacija za iseljeništvo.
* Mjera 3.2.4: Razvoj ambasadorskog programa za iseljeništvo
 |
| REFORMSKA AGENDA ZA BIH (2021-2025) |
| Reformska agenda za BiH (2021-2025) | Relevantni prioriteti i mjere:* Prioritet 2.1: Podrška investicijama iz iseljeništva kroz javno-privatna partnerstva i transfer znanja.
* Mjera: Osnivanje Fonda za projekte iz iseljeništva (Mjera 2.1.1).

Doprinos: Privlačenje stranih direktnih investicija, uključujući ulaganja iseljeništva, kako bi se stimulisao ekonomski rast. |
| STRATEGIJE NA NIVOU EVROPSKE UNIJE |
| EU Digitalna agenda (Digital Agenda for Europe) | Relevantni prioriteti i mjere:* Prioritet 1.1: Povećanje stepena digitalizacije i komunikacije sa iseljeništvom.
* Mjera: Razvoj multifunkcionalne digitalne platforme (Mjera 1.1.1).

Doprinos: Promocija digitalne transformacije i olakšavanje pristupa digitalnim uslugama za iseljeništvo. |
| EU Strategija za zapošljavanje i socijalnu inkluziju | Relevantni prioriteti i mjere:* Prioritet 2.1: Podrška zapošljavanju kroz investicije iseljeništva i transfer znanja.
* Mjera: Razvoj programa transfera znanja (Mjera 2.1.2).

Doprinos: Povezivanje ekonomskih aktivnosti iseljeništva s tržištem rada i razvojem vještina. |
| EU Strategija za kulturnu raznolikost i međukulturni dijalog | Relevantni prioriteti i mjere:* Prioritet 3.2: Organizacija kulturnih i sportskih aktivnosti za iseljeništvo.
* Mjera: Organizacija kulturnih manifestacija (Mjera 3.2.1).

Doprinos: Promocija kulturne raznolikosti i jačanje međukulturnog dijaloga kroz aktivnosti za iseljeništvo. |
| EU Green Deal | Relevantni prioriteti i mjere:* Prioritet 2.2: Unapređenje turističkih ponuda koje uključuju održive prakse.
* Mjera: Razvoj novih turističkih paketa za iseljeništvo (Mjera 2.2.1).

Doprinos: Podsticanje održivog turizma koji doprinosi zaštiti okoliša. |

# Indikativni finansijski okvir

Tabela u donjem dijelu prikazuje indikativni finansijski okvir realizacije Strategije razvoja saradnje sa iseljeništvom Brčko distrikta BiH 2025-2029kako slijedi:

*Tabela 7: Indikativni finansijski okvir realizacije Strategije razvoja saradnje sa iseljeništvom Brčko distrikta BiH 2025-2029*

|  |
| --- |
| **INDIKATIVNI FINANSIJSKI OKVIR STRATEGIJE RAZVOJA SARADNJE SA ISELJENIŠTVOM BRČKO DISTRIKTA BIH 2025-2029** |
| **Redni broj i oznaka** | **Struktura finansiranja (u %)** | **Ukupno KM** | **Budžet Brčko distrikta BiH (KM)** | **Ostali izvori** |
|  |
| **(KM)** | **Izvor sredstava** |  |
| **STRATEŠKI CILJ 1 : JAČANJE INSTITUCIONALNIH KAPACITETA I KOMUNIKACIJE SA ISELJENIŠTVOM**  | **21.20%** | **265,000** | **150,000** | **115,000** |   |  |
| **Prioritet 1.1: Povećanje stepena digitalizacije i komunikacije sa iseljeništvom** | **64.15%** | **170,000** | **92,500** | **77,500** |  |  |
| Mjera 1.1.1. Razvoj i primjena multifunkcionalne digitalne platforme za iseljeništvo |  | **130,000** | **70,000** | **60,000** | Međunarodni donatori, projekti, organizacije |  |
| Mjera 1.1.2. Promocija i jačanje funkcije Registra iseljeništva |  | **25,000** | **15,000** | **10,000** | Međunarodni donatori, projekti, organizacije |  |
| Mjera 1.1.3. Promocija Strategije razvoja saradnje sa iseljeništvom u javnosti |  | **15,000** | **7,500** | **7,500** | Međunarodni donatori, projekti, organizacije |  |
| **Prioritet 1.2. Institucionalno jačanje i povezivanje sa iseljeništvom** | **35.85%** | **95,000** | **57,500** | **37,500** |  |  |
| Mjera 1.2.1. Jačanje kapaciteta i kompetencija državnih službenika za razvoj saradnje sa iseljeništvom |  | **20,000** | **20,000** | **0** | Nije primjenjivo |  |
| Mjera 1.2.2. Podrška i učešće na godišnjim konferencijama u zemljama boravka |  | **50,000** | **25,000** | **25,000** | Međunarodni donatori, projekti, organizacije |  |
| Mjera 1.2.3. Unapređenje administrativnih procedura za iseljeništvo |   | **25,000** | **12,500** | **12,500** | Međunarodni donatori, projekti, organizacije |  |
| **STRATEŠKI CILJ 2: PODSTICANJE EKONOMSKOG ANGAŽMANA ISELJENIŠTVA**  | **52.80%** | **660,000** | **335,000** | **325,000** |   |  |
| **Prioritet 2.1: Podrška investicijama i ekonomskim projektima iseljeništva** | **69.70%** | **460,000** | **205,000** | **255,000** |  |  |
| Mjera 2.1.1. Osnivanje Fonda za podršku projekata iz iseljeništva |  | **200,000** | **100,000** | **100,000** | Međunarodni donatori, projekti, organizacije |  |
| Mjera 2.1.2. Razvoj i implementacija programa transfera znanja iz iseljeništva |  | **10,000** | **5,000** | **5,000** | Međunarodni donatori, projekti, organizacije |  |
| Mjera 2.1.3. Podrška razvoju javno-privatnih partnerstava |  | **250,000** | **100,000** | **150,000** | Pravna lica - iseljeništvo |  |
| **Prioritet 2.2. Povezivanje iseljeništva i institucija Brčko distrikta BIH kroz poslovne forume i turizam** | **30.30%** | **200,000** | **130,000** | **70,000** |  |  |
| Mjera 2.2.1. Unapređenje turističke ponude za iseljeništvo |  | **100,000** | **80,000** | **20,000** | Međunarodni donatori, projekti, organizacije |  |
| Mjera 2.2.2. Organizacija poslovnih foruma za iseljeništvo I promocije uspješnih priča investicija iz iseljeništva |   | **100,000** | **50,000** | **50,000** | Međunarodni donatori, projekti, organizacije |  |
| **STRATEŠKI CILJ 3: JAČANJE KULTURNIH VEZA I OČUVANJE IDENTITETA ISELJENIŠTVA** | **26.00%** | **325,000** | **182,000** | **143,000** |   |  |
| **Prioritet 3.1. Očuvanje jezika, tradicije i kulturnog identiteta među djecom i mladima iz iseljeništva**  | **55.38%** | **180,000** | **97,500** | **82,500** |  |  |
| Mjera 3.1.1. Stipendiranje mladih iz iseljeništva |  | **100,000** | **50,000** | **50,000** | Međunarodni donatori, projekti, organizacije |  |
| Mjera 3.1.2. Podrška očuvanju jezika i tradicije među djecom i mladima iz iseljeništva |  | **45,000** | **35,000** | **10,000** | Međunarodni donatori, projekti, organizacije |  |
| Mjera 3.1.3. Razvoj programa registracije mentorstva za mlade iz iseljeništva |  | **5,000** | **2,500** | **2,500** | Međunarodni donatori, projekti, organizacije |  |
| Mjera 3.1.4. Osnivanje biblioteke iseljeništva |  | **30,000** | **10,000** | **20,000** | Fond Ministarstva za ljudska prava i izbjeglice BiH |  |
| **Prioritet 3.2. Povezivanje iseljeništva kroz kulturne, sportske, porodične i turističke aktivnosti i manifestacije** | **44.62%** | **145,000** | **84,500** | **60,500** |  |  |
| Mjera 3.2.1. Organizacija kulturnih i turističkih manifestacija za iseljeništvo |  | **60,000** | **40,000** | **20,000** | Međunarodni donatori, projekti, organizacije |  |
| Mjera 3.2.2. Organizacija sportskih događaja sa iseljeništvom |  | **20,000** | **10,000** | **10,000** | Međunarodni donatori, projekti, organizacije |  |
| Mjera 3.2.3. Organizacija porodičnih okupljanja iseljeništva |  | **45,000** | **22,500** | **22,500** | Međunarodni donatori, projekti, organizacije |  |
| Mjera 3.2.4. Razvoj ambasadorskog programa za iseljeništvo |  | **20,000** | **12,000** | **8,000** | Međunarodni donatori, projekti, organizacije |  |
| **Ukupno iz strateškog dokumenta\*\*** | **100.00%** |  **1,250,000.00**  |  **667,000.00**  |  **583,000.00**  |   |  |
|  |  |  |  |  |   |  |
| **PREGLED PO IZVORIMA** |  |
| **(iznosi u KM i procenti)** |  |
| **Budžet Brčko distrikta BiH (KM)** | **Viši nivoi vlasti** | **Međunarodni donatori, projekti, organizacije** |  |
| **667,000** | **20,000** | **563,000** |  |
| **53.36%** | **1.60%** | **45.04%** |  |

# Okvir za provođenje, praćenje, izvještavanje i evaluaciju

Okvir za provođenje, praćenje, izvještavanje i evaluaciju je propisan Metodologijom za izradu strateških, odnosno implementacionih dokumenata (ANEKS I) Pravilnika[[1]](#footnote-1). Drugim riječima, nosilac izrade strateškog dokumenta, u ovom slučaju Odjeljenje za evropske integracije i međunarodnu saradnju Vlade Brčko distrikta BiH, definiše okvir za provođenje, praćenje, izvještavanje i vrednovanje i ovaj okvir sadrži opis odgovornosti institucija nadležnih za provođenje, praćenje, izvještavanje i vrednovanje, opis postupaka, dinamiku praćenja, izvještavanja i vrednovanja u odnosu na napredak u implementaciji. Imajući prethodno u vidu, u tabeli dole je dat pregled aktivnosti i odgovornosti, opis postupaka i dinamika provođenja, praćenja, izvještavanja i evaluacije Strategije razvoja saradnje sa iseljeništvom Brčko distrikta BiH 2025-2029.

*Tabela 8: Pregled aktivnosti i odgovornosti za provođenje, praćenje, izvještavanje i evaluaciju Strategije razvoja saradnje sa iseljeništvom Brčko distrikta BiH 2025-2029.*

|  |  |  |  |
| --- | --- | --- | --- |
| Aktivnosti | Nadležnost / institucija | Opis postupka | Dinamika |
| Priprema mehanizama i alata za praćenje i izvještavanje o ostvarenju Strategije razvoja saradnje sa iseljeništvom Brčko distrikta BiH 2025-2029. | Nosilac procesa: Odjeljenje za evropske integracije i međunarodnu saradnju Vlade Brčko distrikta BiHUčesnici procesa: Sva odjeljenja Vlade Brčko distrikta BiH | Nakon usvajanja Strategije, nadležno odjeljenje će pripremiti tabelarni prikaz indikatora praćenja i zvještavanja o ostvarenju mjera, prioriteta i strateških ciljeva Strategije razvoja saradnje sa iseljeništvom Brčko distrikta BiH 2025-2029. godina | U roku od 3 mjeseca od dana usvajanja dokumenta. |
| Priprema trogodišnjih i godišnjih planova rada Odjeljenja Vlade Brčko distrikta BiH, uključujući mjere iz Strategije razvoja saradnje sa iseljeništvom Brčko distrikta BiH 2025-2029. | Nosilac procesa: Nosioci mjera Učesnici procesa: Vlada Brčko distrikta BiH (kroz usvajanje Akcionog plana) I Skupština Brčko distrikta BiH (kroz usvajanje Budžeta Brčko distrikta BiH) | Na osnovu trogodišnjeg akcionog plana, nadležna odjeljenja Vlade Brčko distrikta i institucije Brčko distrikta BiH koji su definisani kao nosioci mjera u svakoj od mjera će na zahtjev Odjeljenja za evropske integracije i međunarodnu saradnju Vlade Brčko distrikta BiH dostaviti plan projekata i aktivnosti a koji će biti uključen u ažurni trogodišnji plan, na nivou svake kalendarske godine. | U roku propisanom Pravilnikom o sadržaju i metodologiji izrade, sistemu praćenja i nadzora provođenja strateških dokumenata i implementacionih dokumenata |
| Usvajanje trogodišnjeg i godišnjeg plana implementacije Strategije razvoja saradnje sa iseljeništvom Brčko distrikta BiH 2025-2029 | Nosilac procesa: Vlada Brčko distrikta BiHUčesnici procesa: Odjeljenje za evropske integracije i međunarodnu saradnju Vlade Brčko distrikta BiH, nadležna odjeljenja Vlade Brčko distrikta i institucije Brčko distrikta BiH koji su definisani kao nosioci mjera u svakoj od mjera. | Ažurirani trogodišnji i godišnji plan implementacije Strategije razvoja saradnje sa iseljeništvom Brčko distrikta BiH 2025-2029 će biti upućen na usvajanje od strane Vlade Brčko distrikta BiH na prijedlog Odjeljenje za evropske integracije i međunarodnu saradnju Vlade Brčko distrikta BiH  | U roku propisanom Pravilnikom o sadržaju i metodologiji izrade, sistemu praćenja i nadzora provođenja strateških dokumenata i implementacionih dokumenata |
| Uključivanje mjera, projekata i aktivnosti u plan Budžeta (za narednu godinu) | Nosilac procesa: Odjeljenje za evropske integracije i međunarodnu saradnju Vlade Brčko distrikta BiH, nadležna odjeljenja Vlade Brčko distrikta i institucije Brčko distrikta BiH koji su definisani kao nosioci mjera u svakoj od mjera.Učesnici procesa: Direkcija za finansije Brčko distrikta BiH | Nakon usvajanja akcionog plana od strane Vlade Brčko distrikta BiH, nadležna odjeljenja Vlade Brčko distrikta BiH i institucije Brčko distrikta BiH koji su definisani kao nosioci mjera u svakoj od mjera će uključiti mjere, projekte i aktivnosti u plan Budžeta za narednu godinu | U roku propisanom Zakono o budžetu Brčko distrikta BiH |
| Praćenje i privlačenje eksternih izvora finansiranja projekata | Nosilac procesa: Odjeljenje za evropske integracije i međunarodnu saradnju Vlade Brčko distrikta BiHUčesnici procesa: Nadležna odjeljenja Vlade Brčko distrikta i institucije Brčko distrikta BiH koji su definisani kao nosioci mjera u svakoj od mjera, Razvojno-garantni fond- Jedinica za implementaciju međunarodnih projekata | Nakon usvajanja akcionog plana od strane Vlade Brčko distrikta BiH, početkom svake kalendarske godine, Odjeljenje za evropske integracije i međunarodnu saradnju Vlade Brčko distrikta BiH će dostaviti nadležnim odjeljenjima Vlade Brčko distrikta i institucijama Brčko distrikta BiH koji su definisani kao nosioci mjera u svakoj od mjera te Razvojno-garantnom fondu - Jedinici za implementaciju međunarodnih projekata će dostaviti mjere, projekte i aktivnosti za koje je potrebno pokušati privući eksterne izvore finansiranja. | Do kraja januara/siječnja svake godine |
| Praćenje provođenja Godišnjeg plana implementacije Strategije razvoja saradnje sa iseljeništvom Brčko distrikta BiH 2025-2029 | Nosilac procesa: Odjeljenje za evropske integracije i međunarodnu saradnju Vlade Brčko distrikta BiH Učesnici procesa: Nadležna odjeljenja Vlade Brčko distrikta i institucije Brčko distrikta BiH koji su definisani kao nosioci mjera u svakoj od mjera | Počevši od decembra/prosinca 2025. godine, Odjeljenje za evropske integracije i međunarodnu saradnju Vlade Brčko distrikta BiH će dostaviti nadležnim odjeljenjima Vlade Brčko distrikta i institucijama Brčko distrikta BiH koji su definisani kao nosioci mjera u svakoj od mjera te Razvojno-garantnom fondu - Jedinici za implementaciju međunarodnih projekata tabelarni prikaz indikatora praćenja i izvještavanja o ostvarenju mjera, prioriteta i strateških ciljeva Strategije razvoja saradnje sa iseljeništvom Brčko distrikta BiH 2025-2029. godine na izvještavanje o provođenju Godišnjeg plana implementacije Strategije razvoja saradnje sa iseljeništvom Brčko distrikta BiH 2025-2029. | Do kraja decembra/prosinca svake kalendarske godine |
| Izrada godišnjih izvještaja o realizaciji Godišnjeg plana implementacije Strategije razvoja saradnje sa iseljeništvom Brčko distrikta BiH 2025-2029 | Nosilac procesa: Odjeljenje za evropske integracije i međunarodnu saradnju Vlade Brčko distrikta BiHUčesnici procesa: Nadležna odjeljenja Vlade Brčko distrikta i institucije Brčko distrikta BiH koji su definisani kao nosioci mjera u svakoj od mjera | Počevši od januara/siječnja 2026. godine, Odjeljenje za evropske integracije i međunarodnu saradnju Vlade Brčko distrikta BiH će izraditi godišnji izvještaj o realizaciji Godišnjeg plana implementacije Strategije razvoja saradnje sa iseljeništvom Brčko distrikta BiH 2025-2029 | Do kraja januara/siječnja svake kalendarske godine za prethodnu godinu |
| Razmatranje realizacije Godišnjeg plana implementacije Strategije razvoja saradnje sa iseljeništvom Brčko distrikta BiH 2025-2029 | Nosilac procesa: Vlada Brčko distrikta BiH Učesnici procesa: Nadležna odjeljenja Vlade Brčko distrikta i institucije Brčko distrikta BiH koji su definisani kao nosioci mjera u svakoj od mjera | Vlada će na osnovu dostavljenog Izvještaja o realizaciji Godišnjeg plana implementacije Strategije razvoja saradnje sa iseljeništvom Brčko distrikta BiH 2025-2029 od strane Odjeljenja za evropske integracije i međunarodnu saradnju Vlade Brčko distrikta BiH razmatrati godišnji Izvještaj. | Do kraja januara/siječnja svake kalendarske godine za prethodnu godinu |
| Objavljivanje Godišnjeg izvještaja o realizaciji Godišnjeg plana implementacije Strategije razvoja saradnje sa iseljeništvom Brčko distrikta BiH 2025-2029 (za prethodnu godinu) | Nosilac procesa: Odjeljenje za evropske integracije i međunarodnu saradnju Vlade Brčko distrikta BiHUčesnici procesa: Vlada Brčko distrikta BiH | Nakon razmatranja Izvještaja o realizaciji Godišnjeg plana implementacije Strategije razvoja saradnje sa iseljeništvom Brčko distrikta BiH 2025-2029 od strane Vlade Brčko distrikta BiH, Odjeljenje za evropske integracije i međunarodnu saradnju Vlade Brčko distrikta BiH će isti objaviti javno. | Do kraja februara/veljače svake kalendarske godine za prethodnu godinu |
| Uspostavljanje i unapređenje saradnje sa relevantnim zakonodavnim i izvršnim organima | Nosilac procesa: Odjeljenje za evropske integracije i međunarodnu saradnju Vlade Brčko distrikta BiHUčesnici procesa: Vlada Brčko distrikta BiH, nadležna odjeljenja Vlade Brčko distrikta i institucije Brčko distrikta BiH koji su definisani kao nosioci mjera | Odjeljenje za evropske integracije i međunarodnu saradnju Vlade Brčko distrikta BiH će vršiti redovnu komunikaciju sa relevantnim zakonodavnim i izvršnim organima u svrhu što efikasnije implementacije Strategije razvoja saradnje sa iseljeništvom Brčko distrikta BiH 2025-2029 na kontinuiranoj osnovi. | Kontinuirano tokom kalendarske godine i po potrebi |
| Pokretanje procesa konačne evaluacije implementacije Strategije razvoja saradnje sa iseljeništvom Brčko distrikta BiH 2025-2029 sredinom 2029 | Nosilac procesa: Odjeljenje za evropske integracije i međunarodnu saradnju Vlade Brčko distrikta BiHUčesnici procesa: Vlada Brčko distrikta BiH | Sredinom 2029. godine, a na osnovu planiranih sredstava u budžetu, Odjeljenje za evropske integracije i međunarodnu saradnju Vlade Brčko distrikta BiH će pripremiti, angažirati eksternog eksperta/preduzeće za proces evaluacije Strategije razvoja saradnje sa iseljeništvom Brčko distrikta BiH 2025-2029. godine | Juli/Srpanj 2029 |

# Sažeti pregled strateškog dokumenta

|  |  |  |
| --- | --- | --- |
| Redni broj i oznaka | Naziv | Indikatori i finansijski izvori |
| 1 | **STRATEŠKI CILJ 1 : JAČANJE INSTITUCIONALNIH KAPACITETA I KOMUNIKACIJE SA ISELJENIŠTVOM**  | **Indikatori strateškog cilja**  | **Polazne vrijednosti indikatora** | **Ciljne vrijednosti indikatora**  |
| Postojanje nove funkcionalne digitalne platforme za iseljeništvo | Platforma ne postoji | Potpuno funkcionalna digitalna platforma dostupna na više jezika s najmanje 2.000 registriranih korisnika iz iseljeništva |
| Broj organizovanih godišnjih sastanaka ili konferencija sa iseljeništvom | 1 | Najmanje 3 godišnjih sastanaka ili konferencija organizovanih u ključnim zemljama iseljeništva |
| Broj pristupa članova iseljeništva u sistemu registra | Nije funkcionalno u momentu | Najmanje 3000 registrovanih pristupa sistemu registra  |
| **Ukupno (KM)**  | **Budžet (KM)**  | **Ostali izvori (KM)**  |
| **265,000** | **150,000** | **115,000** |
| 1.1. | **Prioritet 1.1. Povećanje stepena digitalizacije i komunikacije sa iseljeništvom** | Indikatori prioriteta  | Polazne vrijednosti indikatora | Ciljne vrijednosti indikatora  |
| Broj registrovanih korisnika platforme | 0 | Minimalno 2,000 iseljenika registrovano na platformi do kraja 2029. godine |
| Procenat povećanja broja registrovanih iseljenika u registru u odnosu na prethodnu godinu | 0% | Minimalno 20% povećanja broja na godišnjem nivou |
| **Ukupno (KM)**  | **Budžet (KM)**  | **Ostali izvori (KM)**  |
| **170,000** | **92,500** | **77,500** |
| 1.1.1. | Mjera 1.1.1. Razvoj i primjena multifunkcionalne digitalne platforme za iseljeništvo | Indikatori mjere  | Polazne vrijednosti indikatora | Ciljne vrijednosti indikatora  |
| Dizajnirana i pokrenuta platforma  | Ne postoji | Platforma tehnički razvijena i pokrenuta do kraja 2026. godine |
| Procenat obrađenih zahtjeva putem platorme | 0% | 100% na godišnjem nivou |
| **Ukupno (KM)**  | **Budžet (KM)**  | **Ostali izvori (KM)**  |
| **130,000** | **70,000** | **60,000** |
| 1.1.2. | Mjera 1.1.2. Promocija i jačanje funkcije Registra iseljeništva | Indikatori mjere  | Polazne vrijednosti indikatora | Ciljne vrijednosti indikatora  |
| Broj unapređenih funkcionalnosti u registru | 0 | Minimalno 5 do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **25,000** | **15,000** | **10,000** |
| 1.1.3. | Mjera 1.1.3. Promocija Strategije razvoja saradnje sa iseljeništvom u javnosti | Indikatori mjere  | Polazne vrijednosti indikatora | Ciljne vrijednosti indikatora  |
| Broj realizovanih komunikacijskih materijala, objava ili kampanja | 0 | Minimalno 5 godišnje |
| Broj pregleda komunikacijskih materijala, objava ili kampanja iz inostranstva | 0 | Minimalno 2000 pregleda na godišnjem nivou |
| **Ukupno (KM)**  | **Budžet (KM)**  | **Ostali izvori (KM)**  |
| **15,000** | **7,500** | **7,500** |
| 1.2. | **Prioritet 1.2. Institucionalno jačanje i povezivanje sa iseljeništvom** | Indikatori prioriteta  | Polazne vrijednosti indikatora | Ciljne vrijednosti indikatora  |
| Stepen povećanja zadovoljstva polaznika edukacija prema evaluacijama o održanim obukama | 80% | + 10% do kraja 2029. godine |
| Broj iseljenika koji je učestvovao na konferencijama | 0 | Minimalno 100 iseljenika na godišnjem nivou |
| Stepen zadovoljstva korisnika korištenim poboljšanim uslugama | 0 | Minimalno 80% zadovoljstva |
| **Ukupno (KM)**  | **Budžet (KM)**  | **Ostali izvori (KM)**  |
| **95,000** | **57,500** | **37,500** |
| 1.2.1. | Mjera 1.2.1. Jačanje kapaciteta i kompetencija državnih službenika za razvoj saradnje sa iseljeništvom | Indikatori mjere  | Polazne vrijednosti indikatora | Ciljne vrijednosti indikatora  |
| Broj obučenih državnih službenika na godišnjem nivou | 22 | Minimalno 100 državnih službenika do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **20,000** | **20,000** | **0** |
| 1.2.2. | Mjera 1.2.2. Podrška i učešće na godišnjim konferencijama u zemljama boravka | Indikatori mjere  | Polazne vrijednosti indikatora | Ciljne vrijednosti indikatora  |
| Broj konferencija u zemljama boravka iseljenika, sa posebnim fokusom na Austriju, Njemačku i Sloveniju | 1 | Minimalno 2 konferencije na godišnjem nivou |
| **Ukupno (KM)**  | **Budžet (KM)**  | **Ostali izvori (KM)**  |
| **50,000** | **25,000** | **25,000** |
| 1.2.3. | Mjera 1.2.3. Unapređenje administrativnih procedura za iseljeništvo | Indikatori mjere  | Polazne vrijednosti indikatora | Ciljne vrijednosti indikatora  |
| Broj pojednostavljenih procedura | 0 | Minimalno 5 do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **25,000** | **12,500** | **12,500** |
| 2 | **STRATEŠKI CILJ 2: PODSTICANJE EKONOMSKOG ANGAŽMANA ISELJENIŠTVA**  | **Indikatori strateškog cilja**  | **Polazne vrijednosti indikatora** | **Ciljne vrijednosti indikatora**  |
| Procjenjeni broj pokrenutih poslovnih inicijativa ili start-upova podržanih od strane iseljeništva | Nepoznato | Najmanje 20 novih poslovnih inicijativa ili start-upova do 2029. godine |
| Broj organizovanih i/ili podržanih poslovnih foruma s učešćem iseljeništva | 1 | Najmanje 10 poslovnih foruma održanih sa značajnim prisustvom iseljeništva (minimalno 300 učesnika/ica) |
| **Ukupno (KM)**  | **Budžet (KM)**  | **Ostali izvori (KM)**  |
| **660,000** | **335,000** | **325,000** |
| 2.1. | **Prioritet 2.1 Podrška investicijama i ekonomskim projektima iseljeništva** | Indikatori prioriteta  | Polazne vrijednosti indikatora | Ciljne vrijednosti indikatora  |
| Vrijednost projekata realizovanih putem Fonda za podršku projekata iz iseljeništva | 140,000 KM | Minimalno 500,000 KM do kraja 2029. godine |
| Broj obuhvaćenih korisnika prenosom znanja iz iseljeništva | 0 | Minimalno 500 osoba do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **460,000** | **205,000** | **255,000** |
| 2.1.1. | Mjera 2.1.1. Osnivanje Fonda za podršku projekata iz iseljeništva | Indikatori mjere  | Polazne vrijednosti indikatora | Ciljne vrijednosti indikatora  |
| Broj podržanih zajedničkih projekata iseljeništva i Brčko distrikta BiH kroz fond | 2 | Minimalno 10 od kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **200,000** | **100,000** | **100,000** |
| 2.1.2. | Mjera 2.1.2. Razvoj i implementacija programa transfera znanja iz iseljeništva | Indikatori mjere  | Polazne vrijednosti indikatora | Ciljne vrijednosti indikatora  |
| Broj održanih radionica prenosa znanja iz iseljeništva | 0 | 20 do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **10,000** | **5,000** | **5,000** |
| 2.1.3. | Mjera 2.1.3. Podrška razvoju javno-privatnih partnerstava | Indikatori mjere  | Polazne vrijednosti indikatora | Ciljne vrijednosti indikatora  |
| Broj javno-privatnih projekata realizovanih u saradnji sa iseljeništvom | 0 | Minimalno 5 JPP do kraja 2029. Godine |
| **Ukupno (KM)**  | **Budžet (KM)**  | **Ostali izvori (KM)**  |
| **250,000** | **100,000** | **150,000** |
| 2.2. | **Prioritet 2.2. Povezivanje iseljeništva i institucija Brčko distrikta BIH kroz poslovne forume i turizam** | Indikatori prioriteta  | Polazne vrijednosti indikatora | Ciljne vrijednosti indikatora  |
| Broj novokreiranih turističkih ponuda / paketa za iseljeništvo | 0 | Minimalno 5 do kraja 2029. godine |
| Broj učesnika poslovnih foruma za iseljeništvo | 60, 2024 | Minimalno 300 do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **200,000** | **130,000** | **70,000** |
| 2.2.1. | Mjera 2.2.1. Unapređenje turističke ponude za iseljeništvo | Indikatori mjere  | Polazne vrijednosti indikatora | Ciljne vrijednosti indikatora  |
| Broj upita / kontakata sa turistima i potencijalnim turistima iz iseljeništva | Podatak nije na raspolaganju | Minimalno 50 na godišnjem nivou |
| **Ukupno (KM)**  | **Budžet (KM)**  | **Ostali izvori (KM)**  |
| **100,000** | **80,000** | **20,000** |
| 2.2.2. | Mjera 2.2.2. Organizacija poslovnih foruma za iseljeništvo I promocije uspješnih priča investicija iz iseljeništva | Indikatori mjere  | Polazne vrijednosti indikatora | Ciljne vrijednosti indikatora  |
| Broj održanih foruma za iseljeništvo | 1, 2024 | Minimalno 1 forum godišnje |
| Broj promovisanih uspješnih priča | 0 | Minimalno 50 do kraja 2029. Godine |
| **Ukupno (KM)**  | **Budžet (KM)**  | **Ostali izvori (KM)**  |
| **100,000** | **50,000** | **50,000** |
| 3 | **STRATEŠKI CILJ 3: JAČANJE KULTURNIH VEZA I OČUVANJE IDENTITETA ISELJENIŠTVA** | **Indikatori strateškog cilja**  | **Polazne vrijednosti indikatora** | **Ciljne vrijednosti indikatora**  |
| Broj organizovanih kulturnih i sportskih manifestacija u saradnji sa iseljeništvom | <2 događaja godišnje | Najmanje 25 manifestacija do kraja 2029. godine |
| Broj mladih iz iseljeništva uključenih u implementaciju mjera iz Strategije | Nepoznato (procjena minimalna) | Najmanje 200 mladih uključenih u mjera iz Strategije |
| Broj ambasadora iseljeništva uključenih u promociju Brčko distrikta BIH | Ne postoje formalni ambasadorski programi | Najmanje 10 ambasadora iseljeništva aktivno promovira Brčko distrikt BIH u iseljeništvu |
| **Ukupno (KM)**  | **Budžet (KM)**  | **Ostali izvori (KM)**  |
| **325,000** | **182,000** | **143,000** |
| 3.1. | **Prioritet 3.1. Očuvanje jezika, tradicije i kulturnog identiteta među djecom i mladima iz iseljeništva** | Indikatori prioriteta  | Polazne vrijednosti indikatora | Ciljne vrijednosti indikatora  |
| Broj djece i mladih iz iseljeništva uključenih u aktivnosti | 0 | Minimalno 500 do kraja 2029. godine |
| Broj registrovanih mentora  | 0 | Minimalno 30 do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **180,000** | **97,500** | **82,500** |
| 3.1.1. | Mjera 3.1.1. Stipendiranje mladih iz iseljeništva | Indikatori mjere  | Polazne vrijednosti indikatora | Ciljne vrijednosti indikatora  |
| Broj mladih iseljenika koji su ostvarili pravo na stipendiju ili volontiranje ili stažiranje u Brčko distriktu BiH | 0 | Minimalno 5 na godišnjem nivou |
| **Ukupno (KM)**  | **Budžet (KM)**  | **Ostali izvori (KM)**  |
| **100,000** | **50,000** | **50,000** |
| 3.1.2. | Mjera 3.1.2. Podrška očuvanju jezika i tradicije među djecom i mladima iz iseljeništva | Indikatori mjere  | Polazne vrijednosti indikatora | Ciljne vrijednosti indikatora  |
| Povećan nivo poznavanja jezika i tradicije među djecom I mladima iz iseljeništva | Odrediti prilikom pokretanja I upisa na program | +30% u odnosu na početno stanje |
| **Ukupno (KM)**  | **Budžet (KM)**  | **Ostali izvori (KM)**  |
| **45,000** | **35,000** | **10,000** |
| 3.1.3. | Mjera 3.1.3. Razvoj programa registracije mentorstva za mlade iz iseljeništva | Indikatori mjere  | Polazne vrijednosti indikatora | Ciljne vrijednosti indikatora  |
| Broj mentora iz Brčkog uključenih u mentorstvo | 0 | Minimalno 5 do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **5,000** | **2,500** | **2,500** |
| 3.1.4. | Mjera 3.1.4. Osnivanje biblioteke iseljeništva | Indikatori mjere  | Polazne vrijednosti indikatora | Ciljne vrijednosti indikatora  |
| Broj prikupljenih i digitalizovanih materijala | 0 | Minimalno 100 do kraja 2029. godine |
| Broj korisnika biblioteke iz iseljeništva | 0 | Minimalno 200 do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **30,000** | **10,000** | **20,000** |
| 3.2. | **Prioritet 3.2. Povezivanje iseljeništva kroz kulturne, sportske, porodične i turističke aktivnosti i manifestacije** | Indikatori prioriteta  | Polazne vrijednosti indikatora | Ciljne vrijednosti indikatora  |
| Broj organizovanih kulturnih, sportskih, porodičnih i turističkih aktivnosti i manifestacija s učešćem iseljeništva u Brčkom i iseljeništvu | 0 | Minimalno 60 do kraja 2029. godine  |
| **Ukupno (KM)**  | **Budžet (KM)**  | **Ostali izvori (KM)**  |
| **145,000** | **84,500** | **60,500** |
| 3.2.1. | Mjera 3.2.1. Organizacija kulturnih i turističkih manifestacija za iseljeništvo | Indikatori mjere  | Polazne vrijednosti indikatora | Ciljne vrijednosti indikatora  |
| Broj organizovanih kulturnih/turističkih manifestacija | 0 | Minimalno 3 godišnje |
| **Ukupno (KM)**  | **Budžet (KM)**  | **Ostali izvori (KM)**  |
| **60,000** | **40,000** | **20,000** |
| 3.2.2. | Mjera 3.2.2. Organizacija sportskih događaja sa iseljeništvom | Indikatori mjere  | Polazne vrijednosti indikatora | Ciljne vrijednosti indikatora  |
| Broj organizovanih sportskih događaja s učešćem iseljeništvom u Brčkom | 0 | Minimalno 3 na godišnjem nivou |
| Broj organizovanih sportskih događaja sa iseljeništvom u inostranstvu | 0 | Minimalno 2 na godišnjem nivou |
| **Ukupno (KM)**  | **Budžet (KM)**  | **Ostali izvori (KM)**  |
| **20,000** | **10,000** | **10,000** |
| 3.2.3. | Mjera 3.2.3. Organizacija porodičnih okupljanja iseljeništva | Indikatori mjere  | Polazne vrijednosti indikatora | Ciljne vrijednosti indikatora  |
| Broj porodičnih okupljanja iseljeništva | 0 | Minimalno 20 do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **45,000** | **22,500** | **22,500** |
| 3.2.4. | Mjera 3.2.4. Razvoj ambasadorskog programa za iseljeništvo | Indikatori mjere  | Polazne vrijednosti indikatora | Ciljne vrijednosti indikatora  |
| Broj angažovanih iseljenika kao ambasadora Brčko distrikta BiH | 0 | Minimalno 15 do kraja 2029. godine |
| **Ukupno (KM)**  | **Budžet (KM)**  | **Ostali izvori (KM)**  |
| **20,000** | **12,000** | **8,000** |

# Prilozi

# Prilog 1. Detaljan pregled mjera

## Mjera 1.1.1. Razvoj i primjena multifunkcionalne digitalne platforme za iseljeništvo

Kreirati sveobuhvatnu digitalnu platformu koja omogućava registraciju, informacije o mogućnostima saradnje, administrativnu podršku i umrežavanje iseljenika, te redovno informisanje I dvosmjernu komunikaciju, uključujući društvene mreže I komunikacione kanale kao što su Viber/Whatsup grupe i slično.

|  |  |
| --- | --- |
| Veza sa strateškim cilјem  | Strateški cilj 1: Jačanje institucionalnih kapaciteta i komunikacije sa iseljeništvom |
| Prioritet | Prioritet 1.1: Povećanje stepena digitalizacije i komunikacije sa iseljeništvom |
| Naziv mjere  | Mjera 1.1.1. Razvoj i primjena multifunkcionalne digitalne platforme za iseljeništvo  |
| Opis mjere sa okvirnim područjima djelovanja | Mjera podrazumijeva osmišljavanje, izradu i implementaciju digitalne platforme koja će služiti kao centralno mjesto za povezivanje iseljeništva sa Brčko distriktom BiH. Ova platforma će imati višestruku funkcionalnost, uključujući informisanje, registraciju, pružanje administrativnih usluga, podršku investicijama i promociju kulturnih, obrazovnih i ekonomskih aktivnosti. Prvi korak podrazumijeva izradu detaljne studije izvodljivosti i konsultacije sa ključnim akterima, uključujući predstavnike iseljeništva. Zatim slijedi razvoj tehničkog rješenja uz angažovanje stručnjaka za dizajn i programiranje. Platforma će biti testirana prije zvaničnog lansiranja, a aktivnosti u kasnijim fazama uključuju redovno ažuriranje sadržaja, pružanje tehničke podrške i organizaciju promotivnih kampanja među iseljeništvom kako bi se osigurala njena široka upotreba. |
| Klјučni strateški projekti | Mjera 1.1.1. Razvoj i primjena multifunkcionalne digitalne platforme za iseljeništvo predstavlja ključni strateški projekat s obzirom da se platforma može I treba koristiti za multifunkionalni pristup kod realizacije većine ostalih mjera. |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Dizajnirana i pokrenuta platforma  | Ne postoji | Platforma tehnički razvijena i pokrenuta do kraja 2026. godine |
| Procenat obrađenih zahtjeva putem platorme | 0% | 100% na godišnjem nivou |
| Razvojni efekat i doprinos mjere ostvarenju prioriteta | Primjena ove mjere donosi značajne razvojne efekte, posebno u kontekstu jačanja komunikacije sa iseljeništvom. Platforma će omogućiti efikasniji pristup informacijama i uslugama, što će unaprijediti povjerenje i saradnju sa iseljeništvom. Njena multifunkcionalnost doprinosi digitalizaciji administrativnih procesa i povećava vidljivost Brčko distrikta BiH na međunarodnoj sceni. Time se direktno doprinosi ostvarenju prioriteta "Povećanje stepena digitalizacije i komunikacije sa iseljeništvom" kroz osiguranje trajne digitalne povezanosti. |
| Indikativna finansijska konstrukcija sa izvorima finansiranja | Procijenjeni troškovi razvoja i implementacije platforme iznose 130.000 KM. Predviđeni izvori finansiranja su: 70,000 KM iz budžeta Brčko distrikta BiH i 60,000 KM iz međunarodnih projekata ili organizacija i privatnog sektora, naročito kompanija koje vide iseljeništvo kao strateškog partnera.  |
| Period implementacije mjere | Implementacija mjere planirana je od 2025. do 2029. godine. Prva godina bit će posvećena istraživanju i razvoju, dok će se 2026. fokusirati na testiranje i promociju platforme. Od 2027. godine počinje kontinuirana upotreba i unapređenje funkcionalnosti na osnovu povratnih informacija korisnika. |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za evropske integracije i međunarodnu saradnju Vlade Brčko distrikta BiH, Odjeljenje za stručne i administrativne poslove Vlade Brčko distrikta BiH te Vlada Brčko distrikta kroz usvajanje neophodnih akata |
| Cilјne grupe | Ciljna grupa za ovu mjeru uključuje iseljeništvo porijeklom iz Brčko distrikta BiH, procijenjenu na 35000 osoba širom svijeta. Platforma će prvenstveno biti namijenjena mladima i profesionalcima koji žele ostati povezani sa svojim zavičajem, kao i investitorima zainteresovanim za ulaganja. Takođe, lokalne institucije i organizacije bit će korisnici platforme za promociju svojih aktivnosti i usluga. |

## Mjera 1.1.2. Promocija i jačanje funkcije Registra iseljeništva

Promovisati registar iseljeništva sa članovima radi praćenja njihovih potreba, interesa i aktivnosti. Na osnovu potreba, konstantno dorađivati funkcionalnosti registra iseljeništva kako bi izvještavanje ili prikupljanje podataka kako bi se olakšala komunikacija sa iseljeništvom.

|  |  |
| --- | --- |
| Veza sa strateškim cilјem  | Strateški cilj 1: Jačanje institucionalnih kapaciteta i komunikacije sa iseljeništvom |
| Prioritet | Prioritet 1.1: Povećanje stepena digitalizacije i komunikacije sa iseljeništvom |
| Naziv mjere  | Mjera 1.1.2. Promocija i jačanje funkcije Registra iseljeništva |
| Opis mjere sa okvirnim područjima djelovanja | Ova mjera ima za cilj unapređenje Registra iseljeništva kao ključnog alata za povezivanje i komunikaciju sa iseljeništvom. Prvi korak podrazumijeva intenzivnu promociju registra među članovima iseljeništva kroz digitalne kanale, društvene mreže, medije i događaje u organizaciji iseljeničkih zajednica. Paralelno, planira se ažuriranje funkcionalnosti registra kako bi se omogućilo lakše praćenje potreba, interesa i aktivnosti iseljeništva.Tokom implementacije, aktivnosti će uključivati prikupljanje povratnih informacija od članova registra, razvoj prilagođenih funkcionalnosti poput personalizovanih profila, analitičkih alata i opcija za izvještavanje. Na osnovu ovih podataka, institucije će imati priliku da razviju ciljana rješenja koja odgovaraju potrebama iseljeništva. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj unapređenih funkcionalnosti u registru | 0 | Minimalno 5 do kraja 2029. godine |
| Razvojni efekat i doprinos mjere ostvarenju prioriteta | Ova mjera doprinosi unapređenju komunikacije sa iseljeništvom, povećava njihovo povjerenje u institucije i osigurava temelje za donošenje informisanih odluka koje se tiču njihovih potreba i interesa. |
| Indikativna finansijska konstrukcija sa izvorima finansiranja | Ukupan trošak implementacije mjere iznosi 5.000 KM za period 2025-2029, pri čemu će sredstva biti osigurana iz budžeta Brčko distrikta BiH i donatorskih fondova, dakle ukupno 25,000 KM, I to 15,000 KM iz budžeta I 10.000 iz eksternih izvora finansiranja. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za evropske integracije i međunarodnu saradnju Vlade Brčko distrikta BiH, Odjeljenje za stručne i administrativne poslove Vlade Brčko distrikta BiH, Kancelarija gradonačelnika – Sektor za informisanje |
| Cilјne grupe | Registar će služiti svim članovima iseljeništva, procijenjenim na 35000 osoba, s posebnim fokusom na profesionalce i mlade. |

## Mjera 1.1.3. Promocija Strategije razvoja saradnje sa iseljeništvom u javnosti

Informisati iseljeništvo I cjelokupnu javnost o ciljevima, realizaciji i planovima definisanim kroz Strategiju razvoja saradnje sa iseljeništvom putem digitalnih kanala i događaja.

|  |  |
| --- | --- |
| Veza sa strateškim cilјem  | Strateški cilj 1: Jačanje institucionalnih kapaciteta i komunikacije sa iseljeništvom |
| Prioritet | Prioritet 1.1: Povećanje stepena digitalizacije i komunikacije sa iseljeništvom |
| Naziv mjere  | Mjera 1.1.3. Promocija Strategije razvoja saradnje sa iseljeništvom u javnosti |
| Opis mjere sa okvirnim područjima djelovanja | Cilj ove mjere je osigurati vidljivost Strategije razvoja saradnje sa iseljeništvom i informisati kako iseljeništvo, tako i širu javnost o njenim ciljevima, postignućima i budućim planovima. Aktivnosti uključuju izradu promotivnih materijala, organizaciju informativnih događaja, kampanje na društvenim mrežama i kreiranje multimedijalnog sadržaja poput videa i infografika.Prvi korak biće razvijanje pojednostavljene komunikacijske strategije koja uključuje identifikaciju ključnih poruka i ciljanih kanala. Promocija će biti kontinuirana, s naglaskom na velike događaje kao što su iseljeničke konferencije. U skladu sa definisanim mjerama iz Strategije komuniciranja sa iseljeništvom, ili Akcionog plana, vršiti pojedinačnu realizaciju mjera. Svrha mjera je redovno izvještavanje iseljeništva putem postojeće stranice o svim dešavanjima od interesa za iseljeništvo. U okviru ove mjere, planirana je i izrada transparentnih i pristupačnih godišnjih izvještaja koji dokumentuju aktivnosti, postignuća i izazove u saradnji sa iseljeništvom. Izvještaji će biti distribuirani u digitalnom formatu, a sadržavat će analize ključnih podataka, uspješne priče i planove za budućnost.Dodatno, počevši od 2027. godine, predviđa se izdavanje informativnog biltena koji će članovima iseljeništva pružati aktuelne informacije o razvojnim projektima, investicionim prilikama, kulturnim događajima i vijestima iz Brčko distrikta BiH. Bilten će biti dostupan u digitalnom formatu, prilagođen različitim jezicima i interesima iseljeništva. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj realizovanih komunikacijskih materijala, objava ili kampanja | 0 | Minimalno 5 godišnje |
| Broj pregleda komunikacijskih materijala, objava ili kampanja iz inostranstva | 0 | Minimalno 2000 pregleda na godišnjem nivou |
| Razvojni efekat i doprinos mjere ostvarenju prioriteta | Kroz jačanje svijesti o Strategiji, ova mjera doprinosi većoj uključenosti iseljeništva u njenu implementaciju i izgradnji pozitivnog imidža Brčko distrikta. |
| Indikativna finansijska konstrukcija sa izvorima finansiranja | Ukupni troškovi promocije procijenjeni su na 15.000 KM za period implementacije (3,000 KM godišnje), sa finansiranjem iz budžeta Distrikta i podrškom donatorskih fondova u omjeru 50%-50%. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za evropske integracije i međunarodnu saradnju Vlade Brčko distrikta BiH |
| Cilјne grupe | Ova mjera obuhvata iseljeništvo u cjelini, ali i širu javnost, uključujući lokalne institucije, organizacije i medije, te ministarstva na državnom nivou putem Ministarstva za ljudska prava I izbjeglice BiH, procijenjene na ukupno 200.000 potencijalnih korisnika informacija. |

## Mjera 1.2.1. Jačanje kapaciteta i kompetencija državnih službenika za razvoj saradnje sa iseljeništvom

Organizovati redovne edukacije kako bi službenici razvili kompetencije za rad I razvoj saradnje s iseljenicima. Sve edukacije trebaju imati za cilj realizaciju strateških mjera, planiranje I realizaciju sopstvenih aktivnosti koje su date u nadležnosti a u svrhu implementacije prioriteta iz Strategije razvoja saradnje sa iseljeništvom Brčko distrikta BiH 2025-2029.

|  |  |
| --- | --- |
| Veza sa strateškim cilјem  | Strateški cilj 1: Jačanje institucionalnih kapaciteta i komunikacije sa iseljeništvom |
| Prioritet | Prioritet 1.2. Institucionalno jačanje i povezivanje sa iseljeništvom |
| Naziv mjere  | Mjera 1.2.1. Jačanje kapaciteta i kompetencija državnih službenika za razvoj saradnje sa iseljeništvom |
| Opis mjere sa okvirnim područjima djelovanja | Cilj ove mjere je povećanje profesionalnih kompetencija državnih službenika kroz redovne edukacije i treninge fokusirane na specifičnosti rada sa iseljeništvom. Edukacije će obuhvatiti oblasti poput interkulturalne komunikacije, upotrebe digitalnih alata za komunikaciju sa iseljeništvom, te planiranja i implementacije strateških mjera. Planirane aktivnosti uključuju identifikaciju potrebnih kompetencija, angažovanje stručnjaka za edukaciju i organizaciju obuka u skladu s potrebama službenika. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj obučenih državnih službenika na godišnjem nivou | 22 | Minimalno 100 državnih službenika do kraja 2029. godine |
| Razvojni efekat i doprinos mjere ostvarenju prioriteta | Kvalitetniji i kompetentniji službenici direktno doprinose boljoj implementaciji strateških mjera, povećavajući efikasnost u komunikaciji sa iseljeništvom i rješavanju njihovih zahtjeva. Mjera također unapređuje institucionalnu spremnost za adresiranje složenih izazova u saradnji sa iseljeništvom, čime doprinosi ostvarenju prioriteta "Institucionalno jačanje i povezivanje sa iseljeništvom". |
| Indikativna finansijska konstrukcija sa izvorima finansiranja | Ukupni troškovi implementacije mjere procjenjuju se na 20,000 KM, pri čemu će sredstva biti osigurana iz budžeta Brčko distrikta BiH. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za evropske integracije i međunarodnu saradnju Vlade Brčko distrikta BiH, Odjeljenje za stručne i administrativne poslove Vlade Brčko distrikta BIH kroz Strategiju stručnog usavršavanja državnih službenika Brčko distrikta BiH |
| Cilјne grupe | Ova mjera obuhvata službenike u institucijama Brčko distrikta BiH, njih oko 100, koji su direktno uključeni u saradnju sa iseljeništvom |

## Mjera 1.2.2. Podrška i učešće na godišnjim konferencijama u zemljama boravka

Održavati redovne konferencije u ključnim zemljama iseljenika radi razmjene informacija i jačanja veza sa iseljeništvom u svrhu jačanja saradnje i povezivanja sa iseljeništvom.

|  |  |
| --- | --- |
| Veza sa strateškim cilјem  | Strateški cilj 1: Jačanje institucionalnih kapaciteta i komunikacije sa iseljeništvom |
| Prioritet | Prioritet 1.2. Institucionalno jačanje i povezivanje sa iseljeništvom |
| Naziv mjere  | Mjera 1.2.2. Podrška i učešće na godišnjim konferencijama u zemljama boravka |
| Opis mjere sa okvirnim područjima djelovanja | O okviru ove mjere, planirane su godišnje studijske posjete u zemljama s velikom koncentracijom iseljenika iz Brčko distrikta BiH, sa posebnim fokusom na Austriju, Njemačku, Sloveniju, ne zamemarajući mogućnost organizacije I u drugim zemljama boravka. Konferencije će pružiti platformu za razmjenu informacija, identifikaciju zajedničkih ciljeva i predstavljanje prilika za saradnju. Aktivnosti uključuju identifikaciju ključnih zemalja i promociju konferencija među iseljeništvom. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj konferencija u zemljama boravka iseljenika, sa posebnim fokusom na Austriju, Njemačku i Sloveniju | 1 | Minimalno 2 konferencije na godišnjem nivou |
| Razvojni efekat i doprinos mjere ostvarenju prioriteta | Konferencije jačaju veze između iseljeništva i Brčko distrikta kroz direktan dijalog, povećavaju povjerenje u institucije i omogućavaju stvaranje mreža koje podržavaju razvojne inicijative. Doprinos je posebno vidljiv u jačanju međusobnog razumijevanja i promociji zajedničkih interesa. |
| Indikativna finansijska konstrukcija sa izvorima finansiranja | Procijenjeni godišnji troškovi iznose 10.000 KM po konferenciji (ukupno 50.000 KM), uz finansiranje iz budžeta Brčko distrikta BiH i podršku partnera iz iseljeništva i međunarodnih organizacija, očekujući ravnopravan doprinos izvora finansiranja iz eksternih I internih izvora finansiranja. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za evropske integracije i međunarodnu saradnju Vlade Brčko distrikta BiH, Kabinet Gradonačelnika Brčko distrikta BiH, Kancelarija koordinatora Brčko distrikta BiH u Vijeću/Savjetu ministara BIH |
| Cilјne grupe | Iseljeništvo Brčko distrikta BiH u ključnim zemljama, procijenjena na 5.000 učesnika direktno ili indirektno do kraja implementacije mjere. |

## Mjera 1.2.3. Unapređenje administrativnih procedura za iseljeništvo

Digitalizovati i pojednostaviti postupke kao što su registracija nekretnina, ulaganja i povratak. Odabir procedura mora biti zasnovan na povratnim informacijama iseljeništva o poteškoćama u ostvarivanju svojih građanskih ali I drugih prava.

|  |  |
| --- | --- |
| Veza sa strateškim cilјem  | Strateški cilj 1: Jačanje institucionalnih kapaciteta i komunikacije sa iseljeništvom |
| Prioritet | Prioritet 1.2. Institucionalno jačanje i povezivanje sa iseljeništvom |
| Naziv mjere  | Mjera 1.2.3. Unapređenje administrativnih procedura za iseljeništvo |
| Opis mjere sa okvirnim područjima djelovanja | Digitalizacija i pojednostavljenje administrativnih procedura, uključujući registraciju nekretnina, ulaganja i povratak, s posebnim fokusom na povratne informacije iseljeništva. Aktivnosti uključuju analizu postojećih procedura, identifikaciju prepreka i razvoj digitalnih rješenja.Mjera prije svega podrazumijeva detaljnu eksternu analizu, putem pribavljanja mišljenja iseljeništva o digitalizaciji usluga, na osnovu čega će se kreirati plan unapređenja administrativnih procedura za iseljeništvo, kao što su e-matičar, digitalin potpis, službeno pribavljanje dokumentacije, e-prijava boravka I slično.  |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj pojednostavljenih procedura | 0 | Minimalno 5 do kraja 2029. godine |
| Razvojni efekat i doprinos mjere ostvarenju prioriteta | Ova mjera smanjuje administrativne barijere, čime direktno doprinosi većoj efikasnosti i zadovoljstvu iseljeništva. Pojednostavljeni procesi takođe podstiču ulaganja i povratak iseljenika. |
| Indikativna finansijska konstrukcija sa izvorima finansiranja | Procijenjeni troškovi iznose 25.000 KM za period 2025-2029, uz kombinaciju javnih sredstava i tehničke podrške donatora u omjeru 50-50%. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Kancelarija za reformu javne uprave, Odjeljenje za javni registar Vlade Brčko distrikta BiH, Odjeljenje za privredu, sport i kulturu Vlade Brčko distrikta BiH, i Odjeljenje za evropske integracije i međunarodnu saradnju Vlade Brčko distrikta BiH |
| Cilјne grupe | Članovi iseljeništva koji koriste administrativne usluge, procijenjeni na 2.000 godišnje. |

## Mjera 2.1.1. Osnivanje Fonda za podršku projekata iz iseljeništva

Osigurati finansiranje inovativnih i održivih projekata koje pokreće iseljeništvo uz sufinansiranje projektima, bez obzira da li su namijenjeni javnom ili privatnom interesu.

|  |  |
| --- | --- |
| Veza sa strateškim cilјem  | Strateški cilj 2: Podsticanje ekonomskog angažmana iseljeništva |
| Prioritet | Prioritet 2.1: Podrška investicijama i ekonomskim projektima iseljeništva |
| Naziv mjere  | Mjera 2.1.1. Osnivanje Fonda za podršku projekata iz iseljeništva |
| Opis mjere sa okvirnim područjima djelovanja | Ova mjera predviđa osnivanje posebnog fonda za podršku projektima koje pokreće iseljeništvo, čime se omogućava sufinansiranje inovativnih i održivih inicijativa od javnog i privatnog interesa. Prvi korak uključuje izradu pravilnika o funkcionisanju fonda, s jasno definisanim kriterijima za dodjelu sredstava putem javnog poziva, a na osnovu prijedloga Programa koji će pripremiti nadležno Odjeljenje a odobravati Vlada Brčko distrikta BiH. Nakon toga slijedi izrada plana za prikupljanje dodatnih sredstava iz donatorskih izvora i promocija fonda među iseljenicima, ukoliko to bude moguće (tokom 2026. godine). Nakon izrade i usvajanja neophodnih akata, Fond će osiguravati finansijsku podršku projektima poput tehnoloških inovacija ili socijalnih programa u saradnji sa iseljeništvom, počevši od 2026. godine. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj podržanih zajedničkih projekata iseljeništva i Brčko distrikta BiH kroz fond | 1 | Minimalno 10  |
| Razvojni efekat i doprinos mjere ostvarenju prioriteta | Mjera doprinosi kreiranju okvira za kontinuiranu saradnju iseljeništva i lokalnih zajednica, jačajući kapacitete za realizaciju održivih projekata. Takođe, fond direktno osnažuje iseljeništvo kao ključnog partnera u razvoju Distrikta. |
| Indikativna finansijska konstrukcija sa izvorima finansiranja | Osnivanje fonda zahtijeva inicijalna sredstva od 200,000 KM, kombinacijom budžetskih sredstava i donacija i to 100,000 KM iz internih i 100,000 KM iz eksternih izvora, a sredstva će se obnavljati kroz ciklične uplate i saradnju sa međunarodnim organizacijama, kao što je projekat USAID Diaspora Invest. |
| Period implementacije mjere | 2026-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za evropske integracije i međunarodnu saradnju Vlade Brčko distrikta BiH, Odjeljenje za privredni razvoj, sport i kulturu Vlade Brčko distrikta BiH, Razvojno-garantni fond Brčko distrikta BiH  |
| Cilјne grupe | Ciljne grupe uključuju inovativne start-upove, inovativne preduzetnike I investitore iz iseljeništva, sa očekivanih 10 aplikacija godišnje.  |

## Mjera 2.1.2. Razvoj i implementacija programa transfera znanja iz iseljeništva

Nakon prikupljenih inicijalnih interesovanja, organizovati stručne radionice, predavanja i mentorstvo unutar različitih oblasti od javnog interesa u Brčko distriktu BiH sa prenosom znanja iseljenika iz Brčko distrikta BIH. Poseban fokus staviti na oblasti od posebnog interesa, kao što su razvoj obrazovanja, zdravstva, kulture, sporta i drugih oblasti.

|  |  |
| --- | --- |
| Veza sa strateškim cilјem  | Strateški cilj 2: Podsticanje ekonomskog angažmana iseljeništva |
| Prioritet | Prioritet 2.1: Podrška investicijama i ekonomskim projektima iseljeništva |
| Naziv mjere  | Mjera 2.1.2. Razvoj i implementacija programa transfera znanja iz iseljeništva |
| Opis mjere sa okvirnim područjima djelovanja | Ova mjera ima za cilj prenos stručnog znanja iz iseljeništva u ključne sektore distrikta, poput obrazovanja, zdravstva i tehnologije. Aktivnosti počinju prikupljanjem informacija o ekspertima iz iseljeništva i njihovim oblastima djelovanja. Zatim slijedi organizacija radionica, predavanja i mentorstva, uz uključivanje lokalnih institucija i organizacija. Cilj je realizovati minimalno 20 radionica i uključiti minimalno 50 stručnjaka iz iseljeništva do 2029. godine, čime bi se direktno obuhvatilo najmanje 500 učesnika iz Distrikta. Dodatno, ova mjera podrazumijeva I naknadno praćenje realizacije mjere, odnosno stečenog I primjenjenog znanja. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj održanih radionica prenosa znanja iz iseljeništva | 0 | 20 do kraja 2029. godine |
| Razvojni efekat i doprinos mjere ostvarenju prioriteta | Mjera doprinosi razvoju ljudskih resursa u distriktu i jača povezanost iseljeništva s lokalnim zajednicama kroz transfer znanja i iskustava. |
| Indikativna finansijska konstrukcija sa izvorima finansiranja | Procijenjeni troškovi iznose 10.000 KM za period implementacije, s ravnomjernim finansiranjem iz budžeta Distrikta i podrškom međunarodnih donatora. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za privredni razvoj, sport i kulturu Vlade Brčko distrikta BiH, Odjeljenje za evropske integracije i međunarodnu saradnju Vlade Brčko distrikta BiH, Odjeljenje za zdravstvo i ostale usluge Vlade Brčko distrikta BiH, Odjeljenje za javnu sigurnost Vlade Brčko distrikta BiH, Odjeljenje za komunalne poslove Vlade Brčko distrikta BiH, Odjeljenje za stručne i administrativne poslove Vlade Brčko distrikta BiH, Odjeljenje za obrazovanje Vlade Brčko distrikta BiH |
| Cilјne grupe | Ciljna grupa uključuje lokalne profesionalce i institucije, s procjenom od minimalno 800 uključenih aktera programa u petogodišnjem periodu. |

## Mjera 2.1.3. Podrška razvoju javno-privatnih partnerstava

Omogućiti iseljeništvu da sarađuje s lokalnim institucijama u infrastrukturnim i obrazovnim projektima, te investicijama, uz konkretne benefite za iseljenike u okviru ovakvih inicijativa.

|  |  |
| --- | --- |
| Veza sa strateškim cilјem  | Strateški cilj 2: Podsticanje ekonomskog angažmana iseljeništva |
| Prioritet | Prioritet 2.1: Podrška investicijama i ekonomskim projektima iseljeništva |
| Naziv mjere  | Mjera 2.1.3. Podrška razvoju javno-privatnih partnerstava |
| Opis mjere sa okvirnim područjima djelovanja | Ova mjera osnažuje saradnju između iseljeništva, lokalnih vlasti i privatnog sektora kroz projekte od zajedničkog interesa. Aktivnosti uključuju identifikaciju potencijalnih projekata, organizaciju javnih poziva i promociju mogućnosti za saradnju. Posebna pažnja će se posvetiti razvoju platforme za projekte poput infrastrukture i obrazovanja u javnom interesu. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj javno-privatnih projekata realizovanih u saradnji sa iseljeništvom | 0 | Minimalno 3 JPP do kraja 2029. godine |
| Razvojni efekat i doprinos mjere ostvarenju prioriteta | Razvojni efekat mjere je u unapređenju lokalne infrastrukture i javnih usluga kroz zajednički rad iseljeništva i lokalnih partnera. |
| Indikativna finansijska konstrukcija sa izvorima finansiranja | Troškovi implementacije iznose 250,000 KM za period implementacije, s finansiranjem iz budžeta Distrikta od 100,000 KM i kroz ulaganja iseljeništva od predviđenih 150,000 KM. |
| Period implementacije mjere | 2026-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za privredu, sport i kulturu Vlade Brčko distrikta BiH, Komisija za JPP, Odjeljenje za evropske integracije i međunarodnu saradnju Vlade Brčko distrikta BiH, Kancelarija za upravljanje javnom imovinom Brčko distrikta BiH. |
| Cilјne grupe | Ciljna grupa su članovi iseljeništva zainteresovani za saradnju, s procjenom od 500 učesnika u projektima tokom implementacije mjere. |

## Mjera 2.2.1. Unapređenje turističke ponude za iseljeništvo

Razviti pakete koji uključuju kulturne, gastronomske i prirodne atrakcije, prilagođene iseljenicima – a fokusirane na Brčko distrikt BiH, posebno za mlade osobe koje pripadaju iseljeničkim skupinama kasnijih generacija (mlađih generacija).

|  |  |
| --- | --- |
| Veza sa strateškim cilјem  | Strateški cilj 2: Podsticanje ekonomskog angažmana iseljeništva |
| Prioritet | Prioritet 2.2. Povezivanje iseljeništva i institucija Brčko distrikta BIH kroz poslovne forume i turizam |
| Naziv mjere  | Mjera 2.2.1. Unapređenje turističke ponude za iseljeništvo |
| Opis mjere sa okvirnim područjima djelovanja | Unapređenje turističke ponude za iseljeništvo ima za cilj stvaranje atraktivnih i prilagođenih turističkih paketa koji obuhvataju kulturne, gastronomske i prirodne resurse Brčko distrikta BiH. Ova mjera započinje detaljnom analizom potreba iseljenika, posebno mlađih generacija koje često imaju slabiju povezanost s domovinom. Sljedeći korak podrazumijeva razvoj turističkih ruta koje kombinuju lokalne znamenitosti s tradicionalnim iskustvima poput kulinarskih radionica, obilazaka sela i rijeke Save te učešća u kulturnim manifestacijama.Ključna faza implementacije uključuje kreiranje digitalnih promotivnih materijala i mobilne aplikacije koja će omogućiti iseljenicima jednostavan pristup informacijama o turističkoj ponudi. Planiraju se i promotivne kampanje u zemljama sa značajnom iseljeništvom, kao i saradnja sa lokalnim i regionalnim agencijama i vodičima kako bi se osigurala visokokvalitetna usluga. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj upita / kontakata sa turistima i potencijalnim turistima iz iseljeništva | Podatak nije na raspolaganju | Minimalno 50 na godišnjem nivou |
| Razvojni efekat i doprinos mjere ostvarenju prioriteta | Razvojni efekat ove mjere ogleda se u povećanju turističkih prihoda, jačanju lokalnog identiteta i promociji Distrikta kao atraktivne destinacije. Na taj način se direktno doprinosi povezivanju iseljeništva s domovinom kroz emotivne i kulturne veze. |
| Indikativna finansijska konstrukcija sa izvorima finansiranja | Procijenjeni budžet za ovu mjeru iznosi 100,000 za petogodišnji period, uz kombinaciju sredstava iz budžeta Distrikta dodijeljenih Turističkoj organizaciji Brčko distrikta BiH i donatorskih programa poput UNDP-a ili USAID-a u omjeru 80% interni I 20% eksterni izvori finansiranja. |
| Period implementacije mjere | 2025-2029 |
| Institucija odgovorna za koordinaciju implementacije mjere | Turistička organizacija Brčko distrikta BiH  |
| Nosioci mjere | Turistička organizacija Brčko distrikta BiH, Odjeljenje za evropske integracije i međunarodnu saradnju Vlade Brčko distrikta BiH  |
| Cilјne grupe | Svi građani i građanke Brčko distrikta BiH  |

## Mjera 2.2.2. Organizacija poslovnih foruma za iseljeništvo I promocije uspješnih priča investicija iz iseljeništva

Povezati investitore iz iseljeništva s lokalnim poduzetnicima i institucijama kroz organiizaciju godišnjih poslovnih foruma za iseljeništvo, sa unaprijed kreiranim različitim temama, I pripremljenim materijalima vezano za potencijalne za investiranje.

|  |  |
| --- | --- |
| Veza sa strateškim cilјem  | Strateški cilj 2: Podsticanje ekonomskog angažmana iseljeništva |
| Prioritet | Prioritet 2.2. Povezivanje iseljeništva i institucija Brčko distrikta BIH kroz poslovne forume i turizam |
| Naziv mjere  | Mjera 2.2.2. Organizacija poslovnih foruma za iseljeništvo I promocije uspješnih priča investicija iz iseljeništva |
| Opis mjere sa okvirnim područjima djelovanja | Poslovni forumi za iseljeništvo biće godišnji događaji koji okupljaju investitore iz iseljeništva, lokalne preduzetnike i institucije. Pripreme počinju izradom kalendara događaja i definisanjem tematskih oblasti poput inovacija, infrastrukture i poljoprivrede. Za svaki forum biće pripremljeni promotivni materijali, investicione mape i prezentacije konkretnih projekata. Forumi će uključivati panel diskusije, radionice i B2B sastanke, dok će posebna pažnja biti posvećena umrežavanju iseljenika i lokalnih aktera.Dodatno, ovaj mjera podrazumijeva i jačanje povjerenja iseljenika u institucije Distrikta kroz javno isticanje uspješnih primjera ulaganja iseljeništva a što će biti dijelom prethodnih aktivnosti u organizaciji poslovnih foruma. Aktivnosti započinju identifikacijom i dokumentovanjem pozitivnih priča, uključujući intervjue sa iseljeništvom i korisnicima njihovih projekata. Kampanja će uključivati objave na društvenim mrežama, televizijske priloge i prezentacije istih na forumima. Planira se i kreiranje “baze podataka” koja će omogućiti budućim investitorima uvid u uspješne primjere u svrhu povezivanja sa istim. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj održanih foruma za iseljeništvo | 1 | Minimalno 1 forum godišnje |
| Broj promovisanih uspješnih priča | 0 | Minimalno 50  |
| Razvojni efekat i doprinos mjere ostvarenju prioriteta | Mjera doprinosi jačanju ekonomskih veza između iseljeništva i distrikta, stvarajući platformu za kontinuiranu saradnju. |
| Indikativna finansijska konstrukcija sa izvorima finansiranja | Ukupan budžet iznosi 100,000 KM za pet godina, uz podršku lokalnih vlasti i međunarodnih organizacija u omjeru 50-50%. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za privredu, sport i kulturu Vlade Brčko distrikta BiH, Vlada Brčko distrikta BIH, Sektor za informisanje kancelarije Gradonačelnika, Odjeljenje za evropske integracije i međunarodnu saradnju Vlade Brčko distrikta BiH, Kancelarija koordinatora Brčko distrikta BiH pri Vijeću ministara BiH |
| Cilјne grupe | Forumi će se održavati od 2025. do 2029. godine. Ciljne grupe su investitori i preduzetnici iz iseljeništva (oko 300 potencijalnih učesnika u petogodišnjem periodu). |

## Mjera 3.1.1. Stipendiranje mladih iz iseljeništva

Omogućiti mladima iz iseljeništva pristup obrazovanju i stručnoj praksi u Brčko distriktu BiH po pojednostavljenim procedurama a što za cilj ima jačanje kulturnih veza i očuvanje identiteta iseljeništva.

|  |  |
| --- | --- |
| Veza sa strateškim cilјem  | Strateški cilj 3: Jačanje kulturnih veza i očuvanje identiteta iseljeništva |
| Prioritet | Prioritet 3.1. Očuvanje jezika, tradicije i kulturnog identiteta među djecom i mladima iz iseljeništva |
| Naziv mjere  | Mjera 3.1.1. Stipendiranje mladih iz iseljeništva |
| Opis mjere sa okvirnim područjima djelovanja | Stipendiranje mladih iz iseljeništva predstavlja most između iseljenika i matične zemlje, omogućavajući im ne samo pristup obrazovanju i stručnoj praksi u Brčko distriktu BiH, već i priliku za dublje povezivanje s kulturnim i društvenim nasljeđem. Prvi korak u implementaciji ove mjere biće revidiranje postojećeg fonda za stipendiranje studenata iz Brčko distrikta BiH, a koji zahtijeva dopunu Programa stipendiranja kako bi se određeni dio izdvojio za mlade iz iseljeništva. Paralelno s tim, biće izrađen jednostavan sistem prijave, uključujući online platformu koja će omogućiti mladima iz iseljeništva brzo i transparentno apliciranje.Nakon što se fond revidira, program će biti promovisan kroz iseljeničke organizacije, ambasade i društvene mreže, s posebnim fokusom na mlade iz porodica koje su u iseljeništvu više generacija. Osim finansijske podrške, stipendirani studenti će moći dobiti priliku za stručno usavršavanje u lokalnim firmama i institucijama, čime će im se omogućiti direktno iskustvo u matičnom okruženju. Biće uspostavljena saradnja s univerzitetima i poslodavcima kako bi se osigurala maksimalna vrijednost ovog programa. U slučaju nezainteresovanosti, korištenje fonda će biti omogućeno mladima koji studiraju u iseljeništvu. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj mladih iseljenika koji su ostvarili pravo na stipendiju ili volontiranje ili stažiranje u Brčko distriktu BiH | 0 | Minimalno 5 na godišnjem nivou |
| Razvojni efekat i doprinos mjere ostvarenju prioriteta | Razvojni efekat ove mjere ogleda se u stvaranju generacije mladih koja će aktivno promovisati kulturni identitet Brčko distrikta BIH u iseljeništvu, dok će istovremeno obogaćivati lokalnu zajednicu svojim znanjem i iskustvima iz inostranstva. |
| Indikativna finansijska konstrukcija sa izvorima finansiranja | Ukupni troškovi implementacije procijenjeni su na 100,000 KM za petogodišnji period, gdje bi se polovina finansirala iz budžeta Distrikta, dok bi ostatak pokrili donatori poput EU fondova i bilateralnih programa saradnje. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za obrazovanje Vlade Brčko distrikta BiH, Odjeljenje za evropske integracije i međunarodnu saradnju Vlade Brčko distrikta BiH |
| Cilјne grupe | Ciljna grupa uključuje mlade iz iseljeništva u dobi od 18 do 30 godina, procijenjeno na 1.000 potencijalnih korisnika mjere programa širom svijeta. |

## Mjera 3.1.2. Podrška očuvanju jezika i tradicije među djecom i mladima iz iseljeništva

Organizovati škole jezika i radionice o tradiciji za djecu I mlade iseljenika.

|  |  |
| --- | --- |
| Veza sa strateškim cilјem  | Strateški cilj 3: Jačanje kulturnih veza i očuvanje identiteta iseljeništva |
| Prioritet | Prioritet 3.1. Očuvanje jezika, tradicije i kulturnog identiteta među djecom i mladima iz iseljeništva |
| Naziv mjere  | Mjera 3.1.2. Podrška očuvanju jezika i tradicije među djecom i mladima iz iseljeništva |
| Opis mjere sa okvirnim područjima djelovanja | Ova mjera ima za cilj kreiranje programa i resursa koji će omogućiti djeci i mladima iz iseljeništva da očuvaju jezik i tradiciju svojih predaka. Implementacija započinje definisanjem programa za učenje jezika, koja će uključivati interaktivne lekcije, video sadržaje i digitalne knjige u saradnji sa tri nacionalna kulturno-umjetnička društva u Brčko distriktu BiH. Saradnja s zajednicama iseljeništva I kulturnim društvima iz Distrkta je ključna za osiguranje učešća, dok će lokalni edukatori i umjetnici biti angažovani za kreiranje i vođenje programa. Aktivnosti će se širiti kroz godišnje kurseve jezika, virtualne sesije o tradiciji i distribuciju materijala za samostalno učenje. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Povećan nivo poznavanja jezika i tradicije među djecom I mladima iz iseljeništva | 0 | +30% u odnosu na početno stanje |
| Razvojni efekat i doprinos mjere ostvarenju prioriteta | Ova mjera doprinosi jačanju identiteta iseljeništva, omogućavajući mladima da postanu aktivni nosioci svoje kulture, čime se smanjuje rizik od asimilacije i gubitka identiteta. |
| Indikativna finansijska konstrukcija sa izvorima finansiranja | Indikativni troškovi iznose 9,000 KM godišnje, odnosno 45,000 KM za cijelo vrijeme trajanja projekta, s tim da će većina sredstava doći iz budžeta Distrikta u procjenjenom iznosu od 35,000 KM te 10,000 KM kroz namicanje I podršku kulturnih fondacija i privatnih sponzorstava. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za obrazovanje, Odjeljenje za evropske integracije i međunarodnu saradnju, Odjeljenje za privredni razvoj, sport I kulturu, Odjeljenje za stručne i administrativne poslove Vlade Brčko distrikta BiH |
| Cilјne grupe | Ciljna grupa su djeca i mladi iz iseljeništva u dobi od 7 do 25 godina, s procjenom da će minimalno 1.000 osoba biti zainteresovano za učešće. |

## Mjera 3.1.3. Razvoj programa registracije mentorstva za mlade iz iseljeništva

Razvoj programa registracije mentorstva za mlade iz iseljeništva kroz *pro bono* mentore iz Brčko distrikta BiH, posebno u oblasti kulture, tradicije i identiteta.

|  |  |
| --- | --- |
| Veza sa strateškim cilјem  | Strateški cilj 3: Jačanje kulturnih veza i očuvanje identiteta iseljeništva |
| Prioritet | Prioritet 3.1. Očuvanje jezika, tradicije i kulturnog identiteta među djecom i mladima iz iseljeništva  |
| Naziv mjere  | Mjera 3.1.3. Razvoj programa registracije mentorstva za mlade iz iseljeništva |
| Opis mjere sa okvirnim područjima djelovanja | Program mentorstva usmjeren je na povezivanje mladih iz iseljeništva s iskusnim stručnjacima iz Brčko distrikta BiH, koji će im pružati podršku u razumijevanju kulture, tradicije i profesionalnih prilika. Prvi korak biće kreiranje baze podataka mentora, koja će uključivati pojedince iz različitih oblasti – od umjetnosti do tehnologije. Ukoliko bude zainteresovanih mentora, mjera će se proširiti na mentorske odnose, kroz seriju radionica, zajedničkih projekata i virtuelnih sesija. Fokus će biti na prilagodbi programa interesima i potrebama mladih učesnika, uz korištenje savremenih digitalnih alata za komunikaciju. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj mentora iz Brčkog uključenih u mentorstvo | 0 | Minimalno 10 do kraja 2029. godine |
| Razvojni efekat i doprinos mjere ostvarenju prioriteta | Efekat ove mjere je višestruk – osim jačanja individualnih veza s domovinom, ona doprinosi izgradnji mreže koja će podsticati dugoročno uključivanje iseljeništva u razvoj Distrikta. |
| Indikativna finansijska konstrukcija sa izvorima finansiranja | Troškovi implementacije iznose 5,000 KM, uz sufinansiranje iz lokalnih i donatorskih izvora od 50%. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za evropske integracije i međunarodnu saradnju Vlade Brčko distrikta BiH |
| Cilјne grupe | Program će trajati od 2026. do 2029. godine, s ciljem da se obuhvati oko minimalno 30 potencijalnih registrovanih mentora. |

## Mjera 3.1.4. Osnivanje biblioteke iseljeništva

Kreirati kolekciju knjiga, dokumenata i multimedijalnih materijala koji odražavaju život iseljeništva a koji bi bili na raspolaganju široj javnosti, sa posebnim fokusom na promociju materijala iz Brčko distrikta BiH.

|  |  |
| --- | --- |
| Veza sa strateškim cilјem  | Strateški cilj 3: Jačanje kulturnih veza i očuvanje identiteta iseljeništva |
| Prioritet | Prioritet 3.1. Očuvanje jezika, tradicije i kulturnog identiteta među mladima iz iseljeništva |
| Naziv mjere  | Mjera 3.1.4. Osnivanje biblioteke iseljeništva |
| Opis mjere sa okvirnim područjima djelovanja | Biblioteka iseljeništva će biti jedinstvena zbirka knjiga, dokumenata, fotografija i multimedijalnih materijala koji svjedoče o životu, uspjesima i izazovima iseljenika. Osnivanje biblioteke započeće prikupljanjem građe iz iseljeništva i lokalnih arhiva, uz saradnju sa zajednicama i institucijama širom svijeta.Biblioteka će imati fizički prostor u Biblioteci Brčko distrikta BiH, ali potencijalno i digitalnu platformu koja će omogućiti globalni pristup materijalima. Paralelno, biće organizovane izložbe i događaji posvećeni promociji ove zbirke, čime će se podstaći interesovanje za iseljeničke priče. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj prikupljenih i digitalizovanih materijala | 0 | Minimalno 100 do kraja 2029. godine |
| Broj korisnika biblioteke iz iseljeništva | 0 | Minimalno 200 do kraja 2029. godine |
| Razvojni efekat i doprinos mjere ostvarenju prioriteta | Razvojni efekat ogleda se u očuvanju kolektivnog sjećanja iseljeništva, kao i u promociji distrikta kao centra za istraživanje iseljeničkih veza. |
| Indikativna finansijska konstrukcija sa izvorima finansiranja | Ukupni troškovi iznose 30,000 KM, s tim da će se 10,000 KM finansirati iz budžeta Distrikta a 20,000 KM iz međunarodnih kulturno-iseljeničkih fondova, kao što je fond Ministarstva za ljudska prava i izbjeglice BiH. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za evropske integracije i međunarodnu saradnju Vlade Brčko distrikta BiH, Odjeljenje za javni registar (Arhiv) i Odjeljenje za privredni razvoj, sport I kulturu (Biblioteka) Vlade Brčko distrikta BiH  |
| Cilјne grupe | Program obuhvata sve članove iseljeništva, procjenjeno na 35000 potencijalnih korisnika.  |

## Mjera 3.2.1. Organizacija kulturnih i turističkih manifestacija za iseljeništvo

Održavati godišnje festivale i događaje koji slave kulturni identitet i povezanost iseljenika s Brčko distriktom BIH.

|  |  |
| --- | --- |
| Veza sa strateškim cilјem  | Strateški cilj 3: Jačanje kulturnih veza i očuvanje identiteta iseljeništva |
| Prioritet | Prioritet 3.2. Povezivanje iseljeništva kroz kulturne, sportske, porodične i turističke aktivnosti i manifestacije |
| Naziv mjere  | Mjera 3.2.1. Organizacija kulturnih i turističkih manifestacija za iseljeništvo |
| Opis mjere sa okvirnim područjima djelovanja | Organizacija godišnjih kulturnih i turističkih manifestacija ima za cilj stvaranje prostora gdje se iseljenici i njihovi potomci mogu ponovno povezati sa svojim korijenima. Ova mjera započinje identifikacijom ključnih datuma i događaja značajnih za kulturnu baštinu Brčko distrikta BiH, koji će poslužiti kao temelj za planiranje manifestacija. Prvi korak biće osnivanje organizacionog odbora, u kojem će biti predstavnici lokalnih kulturnih institucija, iseljeništva i stručnjaci za organizaciju događaja.Manifestacije će uključivati folklorne nastupe, izložbe tradicionalnih rukotvorina, gastronomske sajmove i koncerte domaćih izvođača. Planirano je da svaka godina donese novi tematski fokus, poput predstavljanja različitih mjesnih zajednica, promoviranja specifičnih zanata i običaja ili promoviranja određenih kulturno-turističkih potencijala (kulturno-povijesne i prirodne znamenitosti). Također, posebna pažnja će se posvetiti angažmanu mladih iz iseljeništva kroz radionice, takmičenja i edukativne programe ukoliko to bude moguće. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj organizovanih kulturnih/turističkih manifestacija | 0 | Minimalno 3 godišnje |
| Razvojni efekat i doprinos mjere ostvarenju prioriteta | Efekat mjere leži u jačanju kulturnih veza i stvaranju pozitivne percepcije Distrikta kao zajednice koja njeguje svoje iseljenike. Kroz ove manifestacije, kulturni identitet te raznolikost turističkih potencijala Distrikta postaće vidljiviji, kako u zemlji, tako i u inostranstvu. |
| Indikativna finansijska konstrukcija sa izvorima finansiranja | Ukupni troškovi za implementaciju procjenjuju se na 60,000 KM, od čega će 40,000 KM biti finansirano iz budžeta Distrikta a 20,000 KM se procjenjuje iz donatorskih fondova i kroz sponzorstva lokalnih preduzeća. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Turistička organizacija Brčko distrikta BiH, Odjeljenje za privredu, sport i kulturu Vlade Brčko distrikta BiH, Odjeljenje za evropske integracije i međunarodnu saradnju Vlade Brčko distrikta BiH |
| Cilјne grupe | Glavna ciljna grupa su iseljenici svih generacija, uz očekivanu posjećenost od 100 ljudi godišnje. |

## Mjera 3.2.2. Organizacija sportskih događaja sa iseljeništvom

Povećati participaciju iseljeništva kroz sport i fizičke aktivnosti kroz organizaciju sportskih događaja sa iseljeništvom, kako u Brčkom tako I u iseljeništvu.

|  |  |
| --- | --- |
| Veza sa strateškim cilјem  | Strateški cilj 3: Jačanje kulturnih veza i očuvanje identiteta iseljeništva |
| Prioritet | Prioritet 3.2. Povezivanje iseljeništva kroz kulturne, sportske, porodične i turističke aktivnosti i manifestacije |
| Naziv mjere  | Mjera 3.2.2. Organizacija sportskih događaja sa iseljeništvom |
| Opis mjere sa okvirnim područjima djelovanja | Sportski događaji osmišljeni su kao alat za povezivanje iseljeništva kroz zajedničku fizičku aktivnost i natjecanje. Organizacija će započeti mapiranjem sportskih preferencija iseljenika, uzimajući u obzir lokalne i internacionalne trendove. Ključni dio mjere biće uspostavljanje godišnjih sportskih turnira u Brčko distriktu BIH, kao i povremeni događaji u zemljama gdje živi veći broj iseljenika.Aktivnosti uključuju osnivanje timova iz iseljeništva i Distrikta, promociju turnira kroz društvene mreže i iseljeničke organizacije, te obezbjeđivanje potrebne infrastrukture i logistike. Turniri će se fokusirati na popularne sportove poput nogometa, odbojke i rukometa, uz dodatne sadržaje poput rekreativnih trka i biciklističkih tura. |
| Klјučni strateški projekti | Nije primjenjivo |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj organizovanih sportskih događaja s učešćem iseljeništvom u Brčkom | 0 | Minimalno 3 na godišnjem nivou |
| Broj organizovanih sportskih događaja sa iseljeništvom u inostranstvu | 0 | Minimalno 2 na godišnjem nivou |
| Razvojni efekat i doprinos mjere ostvarenju prioriteta | Razvojni efekat mjere ogleda se u jačanju osjećaja pripadnosti i zajedništva među iseljenicima, kao i u promociji Distrikta kao sportske destinacije. |
| Indikativna finansijska konstrukcija sa izvorima finansiranja | Procijenjeni troškovi su 20,000 KM, uz finansiranje iz budžeta, sponzorstava i međunarodnih sportskih fondova u jednakom omjeru od 50-50%. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za privredni razvoj, sport i kulturu Vlade Brčko distrikta BiH, Odjeljenje za evropske integracije i međunarodnu saradnju Vlade Brčko distrikta BiH, |
| Cilјne grupe | Glavna ciljna grupa su iseljenici svih generacija, uz očekivanu posjećenost od 100 ljudi godišnje. |

## Mjera 3.2.3. Organizacija porodičnih okupljanja iseljeništva

Povezati porodice kroz specifične društvene i kulturne programe, posebno na nivou mjesnih zajednica.

|  |  |
| --- | --- |
| Veza sa strateškim cilјem  | Strateški cilj 3: Jačanje kulturnih veza i očuvanje identiteta iseljeništva |
| Prioritet | Prioritet 3.2. Povezivanje iseljeništva kroz kulturne, sportske, porodične i turističke aktivnosti i manifestacije |
| Naziv mjere  | Mjera 3.2.3. Organizacija porodičnih okupljanja iseljeništva |
| Opis mjere sa okvirnim područjima djelovanja | Porodična okupljanja imaju za cilj osnaživanje porodičnih veza među iseljeništvom kroz zajedničke aktivnosti i interakciju na lokalnom nivou. Prva faza ove mjere uključuje identifikaciju mjesnih zajednica spremnih za organizaciju događaja, te izradu programa prilagođenih porodičnim potrebama.Okupljanja će uključivati piknike, zajedničke obroke, tradicionalne igre i večeri sjećanja na prošlost kroz priče i multimedijalne prezentacije. Fokus će biti na stvaranju neformalnih i toplih okruženja koja će olakšati međugeneracijsku razmjenu. |
| Klјučni strateški projekti |  |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj porodičnih okupljanja iseljeništva | 0 | Minimalno 20 do kraja 2029. godine |
| Razvojni efekat i doprinos mjere ostvarenju prioriteta | Efekat ove mjere ogleda se u jačanju porodičnih veza i promociji Distrikta kao mjesta gdje porodica i tradicija imaju centralnu ulogu. |
| Indikativna finansijska konstrukcija sa izvorima finansiranja | Ukupni troškovi su procijenjeni na 9,000 KM godišnje, s finansiranjem iz budžeta i donatorskih fondova u omjeru 50-50%, što je ukupno 45,000 KM. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za privredni razvoj, sport i kulturu Vlade Brčko distrikta BiH, Odjeljenje za stručne i administrativne poslove Vlade Brčko distrikta BiH |
| Cilјne grupe | Ciljna grupa su porodice iz iseljeništva, s očekivanih 600 učesnika tokom pet godina. |

## Mjera 3.2.4. Razvoj ambasadorskog programa za iseljeništvo

Angažovati uspješne iseljenike kao promotore kulturnog i ekonomskog potencijala Distrikta uz priznanje istih kao ambasadora Brčko distrikta BiH. Kreirati poseban status ovih osoba kroz njihovo priznanje kao osoba od posebne važnosti za razvoj saradnje sa iseljeništvom.

|  |  |
| --- | --- |
| Veza sa strateškim cilјem  | Strateški cilj 3: Jačanje kulturnih veza i očuvanje identiteta iseljeništva |
| Prioritet | Prioritet 3.2. Povezivanje iseljeništva kroz kulturne, sportske, porodične i turističke aktivnosti i manifestacije |
| Naziv mjere  | Mjera 3.2.4. Razvoj ambasadorskog programa za iseljeništvo |
| Opis mjere sa okvirnim područjima djelovanja | Program ambasadora iseljeništva osmišljen je kako bi se uspješni iseljenici uključili u promociju kulturnog i ekonomskog potencijala Brčko distrikta BiH. Prvi korak biće identifikacija iseljenika s izuzetnim postignućima u različitim oblastima.Ovi ambasadori će biti formalno priznati i uključeni u aktivnosti poput promocije Distrikta na međunarodnim događajima, vođenja kampanja i mentorstva za mlade. Biće kreiran poseban status ovih osoba, uz simbolična priznanja i redovno praćenje njihovog doprinosa. |
| Klјučni strateški projekti |  |
| Indikatori za praćenje rezultata mjere vrijednosti | Indikatori mjere | Polazne vrijednosti 2024 | Krajnje očekivane vrijednosti 2029 |
| Broj angažovanih iseljenika kao ambasadora Brčko distrikta BiH | 0 | Minimalno 15 do kraja 2029. godine |
| Razvojni efekat i doprinos mjere ostvarenju prioriteta | Efekat mjere ogleda se u povećanoj vidljivosti Distrikta i njegovih potencijala na međunarodnoj sceni, kao i u jačanju povjerenja među iseljeništvom. |
| Indikativna finansijska konstrukcija sa izvorima finansiranja | Procijenjeni troškovi su 20,000 KM, s većim dijelom sredstava iz budžeta od 12,000 KM i međunarodnih fondova od 8,000 KM. |
| Period implementacije mjere | 2025-2029 |
| Institucija odgovorna za koordinaciju implementacije mjere | Odjeljenje za evropske integracije i međunarodnu saradnju Vlade Brčko distrikta BiH |
| Nosioci mjere | Odjeljenje za obrazovanje Vlade Brčko distrikta BiH, Odjeljenje za stručne i administrativne poslove Vlade Brčko distrikta BiH, Odjeljenje za evropske integracije i međunarodnu saradnju Vlade Brčko distrikta BiH |
| Cilјne grupe | Ciljna grupa su uspješni iseljenici, s fokusom na 15 ključnih kandidata. |

# Prilog 2. Akcioni plan realizacije Strategije razvoja saradnje sa iseljeništvom za period 2025-2029

|  |
| --- |
| **AKCIONI PLAN IMPLEMENTACIJE STRATEGIJE RAZVOJA SARADNJE SA ISELJENIŠTVOM BRČKO DISTRIKTA BIH ZA PERIOD 2025-2029** |
| **Redni broj i oznaka** | **2025** | **2026** | **2027** | **2028** | **2029** | **Ukupno** | **Budžet Brčko distrikta BiH (KM)** | **Ostali izvori** | **Nosioci realizacije** |
|  |
| **(KM)** | **Izvor sredstava** |  |
| **STRATEŠKI CILJ 1 : JAČANJE INSTITUCIONALNIH KAPACITETA I KOMUNIKACIJE S ISELJENIŠTVOM**  |  |
| **Prioritet 1.1: Povećanje stepena digitalizacije i komunikacije s dijasporom** |  |
| **Mjera 1.1.1. Razvoj i primjena multifunkcionalne digitalne platforme za dijasporu** | **20,000** | **70,000** | **20,000** | **10,000** | **10,000** | **130,000** | **70,000** | **60,000** | Međunarodni donatori, projekti, organizacije | Odjeljenje za stručne i administrativne poslove |  |
| *Izrada detaljne studije izvodljivosti* | **X** |  |  |  |  |  |  |  |   | Odjeljenje za stručne i administrativne poslove |  |
| *Konsultacije sa ključnim akterima, uključujući predstavnike iseljeništva* | **X** | **X** |  |  |  |  |  |  |   | Odjeljenje za evropske integracije i međunarodnu saradnju, Odjeljenje za stručne i administrativne poslove |  |
| *Razvoj tehničkog rješenja uz angažovanje stručnjaka za dizajn i programiranje* |  | **X** |  |  |  |  |  |  |   | Odjeljenje za stručne i administrativne poslove |  |
| *Testiranje platforme* |  | **X** | **X** |  |  |  |  |  |   | Odjeljenje za stručne i administrativne poslove |  |
| *Redovno ažuriranje sadržaja, pružanje tehničke podrške i organizaciju promotivnih kampanja među iseljeništvom*  |  |  | **X** | **X** | **X** |  |  |  |   | Odjeljenje za evropske integracije i međunarodnu saradnju, Odjeljenje za stručne i administrativne poslove |  |
| **Mjera 1.1.2. Promocija i jačanje funkcije Registra dijaspore** | **5,000** | **5,000** | **5,000** | **5,000** | **5,000** | **25,000** | **15,000** | **10,000** | Međunarodni donatori, projekti, organizacije | Odjeljenje za evropske integracije i međunarodnu saradnju |
| *Intenzivna promocija registra među članovima iseljeništva kroz digitalne kanale, društvene mreže, medije i događaje u organizaciji iseljeničkih zajednica.* | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju Kancelarija gradonačelnika – Sektor za informisanje |
|
| *Ažuriranje funkcionalnosti registra kako bi se omogućilo lakše praćenje potreba, interesa i aktivnosti iseljeništva* |  | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju |  |
| *Prikupljanje povratnih informacija od članova registra* |  |  | **X** | **X** | **X** |  |  |  |   | Odjeljenje za evropske integracije i međunarodnu saradnju |  |
| **Mjera 1.1.3. Promocija Strategije razvoja saradnje sa dijasporom u javnosti** | **3,000** | **3,000** | **3,000** | **3,000** | **3,000** | **15,000** | **7,500** | **7,500** | Međunarodni donatori, projekti, organizacije | Odjeljenje za evropske integracije i međunarodnu saradnju |  |
| *Razvijanje pojednostavljene komunikacijske strategije koja uključuje identifikaciju ključnih poruka i ciljanih kanala* | **X** | **X** |  |  |  |  |  |  |   | Odjeljenje za evropske integracije i međunarodnu saradnju |  |
| *Redovno izvještavanje iseljeništva putem postojeće stranice o svim dešavanjima od interesa za iseljeništvo* | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju |  |
| *Izrada transparentnih i pristupačnih godišnjih izvještaja koji dokumentuju aktivnosti, postignuća i izazove u saradnji sa iseljeništvom. Izvještaji će biti distribuirani u digitalnom formatu, a sadržavat će analize ključnih podataka, uspješne priče i planove za budućnost.* | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju Kancelarija gradonačelnika – Sektor za informisanje |  |
| *Izdavanje informativnog biltena koji će članovima iseljeništva pružati aktuelne informacije o razvojnim projektima, investicionim prilikama, kulturnim događajima i vijestima iz Brčko distrikta BiH. Bilten će biti dostupan u digitalnom formatu, prilagođen različitim jezicima i interesima iseljeništva* |  |  |  | **X** | **X** |  |  |  |   | Odjeljenje za evropske integracije i međunarodnu saradnju |  |
| **Prioritet 1.2. Institucionalno jačanje i povezivanje s dijasporom** |  |
| **Mjera 1.2.1. Jačanje kapaciteta i kompetencija državnih službenika za razvoj saradnje s dijasporom** | **4,000** | **4,000** | **4,000** | **4,000** | **4,000** | **20,000** | **20,000** | **0** | Nije primjenjivo | Odjeljenje za evropske integracije i međunarodnu saradnju |  |
| *Planiranje tema za godišnje edukacije i treninge fokusirane na specifičnosti rada sa iseljeništvom.* | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju |  |
| *Realizacija treninga u oblastima poput interkulturalne komunikacije, upotrebe digitalnih alata za komunikaciju sa iseljeništvom, te planiranja i implementacije strateških mjera* | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju |  |
| *Identifikacija potrebnih kompetencija, angažovanje stručnjaka za edukaciju i organizaciju obuka*  | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju |  |
| **Mjera 1.2.2. Podrška i učešće na godišnjim konferencijama u zemljama boravka** | **10,000** | **10,000** | **10,000** | **10,000** | **10,000** | **50,000** | **25,000** | **25,000** | Međunarodni donatori, projekti, organizacije | Odjeljenje za evropske integracije i međunarodnu saradnju Vlade Brčko distrikta BiH |  |
| *Identifikacija ključnih zemalja boravka na godišnjem nivou* | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju, Kabinet Gradonačelnika Brčko distrikta BiH, Kancelarija koordinatora Brčko distrikta BiH u Vijeću/Savjetu ministara BIH |  |
| *Planiranje učešća godišnje studijske posjete u zemljama s velikom koncentracijom iseljenika iz Brčko distrikta BiH, sa posebnim fokusom na Austriju, Njemačku, Sloveniju* | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju, Kabinet Gradonačelnika Brčko distrikta BiH, Kancelarija koordinatora Brčko distrikta BiH u Vijeću/Savjetu ministara BIH |  |
| *Postavljanje ciljeva za razmjenu informacija, identifikaciju zajedničkih ciljeva i predstavljanje prilika za saradnju I učešće na godišnjim konferencijama iseljeništva* | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju, Kabinet Gradonačelnika Brčko distrikta BiH, Kancelarija koordinatora Brčko distrikta BiH u Vijeću/Savjetu ministara BIH |  |
| **Mjera 1.2.3. Unapređenje administrativnih procedura za dijasporu** | **5,000** | **5,000** | **5,000** | **5,000** | **5,000** | **25,000** | **12,500** | **12,500** | Međunarodni donatori, projekti, organizacije | Kancelarija za reformu javne uprave |  |
| *Analiza postojećih procedura od strane eksternog eksperta kroz angažman eksperta ili kroz edukaciju državnih službenika* | **X** |  |  |  |  |  |  |  |   | Kancelarija za reformu javne uprave |  |
| *Pribavljanje mišljenja iseljeništva o digitalizaciji usluga* | **X** |  |  |  |  |  |  |  |   | Odjeljenje za evropske integracije i međunarodnu saradnju |  |
| *Kreiranje plana unapređenja administrativnih procedura za iseljeništvo, kao što su e-matičar, digitalin potpis, službeno pribavljanje dokumentacije, e-prijava boravka I slično* |  | **X** | **X** |  |  |  |  |  |   | Kancelarija za reformu javne uprave, Odjeljenje za javni registar, Odjeljenje za privredu, sport i kulturu, i Odjeljenje za evropske integracije i međunarodnu saradnju  |  |
| *Uvrštavanje plana u Akcioni plan implementacije Strategije I delegiranje aktivnosti na Vladu Brčko distrikta BiH sa prijedlozima rješenja* |  |  | **X** | **X** |  |  |  |  |   | Kancelarija za reformu javne uprave |  |
| *Implementacija plana unapređenja administrativnih procedura*  |  |  |  | **X** | **X** |  |  |  |   | Kancelarija za reformu javne uprave, Odjeljenje za javni registar, Odjeljenje za privredu, sport i kulturu, i Odjeljenje za evropske integracije i međunarodnu saradnju |  |
| **Strateški cilj 2: Podsticanje ekonomskog angažmana dijaspore**  |  |
| **Prioritet 2.1: Podrška investicijama i ekonomskim projektima dijaspore** |  |
| **Mjera 2.1.1. Osnivanje Fonda za podršku projekata iz iseljeništva** | **0** | **100,000** | **100,000** | **0** | **0** | **200,000** | **100,000** | **100,000** | Međunarodni donatori, projekti, organizacije | Odjeljenje za evropske integracije i međunarodnu saradnju |  |
| *Izrada pravilnika o funkcionisanju fonda, s jasno definisanim kriterijima za dodjelu sredstava putem javnog poziva* |  | **X** |  |  |  |  |  |  |   | Odjeljenje za evropske integracije i međunarodnu saradnju |  |
| *Izrada prijedloga Programa koji će pripremiti nadležno Odjeljenje a odobravati Vlada Brčko distrikta BiH* |  | **X** |  |  |  |  |  |  |   | Odjeljenje za evropske integracije i međunarodnu saradnju |  |
| *Izrada plana za prikupljanje dodatnih sredstava iz donatorskih izvora i promocija fonda među iseljenicima* |  | **X** |  |  |  |  |  |  |   | Razvojno-garantni fond Brčko distrikta BiH |  |
| *Fond će osiguravati finansijsku podršku projektnim investicijama iz dijaspore* |  |  | **X** |  |  |  |  |  |   | Odjeljenje za evropske integracije i međunarodnu saradnju, Razvojno-garantni fond Brčko distrikta BiH |  |
| *Izrada izvještaja za Vladu Brčko distrikta BiH o realizaciji aktivnosti kroz mjeru* |  |  | **X** | **X** | **X** |  |  |  |  | Razvojno-garantni fond Brčko distrikta BiH |  |
| **Mjera 2.1.2. Razvoj i implementacija programa transfera znanja iz dijaspore** | **0** | **0** | **5,000** | **5,000** |  | **10,000** | **5,000** | **5,000** | Međunarodni donatori, projekti, organizacije | O djeljenje za evropske integracije i međunarodnu saradnju  |  |
| *Prikupljanje informacija o ekspertima iz iseljeništva i njihovim oblastima djelovanja* | **X** | **X** |  |  |  |  |  |  |   | Odjeljenje za evropske integracije i međunarodnu saradnju |  |
| *Priprema plana radionica, predavanja i mentorstva, uz uključivanje lokalnih institucija i organizacija* |  | **X** |  |  |  |  |  |  |   | Odjeljenje za evropske integracije i međunarodnu saradnju, Odjeljenje za obrazovanje |  |
| *Realizacija plana transfera znanja iz dijaspore* |  |  | **X** | **X** |  |  |  |  |   | Odjeljenje za evropske integracije i međunarodnu saradnju, Vlada Brčko distrikta BiH |  |
| *Podnošenje izvještaja o realizaciji plana radionica* |  |  |  |  | **X** |  |  |  |   | Odjeljenje za evropske integracije i međunarodnu saradnju |  |
| **Mjera 2.1.3. Podrška razvoju javno-privatnih partnerstava** | **0** | **0** | **100,000** | **100,000** | **50,000** | **250,000** | **100,000** | **150,000** | Pravna lica - iseljeništvo |  Odjeljenje za privredu, sport i kulturu Vlade Brčko distrikta BiH |  |
| *Identifikacija potencijalnih JPP projekata za iseljeništvo*  | **X** | **X** |  |  |  |  |  |  |   | Vlada Brčko distrikta na prijedlog odjeljenja Vlade, Komisija za JPP  |  |
| *Organizacija javnih poziva i promociju mogućnosti za saradnju JPP* |  |  | **X** | **X** | **X** |  |  |  |   | Odjeljenje za privredu, sport i kulturu, Komisija za JPP,  |  |
| *Promocija dobrih praksi u realizaciji JPP* |  |  |  | **X** | **X** |  |  |  |   | Odjeljenje za privredu, sport i kulturu, Odjeljenje za evropske integracije i međunarodnu saradnju |  |
| **Prioritet 2.2. Povezivanje dijaspore i institucija Brčko distrikta BIH kroz poslovne forume i turizam** |  |
| **Mjera 2.2.1. Unapređenje turističke ponude za dijasporu**  | **20,000** | **20,000** | **20,000** | **20,000** | **20,000** | **100,000** | **80,000** | **20,000** | Međunarodni donatori, projekti, organizacije | Turistička organizacija Brčko distrikta BiH  |  |
| *Detaljna analiza potreba iseljenika, posebno mlađih generacija koje često imaju slabiju povezanost s domovinom* | **X** |  |  |  |  |  |  |  |   | Turistička organizacija Brčko distrikta BiH, Odjeljenje za evropske integracije i međunarodnu saradnju |  |
| *Razvoj turističkih ruta koje kombinuju lokalne znamenitosti s tradicionalnim iskustvima poput kulinarskih radionica, obilazaka sela i rijeke Save te učešća u kulturnim manifestacijama* | **X** |  |  |  |  |  |  |  |   | Turistička organizacija Brčko distrikta BiH  |  |
| *Kreiranje digitalnih promotivnih materijala i mobilne aplikacije koja će omogućiti iseljenicima jednostavan pristup informacijama o turističkoj ponudi* |  | **X** | **X** |  |  |  |  |  |   | Turistička organizacija Brčko distrikta BiH  |  |
| *Promotivne kampanje u zemljama sa značajnom iseljeništvom, kao i saradnja sa lokalnim i regionalnim agencijama i vodičima kako bi se osigurala visokokvalitetna usluga* |  | **X** | **X** | **X** | **X** |  |  |  |   | Turistička organizacija Brčko distrikta BiH, Odjeljenje za evropske integracije i međunarodnu saradnju  |  |
| **Mjera 2.2.2. Organizacija poslovnih foruma za dijasporu i promocije uspješnih priča investicija iz dijaspore** | **20,000** | **20,000** | **20,000** | **20,000** | **20,000** | **100,000** | **50,000** | **50,000** | Međunarodni donatori, projekti, organizacije | Odjeljenje za evropske integracije i međunarodnu saradnju, Kancelarija gradonačelnika |  |
| *Izrada kalendara događaja i definisanje tematskih oblasti poput inovacija, infrastrukture i poljoprivrede* | **X** | **X** | **X** | **X** |  |  |  |  |   | Odjeljenje za evropske integracije i međunarodnu saradnju, Kancelarija gradonačelnika |  |
| *Priprema promotivnog materijala, investicionih mapa i prezentacija konkretnih projekata* | **X** | **X** | **X** | **X** | **X** |  |  |  |   | Odjeljenje za privredu, sport i kulturu, Odjeljenje za evropske integracije i međunarodnu saradnju |  |
| *Organizacija godišnjih foruma, koji će uključivati panel diskusije, radionice i B2B sastanke, dok će posebna pažnja biti posvećena umrežavanju iseljenika i lokalnih aktera.* | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju, Kancelarija gradonačelnika, Kancelarija koordinatora Brčko distrikta BiH pri Vijeću ministara BiH |  |
| *Identifikacija i dokumentovanje pozitivnih priča, uključujući intervjue sa iseljeništvom i korisnicima njihovih projekata.* | **X** | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju |  |
| *Kreiranje i ažuriranje “baze podataka” koja će omogućiti budućim investitorima uvid u uspješne primjere u svrhu povezivanja sa istim.* |  |  | **X** | **X** | **X** |  |  |  |   | Odjeljenje za evropske integracije i međunarodnu saradnju, Odjeljenje za privredu, sport i kulturu |  |
| **Strateški cilj 3: Jačanje kulturnih veza i očuvanje identiteta dijaspore** |  |
| **Prioritet 3.1. Očuvanje jezika, tradicije i kulturnog identiteta među djecom i mladima iz dijaspore**  |  |
| **Mjera 3.1.1. Stipendiranje mladih iz dijaspore** | **0** | **25,000** | **25,000** | **25,000** | **25,000** | **100,000** | **50,000** | **50,000** | Međunarodni donatori, projekti, organizacije | Odjeljenje za obrazovanje  |  |
| *Revidiranje postojećeg fonda za stipendiranje studenata iz Brčko distrikta BiH, a koji zahtijeva dopunu Programa stipendiranja kako bi se određeni dio izdvojio za mlade iz iseljeništva* | **X** |  |  |  |  |  |  |  |   | Odjeljenje za obrazovanje |  |
| *Izrada jednostavnog sistema prijave, uključujući online platformu koja će omogućiti mladima iz iseljeništva brzo i transparentno apliciranje.* |  | **X** | **X** | **X** | **X** |  |  |  |   | Odjeljenje za stručne i administrativne poslove, Odjeljenje za obrazovanje |  |
| *Promocija programa kroz iseljeničke organizacije, ambasade i društvene mreže, s posebnim fokusom na mlade iz porodica koje su u iseljeništvu više generacija* |  | **X** | **X** | **X** | **X** |  |  |  |   | Odjeljenje za evropske integracije i međunarodnu saradnju |  |
| *Uspostavljanje saradnje s univerzitetima i poslodavcima kako bi se osigurala maksimalna vrijednost ovog programa.*  |  | **X** | **X** | **X** | **X** |  |  |  |   | Odjeljenje za obrazovanje, Udruženje poslodavaca |  |
| **Mjera 3.1.2. Podrška očuvanju jezika i tradicije među djecom i mladima iz dijaspore** | **9,000** | **9,000** | **9,000** | **9,000** | **9,000** | **45,000** | **35,000** | **10,000** | Međunarodni donatori, projekti, organizacije | Odjeljenje za privredni razvoj, sport i kulturu |  |
| *Kreiranje programa i resursa koji će omogućiti djeci i mladima iz iseljeništva da očuvaju jezik i tradiciju svojih predaka* | **X** | **X** | **X** | **X** | **X** |  |  |  |   | Odjeljenje za privredni razvoj, sport i kulturu, Odjeljenje za obrazovanje |  |
| *Definisanje programa za učenje jezika, koja će uključivati interaktivne lekcije, video sadržaje i digitalne knjige u saradnji sa tri nacionalna kulturno-umjetnička društva u Brčko distriktu BiH.*  | **X** | **X** | **X** | **X** | **X** |  |  |  |   | Odjeljenje za privredni razvoj, sport i kulturu, Odjeljenje za obrazovanje |  |
| *Saradnja s zajednicama iseljeništva I kulturnim društvima iz Distrikta*  | **X** | **X** | **X** | **X** | **X** |  |  |  |   | Odjeljenje za privredni razvoj, sport i kulturu |  |
| *Angažman lokalnih edukatora i umjetnika za implementaciju programa* | **X** | **X** | **X** | **X** | **X** |  |  |  |   | Odjeljenje za privredni razvoj, sport i kulturu, Odjeljenje za obrazovanje |  |
| *Evaluacija efekata programa putem evaluacijskih obrazaca i kreiranje izvještaja o realizaciji*  |  | **X** | **X** | **X** | **X** |  |  |  |   | Odjeljenje za privredni razvoj, sport i kulturu, |  |
| **Mjera 3.1.3. Razvoj programa registracije mentorstva za mlade iz dijaspore** | **0** | **0** | **1,000** | **2,000** | **2,000** | **5,000** | **2,500** | **2,500** | Međunarodni donatori, projekti, organizacije | Odjeljenje za evropske integracije i međunarodnu saradnju Vlade Brčko distrikta BiH |  |
| *Javni poziv za kreiranje baze podataka mentora, koja će uključivati pojedince iz različitih oblasti – od umjetnosti do tehnologije* | **X** |  |  |  |  |  |  |  |   | Odjeljenje za evropske integracije i međunarodnu saradnju |  |
| *Kreiranje baze podataka mentora, koja će uključivati pojedince iz različitih oblasti – od umjetnosti do tehnologije* |  | **X** |  |  |  |  |  |  |   | Odjeljenje za evropske integracije i međunarodnu saradnju |  |
| *Ukoliko bude zainteresovanih mentora, mjera će se proširiti na mentorske odnose, kroz seriju radionica, zajedničkih projekata i virtuelnih sesija.*  |  |  | **X** |  |  |  |  |  |   | Odjeljenje za evropske integracije i međunarodnu saradnju |  |
| **Mjera 3.1.4. Osnivanje biblioteke dijaspore** | **0** | **0** | **10,000** | **10,000** | **10,000** | **30,000** | **10,000** | **20,000** | Fond Ministarstva za ljudska prava i izbjeglice BiH | Odjeljenje za privredni razvoj, sport i kulturu (Biblioteka)  |  |
| *Prikupljanje građe iz iseljeništva i lokalnih arhiva, uz saradnju sa zajednicama i institucijama širom svijeta.* | **X** |  |  |  |  |  |  |  |   | Odjeljenje za javni registar (Arhiv) i Odjeljenje za privredni razvoj, sport I kulturu (Biblioteka) |  |
| *Kreiranje jedinstvene zbirke knjiga, dokumenata, fotografija i multimedijalnih materijala koji svjedoče o životu, uspjesima i izazovima iseljenika.*  |  | **X** | **X** |  |  |  |  |  |   | Odjeljenje za privredni razvoj, sport I kulturu (Biblioteka) |  |
| *Kreiranje fizičkog prostora u Biblioteci Brčko distrikta BiH, ali potencijalno i digitalnu platformu koja će omogućiti globalni pristup materijalima.*  |  |  | **X** | **X** | **X** |  |  |  |   | Odjeljenje za privredni razvoj, sport I kulturu (Biblioteka) |  |
| **Prioritet 3.2. Povezivanje dijaspore kroz kulturne, sportske, porodične i turističke aktivnosti i manifestacije** |  |
| **Mjera 3.2.1. Organizacija kulturnih i turističkih manifestacija za dijasporu** | **12,000** | **12,000** | **12,000** | **12,000** | **12,000** | **60,000** | **40,000** | **20,000** | Međunarodni donatori, projekti, organizacije | Odjeljenje za stručne i administrativne poslove  |  |
| *Identifikacija ključnih datuma i događaja značajnih za kulturnu baštinu Brčko distrikta BiH, koji će poslužiti kao temelj za planiranje manifestacija* | **X** |  |  |  |  |  |  |  |   | Turistička organizacija Brčko distrikta BiH, Odjeljenje za stručne i administrativne poslove |  |
| *Osnivanje organizacionog odbora, u kojem će biti predstavnici lokalnih kulturnih institucija, iseljeništva i stručnjaci za organizaciju događaja.* | **X** | **X** |  |  |  |  |  |  |   | Turistička organizacija Brčko distrikta BiH, Odjeljenje za privredu, sport i kulturu |  |
| *Realizacija manifestacija koje će uključivati folklorne nastupe, izložbe tradicionalnih rukotvorina, gastronomske sajmove i koncerte domaćih izvođača.*  |  | **X** | **X** | **X** | **X** |  |  |  |   | Turistička organizacija Brčko distrikta BiH, Odjeljenje za privredu, sport i kulturu, Odjeljenje za stručne i administrativne poslove |  |
| **Mjera 3.2.2. Organizacija sportskih događaja s dijasporom** | **4,000** | **4,000** | **4,000** | **4,000** | **4,000** | **20,000** | **10,000** | **10,000** | Međunarodni donatori, projekti, organizacije | Odjeljenje za privredu, sport i kulturu Vlade Brčko distrikta BiH,  |  |
| *Mapiranje sportskih preferencija iseljenika, uzimajući u obzir lokalne i internacionalne trendove* | **X** | **X** | **X** | **X** | **X** |  |  |  |   | Odjeljenje za privredu, sport i kulturu |  |
| *Uspostavljanje godišnjih sportskih turnira u Brčko distriktu BIH, kao i povremeni događaji u zemljama gdje živi veći broj iseljenika.* | **X** | **X** | **X** | **X** | **X** |  |  |  |   | Odjeljenje za privredu, sport i kulturu Odjeljenje za evropske integracije i međunarodnu saradnju,  |  |
| *Dopuna Programa finansiranja projekata od javnog interesa s posebnim naglaskom na učešće dijaspore kao posebnom kategorijom u javnom pozivu* | **X** | **X** | **X** | **X** | **X** |  |  |  |   | Odjeljenje za privredu, sport i kulturu |  |
| **Mjera 3.2.3. Organizacija porodičnih okupljanja dijaspore** | **9,000** | **9,000** | **9,000** | **9,000** | **9,000** | **45,000** | **22,500** | **22,500** | Međunarodni donatori, projekti, organizacije | Odjeljenje za stručne i administrativne poslove Vlade Brčko distrikta BiH |  |
| *Identifikacija mjesnih zajednica spremnih za organizaciju događaja* | **X** |  |  |  |  |  |  |  |  | Odjeljenje za stručne i administrativne poslove  |  |
| *Izrada programa prilagođenih porodičnim potrebama.* | **X** | **X** |  |  |  |  |  |  |   | Odjeljenje za stručne i administrativne poslove  |  |
| *Organizacija okupljanja - koja će uključivati piknike, zajedničke obroke, tradicionalne igre i večeri sjećanja na prošlost kroz priče i multimedijalne prezentacije.*  | **X** | **X** | **X** | **X** | **X** |  |  |  |   | Odjeljenje za stručne i administrativne poslove  |  |
| **Mjera 3.2.4. Razvoj ambasadorskog programa za dijasporu** | **0** | **5,000** | **5,000** | **5,000** | **5,000** | **20,000** | **12,000** | **8,000** | Međunarodni donatori, projekti, organizacije | Odjeljenje za evropske integracije i međunarodnu saradnju |  |
| *Identifikacija iseljenika s izuzetnim postignućima u različitim oblastima.* | X |   |   |   |   |  |  |  |   | Odjeljenje za evropske integracije i međunarodnu saradnju, Odjeljenje za obrazovanje, Odjeljenje za stručne i administrativne poslove, Odjeljenje za privredu, sport i kulturu |  |
| *Izrada programa formalnog priznanja i uključenja u aktivnosti poput promocije Distrikta na međunarodnim događajima, vođenja kampanja i mentorstva za mlade.*  |   | X |   |   |   |  |  |  |   | Odjeljenje za evropske integracije i međunarodnu saradnju, Odjeljenje za obrazovanje, Odjeljenje za stručne i administrativne poslove, Odjeljenje za privredu, sport i kulturu |  |
| *Kreiranje posebnog status ambasadora, uz simbolična priznanja i redovno praćenje njihovog doprinosa.* |   | X | X | X | X |  |  |  |   | Odjeljenje za stručne i administrativne poslove, Odjeljenje za evropske integracije i međunarodnu saradnju, Kancelarija gradonačelnika |  |
| Ukupno | **121,000** | **301,000** | **367,000** | **258,000** | **203,000** | **1,250,000** | **667,000** | **583,000** |  |   |  |

# Prilog 3. Detaljna situaciona analiza

Prema informacijama pribavljenim iz studije “Održivost emigracija iz BiH”[[2]](#footnote-2), Bosna i Hercegovina se suočava sa značajnim emigracijskim pritiscima, pozicionirajući se kao jedna od vodećih zemalja Evrope i svijeta po stopi iseljavanja. Do 2019. godine procjenjuje se da je broj stanovnika smanjen za skoro milion u odnosu na popis iz 2013, prvenstveno zbog intenzivnih emigracija i pada prirodnog priraštaja. Više od 1,7 miliona ljudi iz BiH danas živi u inostranstvu, čineći iseljeništvo koja uveliko nadmašuje brojnost mnogih lokalnih zajednica u zemljigracije Faktori koji potiču iseljavanje građana BiH obuhvataju socijalno-ekonomske uslove, političku nestabilnost, nizak životni standard, te nezadovoljstvo javnim uslugama. Anketa provedena među potencijalnim emigrantima i članovima iseljeništva potvrđuje da se glavni motivi odlaska svode na potragu za boljim životnim standardom i sigurnijim okruženjem za porodicu. Visoka stopa nezaposlenosti, niske plate, te perspektive ograničenog napretka u karijeri dodatno podstiču iseljavanje, posebno među mlađom, obrazovanijom populacijom.

Naime, BiH prolazi kroz izrazito starenje stanovništva. Indeks starenja, koji predstavlja omjer populacije starije od 60 godina prema populaciji do 20 godina, porastao je sa 13,7% u 1971. godini na visokih 92,3% u 2013. godini, što ukazuje da se broj starijih gotovo izjednačio s brojem mladih, što je djelomično kompenzovano smanjenjem ovog procenta na 62% u 2023. godini. Dodatno, indeks ovisnosti, koji mjeri udio starijih od 65 godina u odnosu na radno sposobne od 15 do 64 godine, naglo je porastao sa niskih 7,8% u 1971. godini na 20,2% u 2013. godini pa do 29,4% u 2023. godini​. Demografski utjecaji ubrzali su proces starenja stanovništva. Indeks starenja u BiH dostigao je visokih 92,3% u 2013. godini, što znači da je broj starijih skoro jednak broju mladih. Osim toga, smanjenje broja učenika u osnovnim i srednjim školama, kao i na univerzitetima, reflektira pad broja mladih koji ostaju u zemlji. Sa smanjenjem radne snage i porastom starije populacije, pritisak na socijalne usluge, naročito u zdravstvu, postaje sve veći .

Kada govorimo o migracijskim tokova i strukturi iseljeništva, procjene pokazuju da više od 1,7 miliona ljudi porijeklom iz BiH živi u iseljeništvu, što predstavlja oko 60,7% domaće populacije. Primarne destinacije emigranata iz BiH su Njemačka, Austrija, SAD, Švicarska i zemlje regiona. Struktura iseljeništva po obrazovnom nivou ukazuje na visok udio visokoobrazovanih građana, među kojima se ističe veliki broj visoko kvalifikovanih profesionalaca. Istraživanje je pokazalo i različitosti u dobnim grupama, pri čemu su najmlađi članovi iseljeništva dominantno u dobi od 18 do 35 godina.

Osim ekonomskih efekata, emigracija uzrokuje i širok spektar socijalnih problema. Stanje na tržištu rada i obrazovnog sistema ne odgovara potrebama privrede, što rezultira disbalansom između ponude i potražnje na tržištu rada. Tako, obrazovni sistem proizvodi kadrove za zanimanja koja nisu potrebna privredi, dok se mladi sve češće odlučuju na školovanje u inostranstvu ili na emigraciju u potrazi za boljim prilikama. Migracijske aspiracije među mladima su visoke zbog ograničenih prilika za zapošljavanje, niskih plata i nefleksibilnog tržišta rada u lokalnom okruženju.

Povratak u BiH, za veliki broj članova iseljeništva, ostaje upitan. Mnogi izražavaju vezu sa zemljom kroz emotivne i kulturne aspekte, ali zadržavaju rezerve prema stvarnim koracima povratka zbog niskog povjerenja u institucije. Ispitanici pokazuju nizak nivo zadovoljstva prema uslugama u konzularnim i diplomatskim misijama BiH, kao i prema općoj saradnji BiH s iseljeništvom. Česte posjete BiH dijelom su motivisane porodičnim vezama, ali manji broj ispitanika pokazuje interes za dugoročna ulaganja ili povratak na radno tržište u domovini.

Kulturni identitet i jezik ostaju važni za iseljeništvo. Mnogi roditelji u iseljeništvu pokazuju interes za očuvanje jezika kod svoje djece, ali često nedostaje infrastruktura za formalnu nastavu na maternjem jeziku, posebno u zemljama gdje nema snažnih iseljeničkih udruženja. Djeca iseljeništva, posebno druga generacija, rijetko pohađaju škole na maternjem jeziku, osim u zemljama gdje su uspostavljeni programi dopunske nastave.

Kada govorimo o ekonomskim pokazateljima i utjecaju iseljeništva, prema dostupnim podacima, trošak ljudskog kapitala izgubljenog kroz iseljavanje je značajan. Između 2018 - 2023. godine ukupni troškovi obrazovanja, usavršavanja i zdravstvene zaštite osoba koje su emigrirale iznosili su 4,49 milijardi KM (56.872 KM po osobi). Ovo obuhvata troškove obrazovanja za visokoobrazovane, srednje obrazovane i osobe s osnovnim obrazovanjem. Teško je procijeniti ekonomske gubitke koje ovaj odliv radne snage predstavlja za društvo, ali je jasno da negativni utjecaji na radnu snagu, privredu i socijalne usluge postaju sve izraženiji . Odlazak mladih ljekara i medicinskog osoblja ozbiljno ugrožava održivost zdravstvenog sektora. U posljednjih pet godina, zemlju je napustilo preko 1.000 ljekara i oko 2.500 medicinskih radnika srednje stručne spreme, čime se povećava pritisak na zdravstveni sistem koji se već suočava s finansijskim i kadrovskim problemima, iz čega ni Brčko distrikt BiH nije isključen. Finansijski transferi od strane iseljeništva su značajni, ali su često ograničeni na podršku porodici i rijetko prelaze u investicije. Mnogi pripadnici iseljeništva preferiraju slanje novca za svakodnevne potrebe porodice u BiH, dok je spremnost za investicije u projekte i otvaranje biznisa niska, zbog nesigurnog poslovnog ambijenta u BiH. Većina ispitanika smatra da ekonomski uslovi nisu povoljni za povratak i ulaganje, iako postoji izražen interes za podršku kroz savjetodavne usluge i transfer znanja. Iseljeništvo se često angažuje kroz virtuelno volontiranje, obnovu domova i povezivanje sa stručnjacima u BiH i Brčko distriktu BiH.

**Specifična situacija u Brčko distriktu BiH**

U svrhu detaljnije analize stanja, potrebe i viđenja situacije u Brčko distriktu BiH, Radna grupa za izradu Strrategije razvoja saradnje sa iseljeništvom Brčko distrikta BiH 2025-2029. godina je izradila Anketu iseljeništva a koja je provedena u oktobru-novembru 2024. godine, a koja je prezentovana kao [Prilog 3.](#_Prilog_1._Forma)1. ovoj situacionoj analizi. Konkretno, anketu je popunilo 156 osoba nastanjenih u iseljeništvu, od čega 48% žena i 52% muškaraca.

Analizom podataka o zemljama u kojima iseljenici iz Brčko distrikta trenutno žive ili borave, vidljivo je da je iseljeništvo najbrojnija u Austriji, gdje se nalazi 33,97% ukupnog broja iseljenika. Njemačka slijedi s 29,49%, što zajedno čini više od dvije trećine ukupnog iseljeništva. Ovi podaci jasno pokazuju da Austrija i Njemačka imaju ključnu ulogu u kontekstu migracijskih tokova i povezanosti s Distriktom – kako je to prikazano na grafikonu dole.

Grafikon 1. Pregled zemalja u kojima žive ili borave iseljenici Brčko distrikta BiH

Pored ovih zemalja, značajniji udio iseljenika živi u Češkoj (8,33%), Italiji (5,13%) i Švicarskoj (5,13%), dok je prisutnost u drugim zemljama, poput Francuske (3,85%), SAD-a (2,56%), znatno manja. Minimalna koncentracija iseljenika evidentirana je u Norveškoj, Australiji i Holandiji, gdje svaka od tih zemalja čini tek 1,28% ukupnog broja. Ovi rezultati ukazuju na značajnu migracijsku povezanost s Austrijom i Njemačkom, koje se ističu kao ključne destinacije. Razlozi za ovu koncentraciju mogu se tražiti u tradicionalno razvijenim ekonomskim vezama, mogućnostima zapošljavanja i bliskoj geografskoj povezanosti s Brčko distriktom BIH. Češka, Italija i Švicarska takođe pokazuju potencijal za značajniju saradnju, iako je njihov udio manji u odnosu na vodeće dvije zemlje. S druge strane, prisutnost u zemljama poput Australije i SAD-a može se tumačiti kao rezultat specifičnih migracijskih tokova koji su, iako manjeg obima, važni za raznolikost iseljeništva Distrikta.

Analizom podataka o dužini boravka iseljenika izvan Brčko distrikta BiH ili BiH, primjećuju se značajne razlike među anketiranim koji su popunjavali ankete na različitim jezicima/pismima, koje otkrivaju obrasce migracija kroz različite vremenske periode. Ova razlika može biti povezana s istorijskim, ekonomskim i društvenim faktorima, a nalazi ukazuju na nekoliko ključnih trendova – kako je to prikazano na grafikonu dole.

Grafikon 2. Dužina boravka izvan Brčko distrikta BiH I BiH

Kod osoba koje su popunile anketu na bosanskom jeziku, najveći udio, čak 46,15%, boravi izvan Brčko distrikta BiH duže od 20 godina. To sugerira da su migracijski tokovi kod ovih anketiranih intenzivirani u prošlosti, posebno tokom ranijih migracijskih valova. Manji, ali značajan procenat (23,08%) živi izvan Distrikta između 10 i 20 godina, dok isti procenat (23,08%) čini one koji su napustili Distrikt u posljednjih pet godina. Tek 7,69% anketiranih po ovoj anketi boravi izvan Distrikta između 5 i 10 godina, što ukazuje na manju migracijsku aktivnost u ovom periodu. Kod osoba koje su popunile anketu na hrvatskom jeziku se ističe visok procenat onih koji borave izvan Distrikta duže od 20 godina (57,14%). Ovaj podatak ukazuje na još ranije migracijske tokove u odnosu na prethodnu grupu, vjerovatno motivisane ekonomskim faktorima. Udio anketiranih u ovoj formi ankete koji žive izvan Distrikta između 10 i 20 godina (21,43%) nešto je niži, dok samo 10,71% pripada kategorijama od 0 do 5 i od 5 do 10 godina boravka. Ovi podaci sugeriraju smanjen priliv novih iseljenika u posljednjoj deceniji. Kod anketiranih koji su popunili anketu na srpskom jeziku, najveći udio (47,06%) pripada kategoriji od 5 do 10 godina boravka izvan Distrikta, što ukazuje na intenzivnije migracijske tokove u novije vrijeme. Manji procenat anketiranih ove grupe boravi izvan Distrikta više od 20 godina (23,53%) i između 10 i 20 godina (17,65%), dok je samo 11,76% napustilo Distrikt u posljednjih pet godina. Ova dinamika može ukazivati na različite socio-ekonomske faktore koji su uticali na odluke o migraciji u novije vrijeme. No, prosječni podaci ukazuju na to da najveći procenat ukupnog iseljeništva (42,28%) boravi izvan Brčko distrikta BiH više od 20 godina, dok je najniži prosjek u kategoriji od 5 do 10 godina (21,82%). Ovi prosjeci sugeriraju dugotrajan karakter migracija, ali i različite obrasce među anketiranim koje su popunjavale ankete po “jeziku”. U svrhu planiranja Strategije razvoja saradnje s iseljeništvom, ovi nalazi ukazuju na potrebu prilagođavanja pristupa prema grupama s obzirom na njihovu dužinu boravka. S obzirom na to da su prve dvije kategorije u anketiranim najbrojniji u kategoriji od više od 20 godina boravka, preporučuje se fokus na očuvanje identiteta i kulturnih veza kroz zajedničke projekte, jezičke programe i kulturne manifestacije. Kod anketiranih iz grupe koja je popunjavala anketu na srpskom jeziku, s obzirom na veći udio u kategoriji od 5 do 10 godina, važnije bi bilo uspostaviti ekonomske i investicione programe koji odgovaraju potrebama iseljeništva, no poštujući mogućnost statističke greške, ipak je potrebno se zadržati na pružanje svih usluga svim anketiranim.

Dodatno, analiza podataka o starosnoj strukturi iseljenika iz Brčko distrikta BiH otkriva značajne razlike među anketiranim po popunjenim anketama na tri jezika i pisma, koje reflektuju demografske karakteristike iseljeništva, kao i potencijalne faktore koji su uticali na migracije – kako je to prezentovano na grafikonu dole.

Grafikon 3. Starosna struktura iseljenika po jeziku anketiranja

Kod anketiranih koji su popunili anketu na bosanskom jeziku, najveći procenat iseljenika pripada starosnoj grupi od 51 do 65 godina (38,46%), što ukazuje na to da značajan dio iseljeništva čine osobe koje su migrirale u radno sposobnoj dobi, vjerovatno u prethodnim decenijama, a sada su blizu penzionisanja. Slijedi starosna grupa od 31 do 50 godina s 34,62%, koja čini značajan udio radno aktivnog stanovništva. Zanimljivo je da mlađi od 30 godina čine 26,92%, dok u kategoriji preko 65 godina nema zabilježenih iseljenika. Ova struktura ukazuje na balans između radno aktivnog iseljeništva i mlađe populacije, ali odsustvo starijih može značiti da se penzioneri uglavnom vraćaju u Distrikt ili nisu dio migracijskog toka. Kod anketiranih koji su popunjavali ankete na hrvatskom jeziku je najzastupljenija starosna grupa između 31 i 50 godina, koja čini 55,17% iseljeništva. Ovo ukazuje na to da su iseljenici iz ove grupe većinom radno aktivni i vjerovatno uključeni u ekonomske aktivnosti u zemljama boravka. Grupa od 51 do 65 godina čini 31,03%, dok mlađi od 30 godina čine samo 6,90%, što ukazuje na znatno manji priliv mlađih iseljenika. Takođe, 6,90% anketiranih u ovoj grupi je starije od 65 godina, što odražava prisustvo manjih grupa starijih osoba u iseljeništvu. Kod anketiranih koji su popunili anketu na srpskom jeziku je dominantna starosna grupa između 31 i 50 godina, koja čini čak 88,24% ukupnog iseljeništva. Ovo ukazuje na izrazito fokusiran migracijski obrazac kod radno sposobnih pojedinaca, dok je u grupama mlađih od 30 godina zastupljeno 11,76%, a u starijim kategorijama (51–65 i preko 65 godina) nema zabilježenih slučajeva. Ovakva koncentracija u jednoj starosnoj grupi može biti rezultat specifičnih socio-ekonomskih faktora koji su oblikovali migraciju u novije vrijeme. Prosječno gledano, iseljeništvo Brčko distrikta BiH najviše pripada grupi od 31 do 50 godina, koja čini 59,34% ukupnog uzorka. Manji udio čine osobe mlađe od 30 godina (15,19%), dok su grupe od 51 do 65 godina (23,17%) i stariji od 65 godina (2,30%) manje zastupljene. Ova prosječna distribucija naglašava dominantno radno sposobnu populaciju u iseljeništvu.

Analiza podataka o vremenskim periodima napuštanja Brčko distrikta BiH pruža uvid u nekoliko ključnih trendova migracija iseljeništva – kako je to prezentovano na grafikonu dole.

Grafikon 4. Vrijeme napuštanja Brčko distrikta BiH

Najveći procenat ispitanika (28,85%) napustio je Brčko u periodu između 1995. i 2005. godine, što se može povezati s posljedicama rata i socioekonomskim izazovima u poslijeratnom periodu. Ova faza odražava intenzivan proces traženja sigurnijih i stabilnijih životnih uslova, najčešće u inostranstvu. Drugi značajan val odlazaka desio se između 2015. i 2020. godine (26,92%), kada su ekonomski razlozi, uključujući nezaposlenost i bolje prilike u razvijenijim zemljama, bili glavni motivatori migracija. Manji, ali značajan udio iseljavanja registrovan je u periodu od 1992. do 1995. godine (16,67%), što direktno korespondira s ratnim sukobima, dok su migracije između 2005. i 2015. godine (15,38%) rezultat sporog ekonomskog oporavka i nedostatka perspektiva za mlade. Posebno zanimljiv trend je drastično smanjenje migracija nakon 2020. godine, gdje samo 1,92% ispitanika navodi da su napustili Brčko u tom periodu. Ova promjena može biti povezana s globalnim utjecajem pandemije COVID-19, ali i s mogućim promjenama u lokalnim socio-ekonomskim okolnostima. Najmanji udio iseljavanja (10,26%) zabilježen je prije 1992. godine, što ukazuje na ranije ekonomske migracije pojedinaca ili porodica.

Analiza učestalosti posjeta iseljeništva Brčko distriktu BiH otkriva da najveći broj ispitanika dolazi 1-3 puta godišnje (33,33%), dok je značajan procenat njih (28,21%) prisutan nešto češće, 4-5 puta godišnje. Ovi podaci ukazuju na to da većina iseljenika održava redovne veze sa zavičajem, što je pozitivan pokazatelj za potencijalni razvoj saradnje s iseljeništvom. Manji, ali i dalje relevantan procenat dolazi više od pet puta godišnje (17,95%), što sugeriše posebno jak osjećaj povezanosti sa zajednicom i češću uključenost u lokalne aktivnosti - kako je to prezentovano na grafikonu dole.

Grafikon 5. Učestalost dolazaka u Brčko distrikt BiH

S druge strane, 18,59% ispitanika posjećuje Brčko samo jednom godišnje, što može ukazivati na praktične prepreke kao što su udaljenost, finansijski troškovi ili obaveze u zemljama prebivališta. Najmanji udio (1,92%) čine oni koji veoma rijetko dolaze, jednom u nekoliko godina, što ukazuje na slabije veze s rodnim krajem.

Kada govorimo o prosječnom boravku iseljenika u zavičaju u toku jedne godine, podaci ukazuju na interesantne trendove. Naime, kako je to prezentovano na grafikonu dole, najveći dio ispitanika (43,59%) provodi između 11 i 20 dana godišnje u zavičaju. Ovaj nalaz ukazuje na značajnu posvećenost iseljeništva održavanju veza s Brčkom, što se može dodatno iskoristiti za razvijanje saradnje kroz kulturne, ekonomske i društvene aktivnosti.

Grafikon 6. Prikaz prosječnog broja dana boravlka u Brčkom u toku jedne godine

Manji, ali značajan procenat (20,51%) boravi 5-10 dana godišnje, što vjerovatno odražava kratke posjete zbog ograničenog slobodnog vremena ili drugih obaveza u zemljama prebivališta. Osim toga, 16,67% ispitanika provodi više od 30 dana godišnje u Brčkom, što ukazuje na posebno snažnu povezanost i potencijalno češće učestvovanje u lokalnim inicijativama ili poslovnim aktivnostima. Manji udjeli čine oni koji borave do 5 dana godišnje (9,62%) i 21-30 dana godišnje (9,62%), što ukazuje na raznolikost u motivacijama i mogućnostima iseljeništva da boravi u zavičaju. Komplementarno gore navedenom, analiza podataka o broju srodnika koje iseljeništvo ima u Brčko distriktu BiH otkriva da velika većina ispitanika održava značajne porodične veze s rodnim krajem. Najveći procenat (34,62%) navodi da ima preko pet članova porodice u Brčkom, dok dodatnih 28,21% ima 4-5 članova porodice. Ovi podaci ukazuju na snažne porodične veze, što predstavlja osnovu za održavanje emotivne i društvene povezanosti iseljeništva s lokalnom zajednicom. Manji, ali relevantan broj ispitanika (21,79%) ima 2-3 člana porodice, dok 14,10% navodi jednog člana. Najmanji procenat (1,28%) navodi da nema nijednog člana porodice u Brčkom, što može ukazivati na slabije veze sa zavičajem ili na generacijski raskid s lokalnom zajednicom.

Analiza podataka o interesovanju za povratak u Brčko distrikt BiH ukazuje na različite perspektive među iseljenicima, s izraženim podjelama u stavovima – kako je to prezentovano na grafikonu dole.

Grafikon 7. Percepcija zainteresovanosti za povratak u Brčko distrikt BiH

Gotovo trećina ispitanika (29,27%) izražava spremnost za povratak, što predstavlja značajan potencijal za jačanje lokalne zajednice i socioekonomski razvoj. Međutim, najveći procenat (39,02%) navodi da nije zainteresovan za povratak, što signalizira prisutnost značajnih prepreka ili nezadovoljenih potreba koje zavičaj ne može trenutno ispuniti. Dodatnih 14,63% ispitanika navodi da bi možda razmotrili povratak ako bi dobili određene koristi, poput podrške u zapošljavanju, stanovanju ili poslovnim poduhvatima. Ovaj segment predstavlja važnu ciljnu grupu za razvoj politika koje bi mogle olakšati proces povratka. Značajan broj (12,20%) još nije siguran, što ukazuje na potrebu za boljom komunikacijom i informisanjem iseljeništva o mogućnostima i prednostima povratka. Najmanji procenat (4,88%) navodi da nikada ne bi razmotrio povratak, što može biti rezultat duboko ukorijenjenih ličnih razloga ili percepcije nepovoljnih uslova u Brčkom.

Analiza razloga iseljavanja iz Brčko distrikta BiH ukazuje na raznolikost motivacija koje su podstakle migracije, od ekonomskih i obrazovnih do socio-političkih faktora. Najveći procenat ispitanika (16,84%) navodi obrazovanje kao ključni razlog iseljenja, što uključuje mogućnosti za vlastito obrazovanje ili bolje prilike za djecu i porodicu. Ovaj nalaz ukazuje na percepciju da Brčko, a time i šira regija, ne pruža dovoljno kvalitetne obrazovne mogućnosti koje bi zadovoljile potrebe građana – kako je to prezentovano na grafikonu dole.

Grafikon 8. Osnovni razlozi koji su doveli do odlaska iz Distrikta

Drugi po zastupljenosti razlog je zapošljavanje (13,68%), koje reflektuje neadekvatnu ponudu poslova, slab ekonomski razvoj i ograničene prilike za karijerni napredak. Porodični razlozi i zdravstveni razlozi (oba po 8,42%) ukazuju na specifične individualne okolnosti, ali su ipak manje zastupljeni u odnosu na ostale faktore. Jednaku zastupljenost od 10,53% imaju razlozi poput opšteg političkog okruženja, osjećaja nesigurnosti, percepcije nepotizma, mita i korupcije, lošeg odnosa institucija prema građanima i opšteg boljeg životnog standarda. Ovi podaci ukazuju na duboko ukorijenjene strukturne probleme koji utiču na odluku o iseljavanju, pri čemu socio-politička klima i manjak povjerenja u institucije igraju ključnu ulogu.

Analiza zadovoljstva iseljenika uslugama u Brčko distriktu BiH ukazuje na značajne varijacije u percepciji različitih oblasti, pri čemu pojedine oblasti pokazuju izrazito nizak nivo zadovoljstva. Ovi podaci pružaju ključne uvide u prioritetne sfere za unapređenje a detaljni prikaz je vidljiv na grafikonu dole:

Grafikon 9. Nivo zadovoljstva iseljenika korištenim uslugama u Brčko distriktu BiH po ponuđenim oblastima

Najveće nezadovoljstvo izraženo je u oblasti mogućnosti zapošljavanja i investiranja, gdje nijedan ispitanik nije dao najvišu ocjenu, dok je 17,11% nezadovoljno. Ovo ukazuje na potrebu za razvojem poslovne klime i prilika za ulaganja, kako za lokalno stanovništvo tako i za iseljeništvo. Slično tome, socijalna pomoć i podrška također bilježe nizak nivo zadovoljstva, sa svega 6,25% zadovoljnih i čak 13,16% nezadovoljnih, što ukazuje na slabosti u socijalnim politikama i njihovoj implementaciji. U pogledu pružanja zdravstvenih usluga i društveno-kulturnih sadržaja, situacija je nešto bolja, jer 18,75% ispitanika izražava zadovoljstvo. Međutim, prisutni su i značajni segmenti nezadovoljnih korisnika (15,79% i 7,89% za zdravstvene usluge i kulturne sadržaje, respektivno), što ukazuje na potrebu za daljim unapređenjem kvaliteta ovih usluga. Pravna pomoć i rad pravosuđa su ocijenjeni s visokim procentom djelomično zadovoljnih (17,02%), ali uz nizak procenat potpuno zadovoljnih (6,25%), što odražava nedostatak povjerenja u efikasnost pravnog sistema. Komunalne usluge, kao i usluge javne uprave, bilježe slične obrasce, s malim procentom zadovoljnih korisnika, dok nezadovoljni korisnici ostaju značajan segment. Obrazovne mogućnosti i lični razvoj imaju relativno balansirane ocjene, ali sa značajnim prostorom za napredak, jer samo 12,50% ispitanika izražava zadovoljstvo.

Sinergijski posmatrajući sa druge strane ocjenu kvaliteta života u zemlji u kojoj se iseljenici nalaze sada u odnosu na period prije iseljenja iz Brčkog, nalazi predstavljeni na grafikonu dole prikazuju da iako određeni segmenti ispitanika izražavaju zadovoljstvo postignutim standardom života, prisutni su i osjećaji razočaranja i nostalgije, što ukazuje na složene motive i rezultate migracija, kako slijedi:

Grafikon 10. Ocjena kvalitete života po postavljenim pitanjima iseljenika u zemlji boravka

Podaci iz ankete jasno ukazuju na pozitivan uticaj iseljeništva na kvalitet života ispitanika. Čak 81.25% smatra da im je kvalitet života znatno bolji, dok isto toliko (81.25%) ističe povećano blagostanje u odnosu na život u Brčkom. Nadalje, 86.67% ispitanika smatra da su proširili svoje vidike o kvalitetu života, a većina je takođe zadovoljna svojim obrazovnim napretkom (80%) i trenutnim profesionalnim statusom (80%), što ukazuje na visok stepen zadovoljstva i uspjeha u iseljeništvu. Međutim, postoji kontrast u emocionalnom i socijalnom aspektu. Iako je 80% ispitanika integrirano u društvo zemlje u kojoj žive i sretno u tom okruženju, čak 60% njih izrazilo je razočaranje iskustvom u iseljeništvu. Ovaj podatak sugeriše da, iako su ekonomski i profesionalno zadovoljni, postoji određeni nivo nezadovoljstva vezan za prilagodbu ili možda nostalgiju. Oslabljena emotivna veza sa Brčko distriktom dodatno se ogleda u činjenici da samo 12.5% ispitanika smatra da im je ta veza jača nego prije, dok većina (50%) navodi suprotno. Širenje pozitivnog narativa o Brčkom i BiH u zemljama iseljeništva zabilježeno je kod 64.29% ispitanika, ali postoji prostor za dalji rad na jačanju ovog aspekta. Kulturni identitet većina ispitanika (73.33%) uspješno održava, što pruža solidnu osnovu za jačanje povezanosti s domovinom.

Kada govorimo u budućoj saradnji i razvoju saradnje Brčko distrikta BiH I iseljeništva, podaci o oblastima interesovanja za saradnju sa Brčko distriktom BiH ukazuju na nekoliko važnih trendova i potencijalnih smjerova za izgradnju odnosa s iseljeništvom. Najveće interesovanje pokazuju oblasti ekonomske saradnje i obrazovnih programa, svaka sa po 20.25% odgovora. To sugeriše da iseljenici vide potencijal za uključivanje u razvoj ekonomije i unapređenje obrazovanja kroz partnerstva, investicije, ili prenošenje znanja i iskustava – kako je to prezentovano na grafikonu dole.

Grafikon 11. Percepcija zainteresovanosti iseljeništva za saradnju po oblastima

Kulturne inicijative također zauzimaju značajno mjesto sa 16.46% odgovora, što ukazuje na potrebu za jačanjem kulturne povezanosti iseljeništva sa Brčko distriktom. Oblast sporta (13.29%) i ambasadorske aktivnosti za širenje pozitivne slike o Brčkom i BiH (10.13%) ukazuju na želju iseljeništva za promocijom distrikta na neformalan, ali vrlo uticajan način u zemljama prijema. S druge strane, oblasti poput nauke (9.49%), savjetodavnih usluga (6.96%) i volontiranja i društvenog rada (3.16%) pokazale su niži nivo interesovanja. Iako ove oblasti imaju manji prioritet, one mogu predstavljati specifične niše za saradnju sa zainteresovanim pojedincima.

Nastavno na prethodno navedeno, grafikon dole prikazuje podatke o spremnosti iseljenika da doprinesu razvoju Brčko distrikta kroz projekte i inicijative pružaju vrijedan uvid u potencijal za buduću saradnju.

Grafikon 12. Spremnost rojekata ili inicijativa (npr. investicijska ideja, ideja za sportsku ili kulturnu saradnju, razmjenu i slično) koji bi mogli doprinijeti razvoju Brčko distrikta BiH

Oni koji već imaju konkretne projekte predstavljaju neposrednu priliku za stratešku saradnju, dok oni čije su ideje još u fazi razrade nude prostor za zajednički rad na daljem razvoju i oblikovanju inicijativa. Ove dvije grupe, zajedno, ukazuju na postojanje inicijative i spremnosti u iseljeništvu za direktan doprinos razvoju Distrikta. Osobe koje nemaju konkretne planove, ali su zainteresovane za pružanje podrške kroz umrežavanje (poput virtuelnih sastanaka ili konferencija), predstavljaju dodatni resurs za širenje mreža i transfer znanja. Ovaj vid saradnje može biti osnova za dugoročne inicijative i strateške projekte koji uključuju veći broj članova iseljeništva. S druge strane, dio ispitanika koji nisu razmišljali o mogućnostima saradnje ili trenutno nemaju takve planove može ukazivati na manjak informacija, neadekvatan pristup ili nedostatak prilika koje bi motivisale uključivanje. Kada govorimo o finansijskim aspektima potentcijalne saradnje sa iseljeništvom, podaci o potencijalnim izdvajanjima sredstava za finansiranje ili sufinansiranje projekata i programa ukazuju na značajnu spremnost iseljeništva da doprinese razvoju Brčko distrikta BiH. Najveći procenat ispitanika (32%) izdvaja sredstva do 10.000 eura, što ukazuje na široku bazu pojedinaca spremnih da podrže manje projekte ili inicijative. Istovremeno, značajan udio (29%) je spreman izdvojiti preko 50.000 eura, što ukazuje na prisutnost resursno moćnih pojedinaca ili potencijalnih investitora unutar iseljeništva.Srednje kategorije izdvajanja, od 10.000 do 50.000 eura, obuhvataju ukupno 26%, dok javno-privatno partnerstvo interesuje 13% ispitanika. Ovo ukazuje na potencijal za razvijanje različitih modela saradnje koji uključuju zajedničko finansiranje i investicije između iseljeništva, lokalnih vlasti i privatnog sektora.

No, kada govorimo o glavnim preprekama za veću saradnju sa Brčko distriktom BiH, nalazi su prezentovani na grafikonu dole.

Grafikon 13. Percepcija iseljeništva o glavnim preprekama za veći stepen saradnje sa Distriktrom

Podaci o preprekama za veću saradnju iseljeništva sa Brčko distriktom BiH ukazuju na nekoliko ključnih izazova koje treba adresirati kroz strategiju. Najveća prepreka, prema mišljenju ispitanika, je nedostatak informacija o mogućnostima saradnje, što je navelo 34% učesnika. Ovo ukazuje na potrebu za boljim komunikacionim kanalima i aktivnijim promovisanjem potencijala distrikta među iseljeništvom. Administrativne barijere, koje su istaknule 27% ispitanika, predstavljaju značajan izazov, posebno u pogledu pristupačnih i efikasnih procedura za uključivanje iseljeništva u projekte i inicijative. Nedostatak kontakta sa lokalnim vlastima, koji je naveo 22% ispitanika, dodatno oslikava potrebu za jačanjem direktne veze između iseljeništva i relevantnih institucija distrikta. Percepcija nepotizma i korupcije (14%) predstavlja ozbiljan problem jer podriva povjerenje iseljeništva u institucije i spremnost na saradnju. Iako je nepovoljna pravna i porezna politika prepoznata kao prepreka od samo 3% ispitanika, to ukazuje da postojeći okvir nije najveći izazov, ali je i dalje važan za potencijalne investitore.

Konačno, iseljenici su dali ključno viđenje o važnosti/bitnosti prioritetnih mjera za uvrštavanje u Strategiju razvoja saradnje s iseljeništvom Brčko distrikta BIH a koje bi mogle doprinijeti saradnji sa iseljeništvom i zadovoljstvu, što je prezentovano na donja dva grafikona.

Analiza podataka iz ankete o prioritetnim mjerama za Strategiju razvoja saradnje s iseljeništvom Brčko distrikta BiH ukazuje na značajne razlike u percepciji važnosti pojedinih mjera. Mjere koje se ističu kao visok prioritet uključuju digitalizaciju usluga, jačanje pravne i administrativne podrške, te kulturno-obrazovne inicijative, dok druge mjere, poput vjerskog obrazovanja i institucionalnih posjeta, bilježe niži prioritet. Najveći prioritet, sa 94,12% ispitanika koji ga smatraju visokim, ima elektronsko plaćanje računa, što jasno ukazuje na potrebu za modernizacijom administrativnih usluga i njihovim prilagođavanjem potrebama iseljenika. Slično tome, kreiranje e-aplikacija za dvosmjerno komuniciranje (93,75%) i usluge pravne i administrativne podrške (86,67%) svjedoče o potrebi za dostupnim, efikasnim i transparentnim servisima. Mjere vezane za organizaciju društvenih sadržaja, poput sportskih i kulturnih inicijativa za djecu i odrasle tokom ljetnih i zimskih mjeseci (82,35%), ljetne i zimske škole kulture i tradicije (76,47%), te podršku članovima porodica iseljenika (73,33%), naglašavaju važnost očuvanja identiteta i jačanja emocionalne povezanosti iseljeništva sa domovinom. Mjere poput olakšavanja slanja novca u Brčko distrikt (73,33%) i uvođenje finansijskih olakšica za povratak (68,75%) dodatno ističu potrebu za ekonomskom povezanošću iseljenika sa lokalnom zajednicom. S druge strane, institucionalno uključivanje iseljeništva u procese odlučivanja (56,25%) pokazuje umjereni prioritet, ukazujući na interes za aktivno sudjelovanje, ali i na potencijalne prepreke koje treba riješiti. Mjere koje su ocijenjene nižim prioritetima uključuju vjersko obrazovanje (20,00%), posjete predstavnika institucija u iseljeništvu (20,00%) i organizaciju „privremenih“ šalter sala za iseljeništvo (40,00%), što ukazuje na potrebu preciznog usklađivanja s realnim interesima i potrebama iseljeništva. Konačno, analiza podataka o vrstama informacija koje iseljeništvo želi primati ukazuje na jasan prioritet u vezi s investicijskim potencijalima i ponudama, koje je označilo 37% ispitanika. Ovo sugeriše da postoji snažan interes za ekonomsko angažovanje iseljeništva i informisanost o prilikama koje Brčko distrikt BiH može ponuditi u ovom domenu. Manifestacije i dešavanja vezana za zabavu (22%) i sport i kulturu (18%) su također prepoznate kao značajne teme, što ukazuje na potrebu za jačanjem veza sa domovinom kroz promociju društvenih i kulturnih aktivnosti. Ovi podaci naglašavaju važnost održavanja kulturne povezanosti, ali i kreiranja prostora za socijalizaciju iseljenika tokom njihovih posjeta ili kroz digitalne platforme. Obrazovanje i nauka (12%) te javni pozivi (9%) pokazuju manji, ali i dalje relevantan interes. Ove informacije su posebno važne za iseljenike koji žele profesionalno ili akademski doprinijeti razvoju distrikta. Politička dešavanja, koja su označila samo 2% ispitanika, pokazuju da većina iseljenika nije zainteresovana za direktno političko angažovanje ili informacije iz ove oblasti, što može ukazivati na fokus na praktičnije i personalizovane teme.

**Ključna razmatranja i preporuke situacione analize**

Brčko distrikt BiH, kao i ostatak BiH, pogođen je pitanjem emigracije, što se ogleda u smanjenju broja stanovnika i radne snage, ali i negativnom utjecaju na lokalnu privredu. Brčko se suočava sa ozbiljnim izazovima u očuvanju društvenog kapitala zbog kontinuiranog odljeva mladih i kvalifikovanih radnika, što predstavlja prijetnju održivom razvoju Distrikta u budućnosti. Stoga, neophodno je da Brčko distrikt BiH razvije svoje metode i mjere privlačenje investicija iseljeništva, razvoj tržišta rada, poboljšanje životnih uslova, te podsticanje povratka emigranata. Saradnja sa iseljeništvom mogla bi osigurati prijenos znanja i investicije koje bi pozitivno uticale na ekonomski i društveni razvoj. Međutim, ostvarivanje ovih ciljeva zahtijeva političku volju i aktivno uključivanje svih nivoa vlasti kako bi se spriječili dodatni gubici radne snage i unaprijedio socio-ekonomski status lokalne zajednice. Drugim riječima, odlazak mladih i kvalifikovanih radnika ima ozbiljne posljedice na ekonomiju i demografiju Brčko distrikta BiH. Održavanje održivosti demografskog i ekonomskog razvoja zahtijeva hitne reforme u obrazovanju, zdravstvenom sektoru i politici zapošljavanja, kao i intenziviranje saradnje sa iseljeništvom kako bi se ostvario prijenos znanja i kapitala nazad u Brčko distrikt BiH. Dodatno, raspoložive analize jasno ukazuje da brčansko iseljeništvo ostaje emotivno povezano sa lokalnom zajednicom, ali da prepreke za povratak i investiranje ostaju značajne. Ključni izazovi uključuju potrebu za unapređenjem povjerenja u institucije Distrikta, jačanje institucionalne podrške iseljeništvu i stvaranje sigurnog poslovnog ambijenta koji bi podstakao ulaganja.

**Ključne preporuke:**

Ključne preporuke za dalji razvoj saradnje sa iseljeništvom temelje se na opštim procjenama situacije iseljeništva BiH, dosadšnjoj implementaciji Strategije razvoja saradnje sa iseljeništvom Brčko distrikta BiH 2020-2024 te rezultatima pribavljenih podataka iz institucija Brčko distrikta BIH i nalaza rezultata ankete koja je provedena za potrebe izrade ove Strategije razvoja saradnje sa iseljeništvom Brčko distrikta BiH 2025-2029. godina.

Primarni fokus Strategije razvoja saradnje sa iseljeništvom Brčko distrikta BiH 2025-2029. godina. treba biti na Austriji i Njemačkoj, gdje se nalazi najveći broj iseljenika. Aktivnosti bi trebale uključivati uspostavljanje direktnih komunikacijskih kanala s organizacijama iseljeništva, poslovne forume te promociju kulturne i ekonomske saradnje s ovim zajednicama. Poseban naglasak treba staviti na kreiranje zajedničkih projekata koji će iseljenicima omogućiti jednostavnije investiranje u Brčko distrikt BiH ili učestvovanje u razvojnim programima. Istovremeno, potrebno je razvijati saradnju s manjim, ali značajnim zajednicama u Češkoj, Italiji i Švicarskoj. Fokus bi mogao biti na promovisanju njihovog uključivanja kroz kulturne manifestacije, programe za transfer znanja i umrežavanje s poslovnom zajednicom Distrikta. Za zemlje s manjim brojem iseljenika, poput Norveške, Australije i SAD-a, predlaže se razvoj digitalnih platformi koje bi omogućile lakšu komunikaciju i pristup informacijama o mogućnostima saradnje. Pored toga, regionalna saradnja sa susjednim zemljama, poput Hrvatske i Srbije, trebala bi biti dio šireg strateškog pristupa, s obzirom na geografski kontekst i bliske istorijske/povijesne veze. Posebna pažnja mogla bi se posvetiti organizaciji zajedničkih projekata koji bi uključili iseljenike iz ovih zemalja u aktivnosti od značaja za Distrikt. Strategija razvoja saradnje sa iseljeništvom 2025-2029. godina treba biti usmjerena ka jačanju postojećih veza s ključnim iseljeničkim destinacijama, dok istovremeno gradi nove modalitete saradnje sa zemljama koje su trenutno slabije zastupljene, ali imaju potencijal za razvoj dugoročnih odnosa s Brčko distriktom BiH. Dodatno, Strategija treba prepoznati dugotrajan karakter migracijskih tokova, ali i prilagoditi aktivnosti u skladu s različitim potrebama i karakteristikama svake etničke grupe, uz očuvanje zajedničkog identiteta i promovisanje saradnje s Brčko distriktom BiH.

Nalazi dodatno ukazuju na potrebu prilagođavanja pristupa prema grupama s obzirom na njihovu dužinu boravka a preporučuje se da strategija saradnje s iseljeništvom bude usmjerena na radno aktivnu populaciju, posebno na osobe između 31 i 50 godina, koje čine većinu kod sve tri etničke grupe. Fokus bi trebao biti na programima koji podržavaju ekonomsko umrežavanje, investicije i profesionalni razvoj. S obzirom na značajan udio starijih od 51 godinu kod Bošnjaka i Hrvata, važno je uključiti programe koji olakšavaju prijenos znanja, iskustava i potencijalne povratničke projekte. Za mlađu populaciju ispod 30 godina, koja je manje zastupljena, potrebno je razviti aktivnosti usmjerene na očuvanje identiteta, kulturnih veza i uvođenje u profesionalne tokove kroz stipendije, mentorstvo i programe razmjene. Konačno, iako je udio starijih od 65 godina nizak, treba predvidjeti aktivnosti za penzionersku populaciju, poput kulturnih i socijalnih projekata koji omogućavaju njihovo aktivno uključivanje u zajednicu iseljeništva i Distrikta.

Kao preporuke vezano za period napuštanja Brčko distrikta BIH, potrebno je detaljnije istražiti faktore koji su utjecali na intenzivne migracijske valove, naročito nakon rata i u savremenom ekonomskom kontekstu. Strategija bi trebala uključivati mjere za poboljšanje lokalnih uslova života, uključujući kreiranje radnih mjesta, jačanje infrastrukture i podršku mladima. Također, potrebno je uspostaviti jače veze s iseljeništvom, posebno s onima koji su emigrirali u ključnim periodima, kroz programe ulaganja, kulturne razmjene i poticanje povratka. Za one koji razmatraju povratak, treba osigurati adekvatne programe reintegracije, s naglaskom na zapošljavanje, stambenu podršku i društvenu inkluziju.

Redovne posjete većine iseljenika predstavljaju priliku za unapređenje saradnje kroz ekonomske, kulturne i društvene inicijative. Organizacija događaja tokom perioda kada većina iseljeništva dolazi mogla bi dodatno učvrstiti ove veze. Strategija treba uključiti mjere za olakšavanje i poticanje posjeta, kao što su promotivne kampanje, finansijski podsticaji za putovanje i unapređenje turističke infrastrukture. Također, potrebno je razviti programe za angažman onih koji dolaze rjeđe, kroz jačanje komunikacije, digitalne platforme za povezivanje i ciljana istraživanja kako bi se razumjeli razlozi rjeđih posjeta. Na ovaj način, Brčko distrikt može dodatno osnažiti svoju vezu s iseljeništvom i iskoristiti njen potencijal za lokalni razvoj. Dodatno, na osnovu povratnih informacija o prosječnom boravku iseljenika u zavičaju u toku jedne godine, može se izvući nekoliko važnih smjernica za buduću Strategiju. Ključna preporuka je organizacija manifestacija i događaja koji će maksimalno iskoristiti vrijeme boravka iseljeništva, posebno u periodima kada većina posjećuje Brčko. Treba razmotriti i mogućnosti za privlačenje onih koji trenutno borave kraće, kroz prilagođene turističke ili poslovne ponude. Također, za one koji provode značajan dio godine u Brčkom, korisno je razviti programe koji će omogućiti njihovu dugoročniju uključenost, poput investicijskih prilika, uključivanja u lokalne projekte i jačanja zajedničkih inicijativa s lokalnim stanovništvom. Sve ove aktivnosti treba pratiti kampanja jačanja osjećaja pripadnosti i promocija Brčkog kao mjesta gdje se vrijednosti zajedništva i saradnje s iseljeništvom prepoznaju i cijene.

Nalazi ankete jasno pokazuju da iseljeništvo Brčko distrikta i dalje ima čvrste porodične korijene u lokalnoj zajednici, što može biti ključni faktor za jačanje međusobne saradnje. U Strategiji, fokus bi trebao biti na osnaživanju porodičnih veza kroz redovne porodične okupljanja, kulturne i društvene manifestacije te programe podrške za održavanje kontakta između članova porodica. Osim toga, treba razmotriti inicijative koje će angažirati one s manjim brojem porodičnih veza u Brčkom, kako bi se osjećali više povezano s lokalnom zajednicom. Ovo bi moglo uključivati projekte koji promovišu osjećaj pripadnosti, kao što su programi za povezivanje iseljeništva s lokalnim institucijama, podrška za ulaganja ili volonterske aktivnosti u zajednici. Održavanje porodičnih i društvenih veza ključno je za dugoročnu uključenost iseljeništva u razvoj Brčko distrikta BiH.

Kada govorimo o preporukama vezanim za percepciju povratka iseljenika u Brčko distrikt BiH, prvo, za one koji su već zainteresovani za povratak, potrebno je osigurati programe podrške, uključujući zapošljavanje, stambeno zbrinjavanje i integraciju u lokalnu zajednicu. Drugo, za one koji povratak uslovljavaju dodatnim benefitima, treba razviti konkretne mjere poput subvencija za pokretanje biznisa, poreskih olakšica ili olakšanog pristupa tržištu rada. Treće, za neodlučne i nezainteresovane, treba raditi na promociji Brčkog kao atraktivnog mjesta za život i ulaganje, uključujući kampanje koje će isticati njegove prednosti, poput multikulturalnosti, prirodnih resursa i potencijala za razvoj. Konačno, za sve segmente iseljeništva ključno je održavanje kontinuirane komunikacije i razvijanje povjerenja kroz transparentne i inkluzivne politike. Ovako osmišljene mjere mogu pomoći da se poveća broj onih koji razmatraju povratak, što bi dugoročno doprinijelo razvoju Brčko distrikta BiH.

Podaci o razlozima iseljavanja iz Brčko distrikta BiH pružaju važan uvid u faktore koji oblikuju odluke iseljenika, ali i ukazuju na potencijalne tačke saradnje. Veliki broj ispitanika koji su napustili Brčko zbog obrazovnih, ekonomskih i opštih životnih razloga pokazuje da bi buduća strategija trebala biti usmjerena na stvaranje veza koje će iseljeništvu omogućiti da doprinese lokalnoj zajednici, čak i ako fizički nisu prisutni. Razvoj saradnje s iseljeništvom zahtijeva osmišljavanje programa koji će olakšati njihov povratak, privremeni ili trajni, ali i pružiti načine za njihovo aktivno uključivanje u razvoj zajednice iz inostranstva. Ključni fokus treba biti na stvaranju prilika koje omogućavaju iseljenicima da ulažu u lokalne projekte, razvijaju poslovne ideje i pružaju podršku kroz mentorstvo i prenos znanja. Poseban akcenat treba staviti na sektore obrazovanja i zapošljavanja, jer su to dva ključna faktora odlaska, ali i oblasti u kojima iseljeništvo može dati značajan doprinos. Osim toga, neophodno je raditi na unapređenju percepcije Brčkog kao mjesta otvorenog za povratak i saradnju. To uključuje promociju pozitivnih primjera saradnje s iseljeništvom, jačanje transparentnosti u radu institucija i osmišljavanje inicijativa koje potiču osjećaj pripadnosti, kao što su kulturni događaji, porodični susreti i iseljeničke konferencije. Strategija saradnje s iseljeništvom mora također prepoznati raznolike potrebe iseljeništva, od onih koji su zainteresovani za povratak do onih koji žele ostati uključeni na daljinu. Digitalne platforme za umrežavanje, olakšan pristup informacijama i prilagođene usluge za iseljeništvo mogu pomoći u prevazilaženju fizičke distance i jačanju međusobnih veza. Kod ovog faktora, cilj u Strategiji treba biti stvaranje partnerskog odnosa sa iseljeništvom, u kojem će ona postati aktivan učesnik u razvoju Brčko distrikta BiH, bilo kroz povratak, ulaganja ili prenos znanja. Time se ne samo jača lokalna zajednica, već i produbljuje osjećaj povezanosti i zajedništva između iseljeništva i zavičaja.

Kada govorimo o uslugama koje pruža Brčko distrikt BiH iseljenicima, rezultati ukazuju na potrebu za sveobuhvatnim unapređenjem usluga koje Distrikt nudi kako bi se stvorili bolji uslovi za povratak i saradnju s iseljeništvom. Prioritet treba biti razvoj politika koje će stimulisati zapošljavanje i ulaganje, uključujući stvaranje povoljnih uslova za investiranje iz iseljeništva i podršku preduzetnicima kroz pojednostavljenje procedura i poreske olakšice. Zdravstvene usluge zahtijevaju dodatna ulaganja u kvalitet i dostupnost, uključujući osiguranje modernije opreme i bolje organizacije rada zdravstvenih institucija. Socijalna podrška mora biti proširena kroz ciljane programe koji obuhvataju najosjetljivije grupe stanovništva, uključujući iseljeništvo koja razmatra povratak. Rad pravosuđa i javne uprave mora biti transparentniji i efikasniji, kako bi se povećalo povjerenje građana, dok je u oblasti obrazovanja potrebno uvesti programe cjeloživotnog učenja i pružiti podršku talentovanim pojedincima iz iseljeništva. Konačno, unapređenje društvenih i kulturnih sadržaja, kao i sigurnosnih usluga, može značajno doprinijeti privlačnosti Brčko distrikta kao destinacije za povratak, što bi trebalo biti praćeno kampanjom koja ističe pozitivne promjene i mogućnosti za iseljeništvo i saradnju sa Distriktom. Na osnovu mišljenja iseljeništva o svom trenutnom statusu u zemlji boravka, nameće se preporuka da je potrebno razviti programe koji jačaju emotivne veze iseljenika s Brčko distriktom kroz kulturne i društvene inicijative. Takođe, treba raditi na smanjenju razočaranja iseljenika u novim sredinama kroz specifične programe podrške, uključujući mreže za povezivanje i mentorstvo. Unapređenje narativa o Brčkom kao destinaciji za povratak ili saradnju treba biti prioritet, s fokusom na promociju uspješnih priča i jačanje povjerenja jer kombinacija ovih mjera može poslužiti kao snažan alat za dugoročnu saradnju između Distrikta i iseljeništva.

Kada govorimo o oblastima zainteresovanosti iseljeništva za saradnju sa Brčko distriktom BiH, preporuke za Strategiju uključuju fokusiranje na osmišljavanje konkretnih ekonomskih i obrazovnih programa koji uključuju iseljeništvo, kao što su platforme za investiranje, stručna predavanja, ili razmjene znanja. Paralelno s tim, kulturne i sportske aktivnosti mogu služiti kao snažan alat za jačanje emotivnih veza i izgradnju povjerenja. Za promociju Distrikta, treba razviti ambasadorske programe koji omogućavaju iseljenicima da budu glasnogovornici pozitivnog narativa o Brčkom. Oblasti sa manjim interesovanjem treba dalje istražiti kroz ciljane ankete ili fokus grupe kako bi se bolje razumjele mogućnosti za njihovo aktiviranje u budućnosti.

Dodatno, prema pribavljenim podacima, potrebno je kreirati platformu za iseljeništvo koja omogućava predstavljanje postojećih projekata i ideja, uz institucionalnu podršku za njihovu realizaciju. Za one s inicijativama u razvoju, predlaže se uvođenje programa mentorstva i tehničke pomoći kako bi se njihovi koncepti brže i efikasnije pretočili u konkretne projekte. Umrežavanje treba podržati redovnim organizovanjem virtuelnih sastanaka, radionica i konferencija kako bi se ojačale veze između iseljenika i lokalne zajednice. Za ispitanike koji nisu razmišljali o saradnji, strategija treba uključivati aktivne kampanje informisanja o mogućnostima i benefitima uključivanja, koristeći uspješne priče kao motivacione primjere. Ovaj segment može se postepeno aktivirati kroz inicijative nižeg intenziteta, poput promocije lokalnih potreba i potencijala Distrikta.

Finansijski gledajući, iseljenici imaju interes za saradnju sa Brčko distriktom BIH, te se preporučuje da Strategija bude fleksibilna i prilagođena različitim nivoima ulaganja. Za manja izdvajanja (do 10.000 eura), predlaže se razvijanje programa mikroprojekata koji se lako mogu realizovati uz minimalnu administraciju, poput kulturnih, obrazovnih ili sportskih inicijativa. Za one koji su spremni na veća ulaganja, od ključnog značaja je kreirati atraktivne investicione programe, uključujući infrastrukturne projekte, start-up inicijative ili partnerstva sa lokalnim biznisima. Poseban naglasak treba staviti na razvoj javno-privatnih partnerstava, jer ova kategorija omogućava održive projekte s dugoročnim uticajem. Uvođenje transparentnih i pouzdanih mehanizama za upravljanje sredstvima iz iseljeništva, poput fondova za razvoj, može dodatno ohrabriti ulaganja. Takođe, važno je promovisati uspješne priče o ulaganju kako bi se povećalo povjerenje i motivisala šira baza potencijalnih investitora.

No, kada govorim o percepciji odnosno odgovoru na percepciju iseljeništva o preprekama za veću saradnju sa iseljeništvom, prvi korak treba biti uspostavljanje jasnih i pouzdanih kanala komunikacije s iseljeništvom, kao što su digitalne platforme i redovni informativni bilteni o mogućnostima saradnje, projektima i aktivnostima u distriktu. Uz to, neophodno je pojednostaviti administrativne procedure kroz digitalizaciju i efikasnije procese, čime bi se smanjile barijere za učešće iseljeništva u projektima. Za izgradnju povjerenja ključno je sprovesti mjere koje povećavaju transparentnost u radu institucija distrikta, uključujući monitoring i javno objavljivanje rezultata saradnje. Takođe, predlaže se organizacija redovnih sastanaka i događaja između predstavnika iseljeništva i lokalnih vlasti kako bi se uspostavio direktan dijalog i poboljšala međusobna povezanost. Pored ovoga, treba razviti promotivne kampanje koje će suzbiti negativne percepcije, ističući pozitivne primjere uspješne saradnje i integriteta institucija distrikta. Na kraju, iako pravna i porezna politika nije istaknuta kao ključna prepreka, treba osigurati da okvir ostane konkurentan i privlačan za potencijalne investitore.

Analiza podataka iz ankete o prioritetnim mjerama za Strategiju razvoja saradnje s iseljeništvom Brčko distrikta BiH pokazuju da je iseljeništvo najviše zainteresovana za praktične mjere koje direktno olakšavaju svakodnevne potrebe, poput digitalnih rješenja i administrativne podrške. Strategija treba prioritetno obuhvatiti modernizaciju servisa kroz digitalizaciju (e-aplikacije, elektronska plaćanja, dvosmjerna komunikacija), uz fokus na očuvanje kulturnog identiteta kroz obrazovne i kulturne programe. Važno je osigurati da ove usluge budu dostupne na stranim jezicima kako bi se olakšao pristup svim članovima iseljeništva. Za jačanje povezanosti i povjerenja, predlaže se uvođenje transparentnih mehanizama pravne i administrativne podrške, uz organizaciju društvenih i sportskih događaja. Ekonomska povezanost može se dodatno podstaći programima za olakšavanje doznaka i finansijskim olakšicama za povratnike. Mjere nižeg prioriteta, poput posjeta institucija i vjerskog obrazovanja, treba pažljivo analizirati i implementirati samo ako postoji specifičan interes. Strategija treba biti inkluzivna i prilagodljiva, omogućavajući iseljenicima različite nivoe uključenosti, od osnovnih administrativnih usluga do aktivnog sudjelovanja u razvojnim procesima. Isticanje uspješnih primjera saradnje može motivisati veći broj iseljenika da se uključe.

Konačno, ali ne manje bitno, rezultati ukazuju na potrebu za strateškim pristupom u komunikaciji s iseljeništvom. Fokus treba biti na redovnom i kvalitetnom informisanju o investicijskim prilikama, što uključuje projekte, poslovne ponude i mogućnosti saradnje. Ove informacije treba prilagoditi interesima različitih grupa iseljenika, uključujući uspješne profesionalce, potencijalne investitore i mlade poduzetnike. Paralelno s tim, preporučuje se redovna distribucija informacija o kulturnim, sportskim i zabavnim manifestacijama, jer ove aktivnosti jačaju emocionalne veze iseljenika s domovinom. Informacije o obrazovnim i naučnim prilikama trebaju biti ciljano distribuirane grupama koje su izrazile interes, posebno kroz saradnju s akademskim institucijama i profesionalnim udruženjima. Kako bi komunikacija bila efektivna, predlaže se korištenje digitalnih kanala, poput newslettera, društvenih mreža i aplikacija, uz jasno definisan vremenski okvir za dostavu informacija. Frekvencija dostavljanja treba biti prilagođena sadržaju – mjesečno za manifestacije i dešavanja, kvartalno za javne pozive i obrazovne programe, a u realnom vremenu za investicijske prilike i ponude. Implementacija ovakvog pristupa može značajno doprinijeti izgradnji povjerenja i aktivnijem angažmanu iseljeništva u razvoju Brčko distrikta BiH.

### Prilog 3.1. Forma ankete iseljeništva Brčko distrikta BiH (oktobar/listopad 2024. godine)

**"Vaš glas, vaše ideje – neka se čuju u Brčko distriktu BiH!🌍"**

Poštovane sugrađanke i sugrađani širom svijeta, znamo da mnogi od Vas nose dragocjena iskustva i ideje koje bi mogle pomoći našoj zajednici da napreduje. Iako ste daleko, Brčko distrikt BiH razmišlja o Vama, Vašim potrebama i vizijama za bolje sutra. Pozivamo Vas da svojim odgovorima doprinesete kreiranju Strategije razvoja saradnje s iseljeništvom Brčko distrikta BIH za period 2025-2029. godina.

Ova strategija nije samo papir; Vaša mišljenja i prijedlozi oblikovaće konkretne akcije koje će olakšati povratak, saradnju i podršku našim sugrađanima izvan granica. Neka se Vaš glas čuje – jer Vaša perspektiva može učiniti razliku! Učestvujte u anketi i podijelite s nama svoje ideje za budućnost Brčko distrikta BiH.

ц

ANKETA

Poštovani sugrađani/sugrađanke Brčkog!

hvala Vam unaprijed za Vašu voljnost da učestujete u anketi potreba iseljeništva za uslugama na lokalnom nivou u Brčko distriktu BiH. Ova anketa se organizuje i sprovodi u okviru procesa izrade Strategije razvoja saradnje s iseljeništvom Brčko distrikta BiH za period 2025-2029. godina a koju provodi Odjeljenje za evropske integracije i međunarodnu saradnju Vlade Brčko distrikta BiH.

Za potrebe sprovođenja ankete, molimo Vas da imate u vidu da su:

“iseljenici i njihovi potomci - osobe koje vode porijeklo a žive izvan Brčko distrikta Bosne i Hercegovine i integrirani su u zemljama prijema, bez obzira na njihovo državljanstvo ili nacionalnu pripadnost i koji, individualno ili kolektivno, doprinose ili imaju interes da doprinesu promociji i ukupnom društveno-ekonomskom razvoju, te poboljšanju ugleda Brčko distrikta BiH i BiH u svijetu”

Vaši odgovori su u potpunosti anonimni a biće korišteni samo i isključivo u svrhu izrade Strategije razvoja saradnje s iseljeništvom Brčko distrikta BiH za period 2025-2029. godina u skladu sa Zakonom o zaštiti podataka BiH i Općom uredbom EU-a o zaštiti podataka (GDPR).

U zajedničkom interesu nam je da pribavimo tačne informacije o Vašim potrebama i očekivanjima, posebno vezano za potencijalno unapređenje javnih usluga na lokalnom nivou.

Unaprijed smo Vam zahvalni za Vaš doprinos!

**DIO I: Demografski podaci**

1. **Pitanje:** U kojoj zemlji trenutno živite ili boravite?
**Odgovori:**

Njemačka

Austrija

Švicarska

Slovenija

Italija

Švedska

Sjedinjene Američke Države

Kanada

Australija

Drugo: \_\_\_\_\_\_\_\_\_\_\_

1. **Pitanje:** Navedite grad u kojem trenutno živite ili boravite?
**\_\_\_\_\_\_\_\_\_\_\_\_\_\_\_\_**
2. **Pitanje:** Koliko već dugo živite/boravite izvan Brčko distrikta / BiH?
**Odgovori:**

0-5 godina

5-10 godina

10-20 godina

Više od 20 godina

1. **Pitanje**: Vaš spol?

**Odgovori:**

Muško

Žensko

Ne želim se izjasniti

1. **Pitanje**: Koliko imate godina?

**Odgovori:**

Do 30

31-50

51-65

Preko 65

1. **Pitanje**: Kada ste napustili Brčko?

**Odgovori:**

Prije 1992 godine

U periodu od 1992-1995 godine

Između 1995-2005 godine

Između 2005-2015 godine

Između 2015-2020 godine

Nakon 2020 godine

1. **Pitanje**: Koliko često dolazite u Brčko u toku jedne godine?

**Odgovori:**

Veoma rijetko, jednom u nekoliko godina

Obično jednom

1-3 puta godišnje

3-5 puta godišnje

Više od 5 puta

1. **Pitanje**: Koliko dana prosječno boravite u Brčkom u toku jedne godine?

**Odgovori:**

Do 5 dana

5-10 dana godišnje

10-20 dana godišnje

20-30 dana godišnje

Preko 30 dana godišnje

1. **Pitanje**: Koliko srodnika/ica (članova/ica porodice) imate u Brčko distriktu BiH?

**Odgovori:**

Nijednog

1

2-3 člana

4-5 članova

Preko 5 članova

1. **Pitanje:** Da li ste zainteresovani za povratak u Brčko distrikt BiH?
**Odgovori:**

Da

Ne

Nisam siguran/na

Možda, ako dobijem određene koristi

Nikada

Ostalo: \_\_\_\_\_\_\_\_\_\_\_\_

**DIO II ISELJENJE I ZADOVOLJSTVO USLUGAMA**

1. **Pitanje:** Koji su vaši razlozi za iseljenje/migraciju? (*možete označiti maksimalno 3 odgovora*)
**Odgovori:**

Obrazovanje-mogućnost obrazovanja za porodicu, djecu, mene..

Zapošljavanje-bolji posao, ekonomski razlozi..

Porodični razlozi-spajanje porodice i slično..

Zdravstveni razlozi

Bolji životni standard u cjelini

Opšte političko okruženje u BiH

Osjećaj nesigurnosti u BiH

Visok stepen percepcije o nepotizmu, mitu i korupciji

Loš odnos institucija prema građanima

Drugo: \_\_\_\_\_\_\_\_\_\_\_

1. **Pitanje:** Molimo vas da ocijenite Vaše zadovoljstvo uslugama koje ste koristili u Brčko distriktu BiH po ponuđenim oblastima. Ukoliko niste koristili neke od usluga, ne trebate odgovarati.

(*Likertova skala: 1 – nezadovoljan, 3 – djelomično zadovoljan, 5 - zadovoljan*)
**Odgovori:**

Mogućnosti obrazovanja (formalnog i neformalnog) i ličnog razvoja

Pružanje zdravstvenih usluga

Socijalna pomoć i podrška

Rad policije i sigurnost

Društveni i kulturni sadržaji i sportske aktivnosti

Mogućnost zaposlenja i investiranja

Pravna pomoć i rad pravosuđa

Komunalne usluge (struja, snabdijevanje vodom, odvoz otpada, uređenje javnih površina, zaštita životne sredine)

Usluge javne uprave (ostvarivanje građanskih prava i rješavanje zahtjeva)

Nisam koristio/la nikakve usluge do sada

1. **Pitanje:** Koji su glavni izazovi u komunikaciji sa institucijama Brčko distrikta BiH?
**Odgovori:**

Sporost administracije

Jezičke barijere

Nedostatak i nepoznavanje postojanja kontakata za pitanja iseljeništva

Nepoznavanje specifičnih potreba iseljeništva

Drugo: \_\_\_\_\_\_\_\_\_\_\_

1. **Pitanje:** Kako biste ocijenili svoj kvalitet života u zemlji u kojoj se nalazite sada u odnosu na period prije iseljenja?

Ukoliko niste živjeli u Brčkom, pređite na naredno pitanje

*Likertova skala - 1-netačno, 3-djelomično tačno, 5-u potpunosti tačno)*
**Odgovori:**

Kvalitet mog života je znatno bolji

Povećao/la sam blagostanje u odnosu na život u Brčkom

Povećao/la sam stepen obrazovanja

Proširio/la sam vidike o kvaliteti života

Sada radim posao koji me u potpunosti ispunjava

Razočarao/la sam se u iseljeništvu

Promijenio/la sam oblasti interesovanja

Emotivna veza sa Brčko distriktom BIH mi je jača nego prije

Nisam pogriješio/pogriješila što sam otišao/otišla iz BiH

Očuvao/očuvala sam kulturni identitet osobe koja potječe iz BiH

Širim pozitivnu priču o Brčkom/BiH u zemlji u kojoj živim

Smatram se osobom koja je integrirana u društvo zemlje u kojoj živim

Sretan/na sam u zemlji u kojoj sada živim

DIO III SARADNJA SA ISELJENIŠTVOM I POTREBE

1. **Pitanje:** U kojim oblastima ste zainteresirani za saradnju sa Brčko distriktom BiH? (možete označiti više odgovora)
**Odgovori:**

Ekonomska saradnja

Kulturne inicijative

Obrazovni programi

Sport

Nauka

Volontiranje i društveni rad

Ambasadori dobre volje - širenje pozitivne slike u zemlji prijema

Savjetodavne usluge

Drugo: \_\_\_\_\_\_\_\_\_\_\_

1. **Pitanje:** Da li imate projekte ili inicijative *(npr. investicijska ideja, ideja za sportsku ili kulturnu saradnju, razmjenu i slično)* koji bi mogli doprinijeti razvoju Brčko distrikta BiH?
**Odgovori:**

Da, već imam konkretne projekte

Da, ali su u fazi razrade

Ne, ali bih bio/la zainteresiran/a da pružim podršku kroz umrežavanje (npr. virtuelni sastanci/konferencije)

Nisam o tome razmišljao

Trenutno nemam takve planove

1. **Pitanje:** Ukoliko je odgovor na prethodno pitanje da, koliko biste potencijalno izdvojili sredstava koju biste za finansiranje/sufinansiranje takvih programa/projekata?

**Odgovori:**

do 10.000 eura

od 10.000,00 do 30.000,00 eura

od 30.000,00 do 50.000,00 eura

preko 50.000,00 eura

javno-privatno partnerstvo

1. **Pitanje:** Koje su glavne prepreke za veću saradnju sa Brčko distriktom BiH? (možete označiti više odgovora)
**Odgovori:**

Nedostatak informacija o mogućnostima

Administrativne barijere

Percepcija nepotizma i koruptivnih aktivnosti

Nedostatak kontakta sa lokalnim vlastima

Nepovoljna pravna i porezna politika

* Drugo: \_\_\_\_\_\_\_\_\_\_\_

**DIO IV. VAŠI PRIJEDLOZI I OČEKIVANJA**

1. **Pitanje:** Molimo Vas da ocijenite važnost/bitnost prioritetnih mjera za uvrštavanje u Strategiju razvoja saradnje s iseljeništvom Brčko distrikta BIH a koje bi mogle doprinijeti saradnji sa iseljeništvom i zadovoljstvu?

(*Likertova skala: 1 – nije veliki prioritet, 3– djelomičan prioritet, 5 – visok prioritet*)
**Odgovori:**

Kreiranje web/mobilne aplikacije za direktno komuniciranje sa predstavnicima Brčko distrikta BiH

Institucionalno uključivanje iseljeništva u organe odlučivanja

Uspostavljanje komunikacijskih kanala sa informacijama iz Brčkog (Viber i Whatsup grupe)

Organizovanje ljetnih / zimskih kurseva maternjeg jezika

Organizovanje više sportskih i društvenih sadržaja za djecu, mlade i odrasle tokom ljetnih i zimskih mjeseci

Kreiranje E-aplikacija za dvosmjerno proaktivno komuniciranje (E-iseljeništvo, E-racun, E-prijava, E-matičar i sl.), web stranice / društvene mreže za iseljeništvo

Ljetne/zimske škole kulture/tradicije za djecu i/ili članove porodice

Osnivanje kancelarije/ureda/službe za iseljeništvo koja bi bila na usluzi u svakom momentu predstavnicima iseljeništva

Usluge pravne i administrativne podrške građanskim pravima iseljenika

Pružanje usluga savjetovanja za investiranje u Brčko

Vjersko obrazovanje

Pomoć Distrikta kod smještaja povratnika iz iseljeništva

Komunikacija na stranim jezicima (engleski, njemački, itd.)

Olakšavanje slanja novca u općinu/grad porijekla ili srodnicima (pojednostavljivanje doznaka)

Podrška Brčko distrikta BiH kod razmatranja brige o članovima porodice iseljenika

Elektronsko plaćanje računa

Osnivanje Službe/Kancelarije/Ureda za iseljeništvo

Otvaranje „privremenih” šalter sala za pitanja iseljeništva sa relevantnim proaktivnim organizovanjem sastanaka i događaja (ljetni i/ili zimski One Stop Shop)

Organizovanje ekonomskih foruma iseljeništva poslovne/investicijske konferencije

Organizovanje (ne)obaveznih „Susreta/Dana iseljeništva“ sa predstavnicima institucija Brčko distrikta BiH

Posjete predstavnika institucija Brčko distrikta BiH u iseljeništvu

Zalaganje za uvođenje određenih (finansijskih) olakšica i stimulativnih mjera za povratak u Brčko distrikt BIH

* Drugo za razmotriti: \_\_\_\_\_\_\_\_\_\_\_\_\_\_\_\_\_\_\_
1. **Pitanje:** Ako želite da budete informirani o daljim aktivnostima vezanim za saradnju sa iseljeništvom, te proces izrade Strategije razvoja saradnje sa iseljeništvom Brčko distrikta BiH, molimo Vas da ostavite Vaše kontakt informacije (email, broj telefona i slično)? Ako ne želite, pređite na naredno pitanje! **Odgovori:**

\_\_\_\_\_\_\_\_

1. **Pitanje:** Koje vrste informacija biste voljeli da Vam budu dostavljane i koliko često (možete odabrati više odgovora)?

**Odgovori:**

Manifestacije i dešavanja (zabava)

Sport i kultura

Politička dešavanja

Obrazovanje i nauka

Javni pozivi

Investicijski potencijali i ponude

* Ostalo
1. Da li mislite da je ovakva vrsta komunikacije sa iseljeništvom korisna za bolje razumijevanje potreba i saradnje u cjelini?

**Odgovori:**

* Da
* Ne
* Potrebno je više ovakve komunikacija sa nama!

Hvala Vam za Vaše učešće u anketiranju!

IZLAZNA PORUKA

Ukoliko smatrate da bi još neko bio zainteresovan da svojim doprinosom kreira budućnost saradnje sa iseljeništvom, molimo Vas da ovu anketu proslijedite istima.

1.
2.
3.
4.
5.
6.
7.
8.
1. Pravilnik o sadržaju i metodologiji izrade, sistemu praćenja i nadzora provođenja strateških dokumenata i implementacionih dokumenata broj predmeta: 05-000689/23 od 13.12.2023. godine, usvojenog od strane Vlade Brčko distrikta Bosne i Hercegovine na 31. redovnoj sjednici održanoj 20. decembra 2023. godine [↑](#footnote-ref-1)
2. Održivost emigracija iz BiH, Anto Domazet, Vjekoslav Domljan, Almir Peštek, Faruk Hadžić, Friedrich Ebert Stiftung, Sarajevo [↑](#footnote-ref-2)